
	注讚讬诐 讛讞转讜诪讬诐 注诇 讛讙讟 讜砖诪讜转讬讛谉 讻讜'. 驻讬' 诪讬 讗诪专讬' 讚讬砖专讗诇 谞讬谞讛讜 讜讻砖专 诇专''诪 讗讜 讘注讚讬 诪住讬专讛 诇专讘讬 讗诇注讝专 讚诇讗 转诇讬谞谉 诇讛讜 讘注讜讘讚讬 讻讜讻讘讬诐 讗诇讗 讗''讻 讬讚讜注 讘讜讚讗讬 砖讛谉 注讜讘讚讬 讻讜讻讘讬诐 讚诇讗 砖讻讬讞讬 诪诇转讗 砖讬讞转诪讜 注讜讘讚讬 讻讜讻讘讬诐 讘讙讬讟讬谉 讗讜 讚诇诪讗 讻讬讜谉 讚砖诪讜转讬讛谉 讻砖诪讜转 注讜讘讚讬 讻讜讻讘讬诐 讞讬讬砖讬谞谉 砖诪讗 注讜讘讚讬 讻讜讻讘讬诐 谞讬谞讛讜 讜诇讗 诪转讻砖专讬 讗驻讬' 讘注讚讬 诪住讬专讛 诇专讘讬 讗诇注讝专 讜讗驻讬' 诇专''砖 讚讛讗 诇讗 诪讻砖讬专 讗诇讗 讘砖诪讜转 诪讜讘讛拽讬谉 讜讛讻讗 讛诐 砖诪讜转 砖讗讬谉 诪讜讘讛拽讬谉 讚讛讗 诪住驻拽讬谞谉 讗讬 注讜讘讚讬 讻讜讻讘讬诐 讛诐 讗讬 诇讗讜 讜讘砖诪讜转 诪讜讘讛拽讬谉 诇讬讻讗 诇住驻讜拽讬 讚驻砖讬讟讗 讚注讜讘讚讬 讻讜讻讘讬诐 讛谉 讚讛讗 讘讻诇 讚讜讻转讬 诇讗 讞讬讬砖讬' 讚诇诪讗 讗转讜 诇诪讬住诪讱 注诇讬讬讛讜 讜拽讗诪专 诇讗 讘讗 诇讬讚讬谞讜 讗诇讗 诇讜拽讜住 讜诇讜住 讜讛讻砖专谞讜 诪砖讜诐 讚讛讜讜 砖诪讜转 诪讜讘讛拽讬谉 讜诇讗 讗转 讜诇诪讬住诪讱 注诇讬讬讛讜 讻专''砖 讗讘诇 讘砖诪讜转 砖讗讬谉 诪讜讘讛拽讬谉 讚诇讗讜 讜讚讗讬 注讜讘讚讬 讻讜讻讘讬诐 谞讬谞讛讜 讞讬讬砖讬谞谉 讜拽讗 驻专讬讱 诪讙讬讟讬谉 讛讘讗讬谉 诪诪讛''讬 讻讜' 讜拽住''讚 讚讛讗 讚拽转谞讬 砖专讜讘 讬砖专讗诇 砖讘讞讜''诇 砖诪讜转讬讛谉 讻砖诪讜转 注讜讘讚讬 讻讜讻讘讬诐 诇讗 诇讛讻砖讬专 讚讜拽讗 讘诪讚讬谞转 讛讬诐 拽讗转讬 讗诇讗 谞讜转谉 讟注诐 诇讚讘专 讚专讙讬诇讜转 讛讜讗 讚诪住拽讬 讬砖专讗诇 讘砖诪讜转 注讜讘讚讬 讻讜讻讘讬诐 砖讛专讬 讘讞''诇 专讜讘谉 讻砖诪讜转 注讜讘讚讬 讻讜讻讘讬诐 讛讬诇讻讱 讘讗''讬 谞诪讬 讗讬谉 诇讞讜砖 砖诪讗 注讜讘讚讬 讻讜讻讘讬诐 讛谉 讚讗讬谉 专讙讬诇讜转 诇讞转讜诐 注讜讘讚讬 讻讜讻讘讬诐 讘讙讬讟讬谉 讜诪砖谞讬 讚讜拽讗 讘讘讗讬谉 诪讞讜''诇 拽诪讻砖专讬. 讻谉 谞专讗讛 诇专''讬: . 讘讙讬讟讬 谞砖讬诐 讗讘诇 诇讗 讘砖讞专讜专讬 注讘讚讬诐. 讘讬专讜砖诇诪讬. 讘注讬 讛讙注 注爪诪讱 讛讬讛 注讘讚讜 砖诇 拽爪讬谉 讛专讬 讞讜讘讛 讛讜讗 诇注讘讚 讛专讬 砖讛讬转讛 讗砖转讜 砖诇 诪讜讻讛 砖讞讬谉 讛专讬 讝讻讜转 讛讜讗 诇讛 诇讬转 诇讱 讗诇讗 讻讛讚讗 讗讬诇讜 讛诪讜讻专 注讘讚讜 砖诇讗 诪讚注转讜 砖诪讗 讗讬谞讜 诪讻讜专 讗讬诇讜 讛诪讙专砖 讗砖讛 砖诇讗 诪讚注转讛 砖诪讗 诪讙讜专砖转 讛讬讗 驻讬专讜砖 注诇 讬讚讬 讗讞专 讛注讘讚 谞诪讻专 注诇 讻专讞讜 讜讗讬谉 讛讗砖讛 诪转讙专砖转 注诇 讬讚讬 讗讞专 讘注诇 讻专讞讛: 讬转讬讘 专讘 讛讜谞讗 讜专讘 讬爪讞拽 拽诪讬讛 讚专' 讬专诪讬讛. 讗专''转 讚讗讬谉 讝讛 专讘 讛讜谞讗 砖诪讝讻讬专 住转诐 讘讻诇 讛砖''住 讚讗讜转讜 讛讬讛 讙讚讜诇 讛专讘讛 诪专' 讬专诪讬讛 讜诇讗 讛讜讛 讬转讬讘 拽诪讬讛 讜注讜讚 讚拽专讬 诇讛讜 讚专讚拽讬 讜专' 讬专诪讬讛 讞讘讬专讜 砖诇 专' 讝讬专讗 讜拽讟谉 诪诪谞讜 讻讚讗诪专 讘谞讚讛 (讚祝 讻讙.) 讘注讬 诪讬谞讬讛 专' 讬专诪讬讛 诪专' 讝讬专讗 讻讜' 注讚 讻讗谉 讛讘讬讗讜 专讘讬 讬专诪讬讛 诇专' 讝讬专讗 诇讬讚讬 讙讬讞讜讱 讜诇讗 讙讞讱 讜专' 讝讬专讗 转诇诪讬讚讜 砖诇 专讘 讬讛讜讚讛 讻讚讗诪专讬谞谉 讚讛讜讛 诪讬砖转诪讬讟 诪专讘 讬讛讜讚讛 诪砖讜诐 讚讘注讬 诇诪讬住拽 诇讗专抓 讬砖专讗诇 讜砖诪讜讗诇 砖讛讬讛 专讘讜 砖诇 专讘 讬讛讜讚讛 讛讬讛 爪专讬讱 诇讜 诇专讘 讛讜谞讗 讻讚讗诪专 讘专讬砖 驻讬专拽讬谉 (讚祝 讛.) 讘注讗 诪讬谞讬讛 砖诪讜讗诇 诪专讘 讛讜谞讗 讘' 砖讛讘讬讗讜 讙讟 讻讜' 讜讘讞讜诇讬谉 驻''拽 (讚祝 讬讙.) 讘注讗 诪讬谞讬讛 砖诪讜讗诇 诪专讘 讛讜谞讗 诪谞讬讬谉 诇诪转注住拽 讘拽讚砖讬诐 讻讜': 砖诪注 诪讬谞讛 讛转讜驻住 诇讘注诇 讞讜讘 拽谞讛. 转讬诪讛 诇专''讬 讗驻讬诇讜 讗讬 转讜驻住 诇讘注诇 讞讜讘 拽谞讛 讛讬讬谞讜 诪砖讜诐 砖讛讜讗 砖诇讬讞 讜拽讜谞讛 讗驻讬诇讜 讘注''讻 诇驻讬 砖讛讜讗 讞讬讬讘 讻讗讬诇讜 转驻住 讛讜讗 注爪诪讜 讗讘诇 讻讗谉 讗驻讬' 讛注讘讚 注爪诪讜 讗讬谞讜 讬讻讜诇 诇注讻讘 讗转 讛讗讚讜谉 诪诇讞讝讜专 讘讜 讗诐 讛讬讛 谞讜转谉 讙讟 砖讞专讜专 诇讚注转 讻谉 砖诇讗 讬砖转讞专专 讘拽讘诇讛 讝讜 讻讬 讗讬谞讜 讞讬讬讘 诇砖讞专专讜 讗诐 讻谉 诇诪讛 讬注讻讘 讛诪拽讘诇 讗转 讛讗讚讜谉 诪诇讞讝讜专 讻讬讜谉 讚讛砖转讗 住''讚 讚讛讗讜诪专 转谞讜 诇讗讜 讻讝讻讬 讚诪讬 讜注讜讚 诪讛 讞讬讬讘 讛讗讚讜谉 诇注讘讚 讚讞砖讬讘 诇讬讛 转讜驻住 诇讘''讞 讜讗讬 讞砖讬讘 诪砖讜诐 讚注讘讚 诇讬讛 谞讬讬讞 谞驻砖讬讛 讻诪讜 砖驻专''转 诇拽诪谉 注诇 诪讬诇转讗 讗讞专讬转讗 讗诐 讻谉 讛讬讻讬 讞砖讬讘 诇讬讛 讞讘 诇讗讞专讬诐 讜谞专讗讛 诇专''讬 讚讞砖讬讘 拽爪转 讞讜讘 诪砖讜诐 讚注讘讚 诇讬讛 谞讬讬讞 谞驻砖讬讛 讜诪''诪 讞砖讬讘 诇讬讛 讞讘 诇讗讞专讬诐 砖讛专讬 讗讬谞讜 讞讬讬讘 诇讜 讛讗讚讜谉 讻诇讜诐 讜讛讻讬 驻讬专讜砖讜 讘砖诇诪讗 讗讬 转讜驻住 诇讘注''讞 拽谞讛 讗讬谉 转讬诪讛 讗诐 讙诐 讻讗谉 拽谞讛 讘拽讘诇讛 讝讜 诇注谞讬谉 砖诇讗 讬讜讻诇 诇讞讝讜专 讚诪砖讜诐 讚注讘讚 诇讬讛 谞讬讬讞 谞驻砖讬讛 专讜爪讛 讛讜讗 砖讬讛讬讛 讘注诇 讞讜讘 讘讻讱 砖讬讜讻诇 诇注讻讘讜 诪诇讞讝讜专 讜讗注''驻 砖诇讗 谞转讻讜讜谉 诇讻讱 讛诪拽讘诇 讚注转讜 讛讜讗 诇拽讘诇 讻诪讜 砖专讜爪讛 讛讗讚讜谉 讗讘诇 讗诐 讛转讜驻住 诇讘注诇 讞讜讘 诇讗 拽谞讛 讻诇 砖讻谉 讝讛 砖讗讬谞讜 讘''讞 讗诇讗 讚注讘讚 诇讬讛 谞讬讬讞 谞驻砖讬讛 砖讬讜讻诇 讛讗讚讜谉 诇讞讝讜专 讘讜: 讛转讜驻住 诇讘''讞 讘诪拽讜诐 砖讞讘 诇讗讞专讬诐 诇讗 拽谞讛. 讗驻讬诇讜 注砖讗讜 砖诇讬讞 讻讚诪讜讻讞 讘驻' 讛讻讜转讘 (讻转讜讘讜转 讚祝 驻讚:) 讙讘讬 讬讬诪专 讘专 讞砖讜 讚讗诪专 诇讬讛 诇砖诇讜讞讬讛 讻讜' 讜讚诇讗 讻驻讬专讜砖 专砖''讬 讚驻讬' 讘驻''拽 讚讘''诪 (讚祝 讬.) 讚讘注砖讗讜 砖诇讬讞 诇讻''注 拽谞讛 讚讗讬谉 讞讬诇讜拽 讚讗驻讬诇讜 诇讗 注砖讗讜 砖诇讬讞 砖诇讜讞讜 讛讜讗 讚讝讻讬讬讛 诪讟注诐 砖诇讬讞讜转 讻讚诪讜讻讞 讘驻''拽 讚讘''诪 (讚祝 讬:) 讜讘驻' 讗讬谉 讘讬谉 讛诪讜讚专 (谞讚专讬诐 讚祝 诇讜:) 讜讗''转 讚讛讻讗 拽讗诪专 专''讬 讛转讜驻住 诇讘''讞 讘诪拽讜诐 砖讞讘 诇讗讞专讬诐 诇讗 拽谞讛 讜讘驻专拽 拽诪讗 讚讘''诪 (讚祝 讬.) 拽住讘专 讛诪讙讘讬讛 诪爪讬讗讛 诇讞讘讬专讜 拽谞讛 讞讘讬专讜 讜讛讗 讘讛讗 转诇讬讗 讻讚讗诪专 讛转诐 专讘 谞讞诪谉 讜专讘 讞住讚讗 讚讗诪专讬 转专讜讬讬讛讜 诇讗 拽谞讛 诪''讟 讛讜讬 转讜驻住 诇讘''讞 讘诪拽讜诐 砖讞讘 诇讗讞专讬诐 讜讬''诇 讚专' 讬讜讞谞谉 诪讞诇拽 讘讬谉 诪爪讬讗讛 诇讘''讞 讚砖讗谞讬 诪爪讬讗讛 讚诪讙讜 讚讝讻讬 诇谞驻砖讬讛 讝讻讬 谞诪讬 诇讞讘专讬讛: 讻诇 讛讗讜诪专 转谞讜 讻讗讜诪专 讝讻讜 讚诪讬. 讜讗''转 讜讛讗 专' 讬讜讞谞谉 诇讬转 诇讬讛 转谉 讻讝讻讬 讚拽讗诪专 讘驻''拽 讚讘''诪 (讚祝 讬.) 讛诪讙讘讬讛 诪爪讬讗讛 诇讞讘讬专讜 拽谞讛 讞讘讬专讜 讜讗''转 诪砖谞转讬谞讜 讚拽讗诪专 转谞讛 诇讬 讜诇讗 讗诪专 讝讻讛 诇讬 讜转讬专抓 专''转 讚讚讜拽讗 讛讬讻讗 讚讚注转 讗讞专转 诪拽谞讛 讗讜转讜 讗诪专讬谞谉 转谉 讻讝讻讬 讜诇讗 讘诪爪讬讗讛 讜讗''转 诇诪''讚 (诇拽诪谉 讚祝 讬讙:) 讚诇讗 转拽讜谉 诪注诪讚 砖诇砖转谉 讗诇讗 讘驻拽讚讜谉 诪讛 讛讜爪专讻讜 诇转拽谉 诪注诪讚 砖诇砖转谉 讚讗诪专 讘驻讬专拽讬谉 讚讛讜讬 讛诇讻转讗 讘诇讗 讟注诪讗 转讬驻讜拽 诇讬讛 诪砖讜诐 讚转谉 讻讝讻讬 讜讬砖 诇讜诪专 讚讛讜爪专讻讜 诇转拽谉 讘诪注诪讚 砖诇砖转谉 讚拽谞讬 讗驻讬诇讜 讗讬谉 讛驻拽讚讜谉 讘讬讚 讛谞驻拽讚 砖讛谞讬讞 讛驻拽讚讜谉 讘讬讚 讗讞专讬诐 讗讜 砖讬拽谞讛 讗驻讬' 讘注''讻 砖诇 谞驻拽讚 讻诪讜 砖讗驻专砖 诇拽诪谉 讘注''讛 (砖诐 讚''讛 讙讜驻讗) 讚拽谞讛 谞诪讬 讘注''讻 讜讗诐 转讗诪专 讜诪转谞讬 讚诇拽诪谉 (砖诐.) 转谞讜 诪谞讛 诇驻诇讜谞讬 讜诪转 讬转谞讜 诇讗讞专 诪讬转讛 讜诪讜拽讬 诇讛 专讘 讝讘讬讚 ' 讘诪注诪讚 讙' 讜讗诪讗讬 诇讗 诪驻专砖 讟注诪讗 讚诪转谞讬' 诪砖讜诐 讚转谉 讻讝讻讬 讜讗讜专''转 讚转谉 诇讗 讛讜讬 讻讝讻讬 讗诇讗 讻砖诪讜住专 诇讜 讛讚讘专 诪讬讚 诇讬讚 讜诪转谞讬' 诇讗 诪砖诪注 讚诪讬讬专讬 讘讛讻讬 讜谞讬讞讗 讛砖转讗 讛讛讜讗 讚讘讘讗 诪爪讬注讗 讙讘讬 诪爪讬讗讛 讜讛讜爪专讻讜 谞诪讬 诇转拽谉 诪注诪讚 砖诇砖转谉 讚拽谞讛 讗注''驻 砖诪讜驻拽讚 讘讬讚讜 诪拽讜讚诐 诇讻谉 讗祝 注''讙





专砖讘"讗

诪转谞讬': 讛讗讜诪专 转谞讜 讙讟 讝讛 诇讗砖转讬 讜砖讟专 砖讞专讜专 讝讛 诇注讘讚讬 讗诐 专爪讛 诇讞讝讜专 讘砖谞讬讛诐 讬讞讝讜专 讚讘专讬 专讘讬 诪讗讬专, 讜讞讻诪讬诐 讗讜诪专讬诐 讘讙讬讟讬 谞砖讬诐 讗讘诇 诇讗 讘砖讞专讜专讬 注讘讚讬诐 诇驻讬 砖讝讻讬谉 诇讗讚诐 砖诇讗 讘驻谞讬讜 讜讗讬谉 讞讘讬谉 诇讗讚诐 讗诇讗 讘驻谞讬讜. 讜讛诇讻讱 讘注讘讚 讚讝讻讜转 讛讜讗 诇讜 讚讬讜爪讗 诇讞讬专讜转 讜诪爪讜讛 讘讘转 讞讜专讬谉 讝讻讬谉 诇讜 砖诇讗 讘驻谞讬讜 讜讗讬谉 讛专讘 讬讻讜诇 诇讞讝讜专 讘讜.



讜讗诪专讬谞谉 注诇讛 讘讙诪专讗 讗诪专 专讘 讛讜谞讗 砖诪注 诪讬谞讛 讛转讜驻住 诇讘注诇 讞讜讘 拽谞讛 讜讗诪专 诇讬讛 专' 讬爪讞拽 讘专 讬讜住祝 讗驻讬诇讜 讘诪拽讜诐 砖讞讘 诇讗讞专讬诐 讗诪专 诇讬讛 讗讬谉. 讜拽砖讬讗 诇讬 讘诪转谞讬转讬谉 诪讗讬 讘注诇 讞讜讘 讗讬讻讗 讗讟讜 诪讬 诪讞讬讬讘 讛专讘 诇注讘讚 诇砖讞专专讜 讜讗驻讬诇讜 讻砖转诪爪讗 诇讜诪专 讚讘注诇诪讗 转讜驻住讬谉 诇讘注诇 讞讜讘 讛转诐 讛讜讗 诪砖讜诐 讚讝讻讬谉 诇讗讚诐 砖诇讗 讘驻谞讬讜 讜讛讜讛 诇讬讛 转讜驻住 讝讛 讻讗诇讜 转驻住讜 讘注诇 讞讜讘 注爪诪讜 讗讘诇 讛讻讗 砖讗谞讜 住讘讜专讬谉 注讚讬讬谉 讚讛讗讜诪专 转谞讜 诇讗讜 讻讗讜诪专 讝讻讜 讗诐 讻谉 诇讗 讬讛讗 转讜驻住 讝讛 讗诇讗 讻注讘讚 讘注爪诪讜 砖讗驻讬诇讜 诪住专 讛专讘 诇注讘讚 砖讞专讜专讜 讘讬讚讜 注诇 讚注转 砖诇讗 讬砖转讞专专 讝讛 讘拽讘诇转讜 讝讗转 诇讗 讬爪讗 讘谉 讞讜专讬谉 讜讗诐 讻谉 诇讗 讬讛讗 讻讞 讛转讜驻住 讞诪讜专 诪讻讞 诪讬 砖转驻住 讘砖讘讬诇讜, 讜注讜讚 诪讗讬 讞讘 诇讗讞专讬诐 讗讬讻讗 讚讛讗 讗讬谞讜 讞讘 讗诇讗 诇专讘讜 讜讗讬讛讜 讞讬讬讘 拽专讬转 诇讬讛.
转讬专抓 专讘讬谞讜 转诐 讝"诇 讚讻诇 砖诪讙诇讛 讘讚注转讜 诇砖讞专专 讗转 注讘讚讜 讻注讬谉 讘注诇 讞讜讘 拽专讬转 诇讬讛 讚诪住转诪讗 讗讬 诇讗讜 讚注讘讚 诇讬讛 谞讬讬讞 谞驻砖讗 诇讗 讛讜讛 诪砖讞专专 诇讬讛 讜注诇 爪讚 讝讛 拽专讬谞谉 诇讬讛 讘注诇 讞讜讘 讚讬讚讬讛, 讜诪讬讛讜 讻讬讜谉 讚诇讗 讘注诇 讞讜讘 讙诪讜专 讛讜讗 诇讜 拽专讬谞谉 诇讛 讻注讬谉 讞讘 诇讗讞专讬诐 讜讛讻讬 拽讗诪专 讗讬 讗诪专转 讘砖诇诪讗 转讜驻住 诇讘注诇 讞讜讘 讘诪拽讜诐 砖讞讘 诇讗讞专讬诐 拽谞讛 讗驻砖专 诇讜诪专 讻讗谉 讚讗讬谉 讛专讘 讬讻讜诇 诇讞讝讜专 讘讜 讚讞砖讘讬谞谉 诇讬讛 谞诪讬 诇讛讗讬 讻注讬谉 讘注诇 讞讜讘 讚讗讬 诇讗讜 讚注讘讚 诇讬讛 谞讬讬讞 谞驻砖讗 诇讗 讛讜讛 诪砖讞专专 诇讬讛, 讗讘诇 讗讬 讗诪专转 讚转讜驻住 诇讘注诇 讞讜讘 讘诪拽讜诐 砖讞讘 诇讗讞专讬诐 讘注诇诪讗 诇讗 拽谞讛 讻诇 砖讻谉 讛讻讗 讚诇讗讜 讘注诇 讞讜讘 讙诪讜专 讛讜讗 讚诇讗 拽谞讛 讜讗讬谉 讛砖诇讬讞 讬讻讜诇 诇注讻讘 注诇 讬讚讬 讛讗讚讜谉 诪诇讞讝讜专 讘讜, 讜讗诪专 诇讜 拽谞讛.



 讛讗 讚讗诪专 专讘讬 讬讜讞谞谉 转讜驻住 诇讘注诇 讞讜讘 讘诪拽讜诐 砖讞讘 诇讗讞专讬诐 诇讗 拽谞讛. 讜讗驻讬诇讜 讘砖讜讬讬讛 砖诇讬讞 拽讗诪专 讻讚诪讜讻讞 讘讻转讜讘讜转 (驻讚, 讘) 讙讘讬 注讜讘讚讗 讬讬诪专 讘专 讞砖讜 讜讻讜'. 讜专砖"讬 讝"诇 驻讬专砖讛 (讘讘"诪 讬, 讗) 讚诇讗 砖讜讬讬讛 砖诇讬讞. 讜讘讘讘讗 诪爪讬注讗 驻专拽 拽诪讗 讻转讘转讬讛 讘住讬讬注转讗 讚砖诪讬讗.



 讜讛讗 讚讗诪专讬谞谉 讛讻讗 讜讗诐 转讗诪专 诪砖谞转谞讜 讻诇 讛讗讜诪专 转谞讜 讻讗讜诪专 讝讻讜 讚诪讬. 拽砖讬讗 诇讬 讗讛讛讬讗 讚讗诪专讬谞谉 讘专讬砖 驻专拽 拽诪讗 讚诪爪讬注讗 (讬, 讗) 诪转谞讬转讬谉 讚讗诪专 诇讬讛 转谞讛 诇讬 讜诇讗 讗诪专 讝讻讛 诇讬 讚讗诇诪讗 转谉 诇讗讜 讻讝讻讛, 讜讬砖 诪讬 砖转讬专抓 讚讛讻讗 讚注转 讗讞专转 诪拽谞讛 砖讗谞讬 讜讛转诐 讘诪爪讬讗讛 诇讬讻讗 讚注转 讗讞专转 诪拽谞讛. 讜注讜讚 讗驻砖专 诇转专抓 讚讛转诐 讻注讬谉 诪转谞讛 讛讬讗 讜拽讬讬诪讗 诇谉 讘诪转谞讛 讚转谉 诇讗讜 讻讝讻讛 讻诪讜 砖讗谞讜 注转讬讚讬谉 诇讻转讜讘 诇驻谞讬谞讜 讘住讬讬注转讗 讚砖诪讬讗. 讜讛讻讗 讙讘讬 注讘讚 诇讗讜 诪转谞讛 讛讜讗 讗诇讗 讻注讬谉 讞讜讘 讻诪讜 砖讻转讘谞讜 诪砖诪讜 砖诇 专讘讬谞讜 转诐 讝"诇 (诇注讬诇 讘讚"讛 讛讗讜诪专) 讚讗讬 诇讗讜 讚注讘讚 诇讬讛 谞讬讬讞 谞驻砖讗 诇讗 讛讜讛 诪砖讞专专讬讛.





讛诪讗讬专讬

讻讘专 讬讚注转 砖讛诪讟诇讟诇讬谉 讗讬谉 讘讛诐 讚讬谉 拽讚讬诪讛 讜讻诇 砖讙讘讛 诪讛谉 讝讻讛 讘讛谉 讜讗讬谉 讛拽讜讚诐 诇讜 讬讻讜诇 诇注专注专 注诇讬讜 讗驻讬' 讘讗 讗讞讚 诪讗诇讬讜 讜转驻砖 诪讟诇讟诇讬谉 砖诇 专讗讜讘谉 讘砖讘讬诇 讞讜讘 砖讛讬讛 专讗讜讘谉 讞讬讬讘 诇砖诪注讜谉 讘讻讜谞讛 砖讬讝讻讛 讘讛诐 讘砖讘讬诇 砖诪注讜谉 讝讻讛 砖诪注讜谉 讘讛诐 讘转驻讬住转讜 砖诇 讝讛 讗注"驻 砖诇讗 讛讙讬注讜 诇讬讚讜 讜讗讬谉 讘注诇 讛诪讟诇讟诇讬谉 讬讻讜诇 诇讛讜爪讬讗诐 诪讬讚讜 讜讗注"驻 砖诇讗 转驻住 讘诪爪讜转 砖诪注讜谉 讜砖诇讬讞讜转讜 讘讚"讗 讻砖诇讗 讛讬讛 讝讛 讛转讜驻砖 讞讘 诇讗讞专讬诐 讘转驻讬砖讛 讝讜 讻讙讜谉 砖诇讗 讛讬讛 专讗讜讘谉 讝讛 讞讬讬讘 诇讗讞专讬诐 讗讜 砖讬砖 诇讜 讘诪讛 诇驻专讜注 讗讘诇 讗诐 讛讬讛 讞讘 诇讗讞专讬诐 诇讗 讝讻讛 诇讜 注讚 砖讬讙讬注讜 诇讬讚讜 讜讛专讬 讛讗讞专讬诐 讬讻讜诇讬诐 诇讛讜爪讬讗 诪讬讚讜 讛讜讗讬诇 讜诇讗 讛讙讬注讜 诇讬讚 砖诪注讜谉 讜诇讗 住讜祝 讚讘专 讘砖转驻砖 诪讗诇讬讜 讗诇讗 讗祝 讘砖讘讗 讘砖诇讬讞讜转 砖诇 砖诪注讜谉 讜讻诪讜 砖诪爪讬谞讜 讘讛讚讬讗 讘驻专拽 讛讻讜转讘 驻"讚 讘' 讘讛讛讜讗 讙讘专讗 讚砖讘拽 讗专讘讗 讜讗讝诇 讬讬诪专 讘专 讞砖讜 讜讗诪专 诇讬讛 诇砖诇讜讞讬讛 讝讬诇 转驻砖讛 谞讛诇讗讬 转驻住讛 驻讙注讬 讘讬讛 专讘 讗诪讬 讜专讘 讗住讬 讗诪专讜 诇讬讛 讗转 转讜驻砖 诇讘注诇 讞讜讘 讘诪拽讜诐 砖讞讘 诇讗讞专讬诐 讗转 转驻砖讜讛:



讜砖讗诇讜 讘讛 讘住讜讙讬讗 讝讜 讜讛诇讗 讘诪砖谞转谞讜 讗诪专讜 讛讗讜诪专 转谉 讙讟 讝讛 诇注讘讚讬 讝讻讛 诇讜 讗注"驻 砖讛讜讗 讞讘 诇讗讚讜谉 砖讗注"驻 砖讘砖讗专 转讜驻砖 诇讘注诇 讞讜讘 诇讗 谞拽专讗 讞讘 诇讗讞专讬诐 讘砖讘讬诇 诪讛 砖讛讜讗 诪讞住专 诇诇讜讛 讗诇讗 讗诐 讻谉 讬砖 诇诇讜讛 讘注诇讬 讞讜讘 讗讞专讬诐 砖谞诪爪讗 讝讛 讛转讜驻砖 讞讘 诇讛诐 讘转驻讬住转讜 讘讝讜 讛讚讬谉 讻谉 砖讗讬谉 专讗讜讬 诇讬拽专讗 讛转讜驻砖 讞讘 诇讗讞专讬诐 讘砖讘讬诇 诪讛 砖讛讜讗 诪讞住专 诇诇讜讛 砖讛专讬 诪讛 砖诇讜讛 讛讜讗 驻讜专注 讗讘诇 讝讛 砖诪砖讞专专 注讘讚 讜诪讜爪讬讗 诪专砖讜转讜 诪诪讜谉 砖诇讗 诇讜讛 讜讚讗讬 讻诇 讛讝讜讻讛 讘砖讘讬诇 讛注讘讚 讞讘 讛讜讗 诇讜 讜讗注驻"讻 讝讻讛 诇讜 讻诪讜 砖谞讗诪专 讘诪砖谞转谞讜 讜驻讬专砖讜 讘讛 砖诪砖谞转谞讜 讛专讬 讘专砖讜转讜 讝讻讛 诇讜 砖讻诇 讛讗讜诪专 转谉 讻讗讜诪专 讝讻讛 讚诪讬 讜讗祝 讘讛诇讜讗讛 讻诇 砖讛诇讜讛 讗讜诪专 诇讝讛 转谉 诇驻诇谞讬 诪谞讛 讝讛 砖讗谞讬 讞讬讬讘 诇讜 讗讜 讝讻讛 诇讜 讘诪谞讛 讝讛 讝讻讛 诇讜 讗祝 讘诪拽讜诐 砖讞讘 诇讗讞专讬诐 讜讻谉 讘讛讜诇讱 诪谞讛 诇驻诇谞讬 讻诪讜 砖讬转讘讗专 讬砖 诪讬 砖讗讜诪专 诪讻讞 拽讜砖讬讗 砖谞转讞讚砖讛 诇讜 讘住讜讙讬讗 讝讜 砖讗祝 讻诇 砖讞讘 诇诇讜讛 讞讘 诇讗讞专讬诐 拽专讬谞讗 讘讬讛 讜讗诐 转讗诪专 讗诐 讻谉 讛讬讗讱 讗转讛 诪讜爪讗 砖讗讬谞讜 讞讘 诇讗讞专讬诐 讛专讬 驻专砖讜讛 讚讜讜拽讗 讘砖讘讗 讘砖诇讬讞讜转 讛诪诇讜讛 讻讛讛讬讗 讚讬讬诪专 讘专 讞砖讜 砖讘讝讜 讗讬谉 讗谞讜 拽驻讬讚讬诐 讘讞讜讘讜 砖讚讬谉 讛砖诇讬讞 讻诪诇讜讛 砖讗诐 诇讗 讻谉 讻诇 讗讞讚 讬转驻讜砖 诪诪讜谉 讞讘专讜 讜注讜讚 砖讗祝 讛讜讗 讬讻讜诇 诇讟注讜谉 砖驻专注讜 讗讜 讚诪讞诇 诇讜 讜讻谉 讻转讘讜讛 讞讻诪讬 讛讚讜专 讜讛讚讘专讬诐 讝专讬诐 讜讗诐 诪驻谞讬 砖诪讗 驻专注讜 讗讜 诪讞诇 诇讜 讗谞讜 诪驻专砖讬诐 讗讜转讛 讻砖讬讜讚注讬诐 砖诇讗 驻专注讜 讗讜 诪讞诇 诇讜:



讬砖 砖讜讗诇讬诐 讛讬讗讱 讗诪专讜 讻讗谉 砖讛讗讜诪专 转谉 讻讝讻讛 讜讘专讗砖讜谉 砖诇 诪爪讬注讗 讟' 讘' 讗诪专讜 讘专讜讻讘 注诇 讙讘讬 讘讛诪讛 砖专讗讛 诪爪讬讗讛 讜讗诪专 诇讞讘专讜 转谞讛 诇讬 讜讛诇讱 讞讘专讜 讘诪爪讜转讜 讜讛讙讘讬讛讛 注诇 讚注转 讻谉 讜谞诪诇讱 砖诇讗 诇讬转谞讛 诇讜 砖诇讗 讝讻讛 诇讜 讜讗诇讜 讗诪专 讝讻讛 诇讬 讘讛 讜讛讙讘讬讛讛 注诇 讚注转 讻谉 拽谞讛 讗诇诪讗 砖讗讬谉 转谉 讻讝讻讛 讜转讬专爪讜 讘讛 砖讘诪砖谞转谞讜 讛专讬 讘讬讚 讛讗讚讜谉 诇砖讞专专 讛注讘讚 讻诇 讝诪谉 砖讬专爪讛 讜讗诐 讻谉 讻诇 砖讗讜诪专 转谞讜 讛专讬 讛讜讗 讻讗讜诪专 讝讻讜 讗谞谉 住讛讚讬 砖专讜爪讛 讛讜讗 讘讝讻讜转讜 讗讘诇 讝讜 砖诇 诪爪讬注讗 讗讬谞讜 讘讬讚讜 砖讛专讬 专讻讜讘 讛讜讗 讜讛讬讛 诇讜 诇讜诪专 讘诇砖讜谉 讘专讜专 砖讬讝讻讛 诇讜 讜讬砖 诪转专爪讬谉 砖讝讜 砖诇 诪爪讬注讗 讗讬谉 讚注转 讗讞专转 诪拽谞讛 讗讜转讜 讗诇讗 砖讛讜讗 诪讙讘讬讛 诪讗诇讬讜 讗注"驻 砖讛诇讛 讗讜诪专 转谞讛 诇讬 讗诇讗 讗诐 讻谉 讗讜诪专 诇讜 讝讻讛 诇讬 讗讘诇 讗讚讜谉 砖讛讜讗 诪讜爪讬讗 诪转讞转 讬讚讜 讛专讬 讚注转 讗讞专转 诪拽谞讛 诇讝讜讻讛 讜专讗讜讬 诇讜诪专 砖讚讬谉 转谞讜 讘讜 讻讝讻讜 讜讛讻诇 注讜诇讛 诇讟注诐 讗讞讚:



讝讛 砖讘讬讗专谞讜 砖讛转讜驻砖 诇讘注诇 讞讜讘 讘诪拽讜诐 砖讛讜讗 讞讘 诇讗讞专讬诐 砖诇讗 讝讻讛 诇讜 讚讜拽讗 讘砖讛讙讬注 讝诪谉 讛诇讜讗转讜 砖诇 讛讗讞专 讙诐 讻谉 讗注"驻 砖讛讗讞专 诪讜拽讚诐 砖讗讬谉 讚讬谉 拽讚讬诪讛 讘诪讟诇讟诇讬谉 讗讘诇 讗诐 诇讗 讛讙讬注 讝诪谞讜 讗讬谉 讝讛 谞拽专讗 讘砖讘讬诇讜 讞讘 诇讗讞专讬诐 砖讛专讬 注讚讬谉 讗讬谞讜 讞讬讬讘 诇讜 讻诇讜诐 讜诪讻诇 诪拽讜诐 诇转诇诪讬讚讬 讙讚讜诇讬 讛诪驻专砖讬诐 专讗讬转讬 砖讗祝 讘诇讗 讛讙讬注 讝诪谉 讻谉 砖诪讻诇 诪拽讜诐 诪砖注转 讛诇讜讗讛 谞转讞讬讬讘 诇讜 讜讛讘讬讗讜 专讗讬讛 诪诪讛 砖讗诪专讜 诇注谞讬谉 砖讘讬注讬转 讘诪诇讜讛 讗转 讞讘专讜 诇注砖专 砖谞讬诐 砖讗讬谞讛 诪砖诪讟转 讛讜讗讬诇 讜讛讬讗 转讜讱 讝诪谉 讜讗转讬谞谉 注诇讛 诪讟注诪讗 讚诇讗 拽专讬谞讗 讘讬讛 诇讗 讬讙讜砖 讜诇讚讘专讬讛诐 讛讬讛 诇讛诐 诇讗诪专讛 诪讟注诐 砖讗讬谉 讞讬讬讘 诇讜 讻诇讜诐 讜讗讬谉 转讜专转 讛砖诪讟讛 讘诪讛 砖讗讬谉 注诇讬讜 讞讬讜讘 讗诇讗 讜讚讗讬 讞讬讬讘 讛讜讗 诇讜 讜诪讻讬讜谉 砖讗祝 转讜讱 讝诪谉 谞拽专讗 讞讬讬讘 诇讜 讗祝 讛讗讞专 谞拽专讗 讘砖讘讬诇讜 讞讘 诇讗讞专讬诐 讜讗讬谉 转驻讬砖转讜 讻诇讜诐 讜讻谉 谞讜讟讬诐 诇讜诪专 诪注转讛 砖转讜驻砖 诇讘注诇 讞讜讘 讘诪拽讜诐 砖讗讬谞讜 讞讘 诇讗讞专讬诐 讝讻讛 诇讜 讗祝 讘砖诇讗 讛讙讬注 讝诪谉 讜讗讬谉 讛讘注诇讬诐 讬讻讜诇讬诐 诇讛讜爪讬讗诐 诪转讞转 讬讚讜 讜讛讚讘专讬诐 专讜驻驻讬诐 讘讬讚讬:



讝讛 砖讘讬讗专谞讜 讘转讜驻砖 诇讘注诇 讞讜讘 讘诪拽讜诐 砖讞讘 诇讗讞专讬诐 砖诇讗 拽谞讛 驻讬专讜砖讜 讘砖诇讗 讛讬讛 讞讬讬讘 讘砖讬注讜专 讝讛 诇讝讛 讛转讜驻砖 讗讘诇 讗诐 讛讬讛 讞讬讬讘 讻砖讬注讜专 讝讛 诇转讜驻砖 诪转讜讱 砖讬讻讜诇 诇讝讻讜转 诇注爪诪讜 讝讜讻讛 诇讗讞专 讗注"驻 砖讞讘 诇讗讞专讬诐 讜讝讛讜 砖讗诪专讜 讘讘注诇 讛讘讬转 砖讛谞讬讞 驻讗讛 讘砖讚讛讜 讜讘讗 讗讞讚 讜诇讬拽讟讛 讜讗诪专 讛专讬谞讬 诪诇拽讟讛 诇驻诇谞讬 注谞讬 砖谞诪爪讗 转讜驻砖 诇讜 讘诪拽讜诐 砖讞讘 诇砖讗专 讛注谞讬讬诐 砖讗诐 讝讛 讛诪诇拽讟 注谞讬 讝讻讛 诇讜 砖诪转讜讱 砖讛讬讛 讬讻讜诇 诇讝讻讜转 诇注爪诪讜 讝讜讻讛 诇讗讞专 讗注"驻 砖讛讜讗 讞讘 诇讗讞专讬诐 讗讘诇 讗诐 讛讬讛 注砖讬专 诇讗 讝讻讛 诇讜 讜讬讟诇谞讛 注谞讬 讛谞诪爪讗 专讗砖讜谉 讜讻诇 讛诪讜谞注讜 讙讜讝诇讜 讜讗讬谉 讗讜诪专讬谉 砖讬讝讻讛 诇讜 诪转讜讱 砖讗诐 专爪讛 诪驻拽讬专 谞讻住讬讜 讜谞诪爪讗转 专讗讜讬讛 诇讜 讜讬讻讜诇 诇讝讻讜转 诇注爪诪讜 讜诪转讜讱 砖讬讻讜诇 诇讝讻讜转 诇注爪诪讜 讬讝讻讛 诇讗讞专讬诐 砖讗讬谉 讗讜诪专讬谉 转专讬 诪讙讜 讘注谞讬谉 讗讞讚 讜诪讻诇 诪拽讜诐 讘注诇 讛讘讬转 注爪诪讜 砖讗诪专 讛专讬谞讬 诪诇拽讟讛 诇驻诇谞讬 注谞讬 诇讗 讝讻讛 诇讜 讜讗驻讬' 讛讬讛 讘注诇 讛讘讬转 注谞讬 砖讛专讬 讗祝 注谞讬 诪讜讝讛专 讛讜讗 注诇 砖诇讜 讜讗讬 讗驻砖专 诇讜 诇讝讻讜转 诇注爪诪讜 讜讻诪讜 砖讗诪专讜 诇注谞讬 诇讛讝讛讬专 注谞讬 注诇 砖诇讜 讜讗诐 诪驻谞讬 砖讬讻讜诇 诇讛驻拽讬专 讗祝 讗转 讝讛 诪讻诇 诪拽讜诐 讬砖 讻讗谉 转专讬 诪讬讙讜:



转讜驻砖 诇讘注诇 讞讜讘 讻转讘讜 讙讚讜诇讬 驻专讜讘讬谞爪讗 讘讞讘讜专讬讛诐 砖讛讜讗 讞讬讬讘 讘讗讞专讬讜转诐 讜谞住转诇拽 讛诇讜讛 讛讜讗讬诇 讜拽谞讛 讛诪诇讜讛 讘转驻讬砖转讜 讜讗讬谞讜 讚讜诪讛 诇讛讜诇讱 诪谞讛 诇驻诇谞讬 砖诇讗 谞住转诇拽 讛诇讜讛 诪讗讞专讬讜转讜 砖讘讝讜 讗讬谉 讛砖谞讬 注讜砖讛 注爪诪讜 注讘讚 诇讜讛 讜诪讻诇 诪拽讜诐 讙讚讜诇讬 讛讛专 住讜讘专讬诐 砖讗诐 讗讬谉 讛转讜驻砖 讘注诇 诪诪讜谉 讛诪诇讜讛 讞讜讝专 诇诇讜讛 砖诪讗讬讝讛 讟注诐 谞驻拽讬注 讞讜讘讜 讗讞专 砖诇讗 讛专砖讛讜 讜诪讻讗谉 讞诇拽讜 注诇 诪讛 砖讻转讘讜 砖讻诇 砖讛诇讜讛 讞讬讬讘 讗祝 诇转讜驻住 砖讝讻讛 讝讛 砖转驻砖 讛诇讛 讘砖讘讬诇讜 诪讙讜 讚讝讻讬 诇谞驻砖讬讛 砖讗讬诇讜 讝讻讛 诇注爪诪讜 讛讬讛 讛诇讜讛 诪住转诇拽 诪讗讞专讬讜转讜 诪讛 砖讗讬谉 讻谉 讘砖讝讻讛 讘砖讘讬诇 讛讗讞专 讜诪讻诇 诪拽讜诐 诇注谞讬谉 讛讚讬谉 讬专讗讛 诇讬 砖讗诐 讛转讜驻砖 注谞讬 讬讻讜诇 讛诇讛 诇讜诪专 诇讜 讛讜讗讬诇 讜讗诐 讬讗讘讚讜 讘专砖讜转讜 讛讜讗 讞讬讬讘 讘讗讞专讬讜转 讬讻讜诇 讛讜讗 诇讛讜爪讬讗 诪诪谞讜 讜讘诇讘讚 讘诪住讬专讛 讘讬讚 砖诇讬讞 讗诪讬讚 注诇 驻讬 讘讬转 讚讬谉 砖讬讝讻讛 讘讜 讘砖讘讬诇 讛诇讛:



讘转砖讜讘讜转讬讛诐 砖诇 讙讚讜诇讬 讛驻讜住拽讬诐 谞诪爪讗 砖诇讗 讗诪专讜 转讜驻砖 诇讘注诇 讞讜讘 讘诪拽讜诐 砖讗讬谉 讞讘 诇讗讞专讬诐 拽谞讛 讗诇讗 讻砖讛诇讜讜讛 注谞讬 讗讘诇 讻诇 砖讛讜讗 注砖讬专 讗讬谉 转驻讬住转讜 讻诇讜诐 讜讗讬谉 讛讚讘专讬诐 谞专讗讬谉:



拽爪转 诪驻专砖讬诐 讻转讘讜 砖诇讗 谞讗诪专 讘转讜驻砖 诇讘注诇 讞讜讘 砖拽谞讛 讗诇讗 讘砖转驻砖 讘讞讬讬 诇讜讛 讜诪转 诇讜讛 砖讗讬谉 讛讬转讜诪讬诐 讬讻讜诇讬诐 诇讛讜爪讬讗 诪讬讚讜 讗讘诇 讻诇 砖讘注诇 讞讜讘 拽讬讬诐 讜讚讗讬 讬讻讜诇 诇讜诪专 诇讜 诇讗讜 讘注诇 讚讘专讬诐 讚讬讚讬 讗转 砖讛专讬 讘驻讜专注 讞讜讘讜 砖诇 讞讘专讜 砖诇讗 诪讚注转讜 讗诪专讜 砖讗讬谞讜 讞讬讬讘 诇讜 讚拽讗诪专 诇讬讛 讗谞讗 讛讜讬谞讗 诪驻讬讬住 诇讬讛 讜诪讞讬诇 诇讬 讜讗讬谉 讛讚讘专讬诐 谞专讗讬谉 砖讘驻讜专注 讞讜讘讜 砖诇 讞讘专讜 砖诇讗 诪讚注转讜 诇讗 讛讬讛 诪诪讜谉 讛驻讜专注 诪砖讜注讘讚 诇诪诇讜讛 讻诇诇 讜诪讗讞专 砖讻谉 诪讛 诇讜 诇驻专讜注 砖诇讗 讘专砖讜转 诇讜讛 讗讘诇 转讜驻砖 诪诪讜谉 诇讜讛 砖讛讜讗 诪砖讜注讘讚 诇诪诇讜讛 讻诇 砖转驻砖 转驻砖:



讬砖 砖讜讗诇讬诐 讘住讜讙讬讗 讝讜 诪诪讛 砖谞讞诇拽讜 诇诪讟讛 讘讛讜诇讱 诪谞讛 诇驻诇讜谞讬 讗诐 讬讻讜诇 诇讞讝讜专 讗诐 诇讗讜 讜讗诪专讜 注诇讬讛 讚讻讜诇讬 注诇诪讗 讛讜诇讱 讻讝讻讬 讜诇讗 谞讞诇拽讜 讗诇讗 砖诇讚注转 砖诪讜讗诇 诪转讜讱 砖讞讬讬讘 讘讗讞专讬讜转讜 讞讜讝专 讜诇讚注转 专讘 讗注"驻 砖讞讬讬讘 讘讗讞专讬讜转讜 讗讬谞讜 讞讜讝专 讛讜讗讬诇 讜讝讻讛 讜诪砖诪注谉 砖诇 讚讘专讬诐 砖讛讻诇 诪讜讚讬诐 砖讗诐 诇讗 讗诪专 诇讜 讘诇砖讜谉 砖讬讛讗 讻讝讻讛 讞讜讝专 讜讗诪讗讬 诇讛讜讬 讻转讜驻砖 诇讘注诇 讞讜讘 讜讗讬谉 讻讗谉 拽讜砖讬讗 砖诪讻诇 诪拽讜诐 讗诇讜 讛讬讛 讛讜讗 讟讜注谉 讻谉 专"诇 讛专讬谞讬 转讜驻砖 诇讜 讗讬谞讜 讬讻讜诇 诇讞讝讜专 讗祝 讻砖诇讗 讛讬讛 砖诐 诇砖讜谉 讝讻讛 讗讘诇 讝讛 讗讬谞讜 讘讗 讘讟注谞讛 讝讜 讗诇讗 砖讗讜诪专 讛讜讗讬诇 讜讘砖讘讬诇讜 谞转转 诇讬 讗讬谞讱 讬讻讜诇 诇讞讝讜专 讜讻诇 讚讗讬讛讜 诇讗 讟注讬谉 讗谞谉 诇讗 讟注谞讬谞谉 诇讬讛 讜讝讛讜 砖讗诪专讜 诪转讜讱 砖讞讬讬讘 讘讗讞专讬讜转讜 讜转讜驻砖 诇讘注诇 讞讜讘 讻诇 砖转讜驻砖 讘注诇 诪诪讜谉 诪讬讛讗 谞住转诇拽 讛诇讜讛 讻诪讜 砖讻转讘谞讜:





转讜住驻讜转 专讬"讚

诪转谞讬' 讛讗讜诪专 转谉 讙讟 讝讛 诇讗砖转讬 讜砖讟专 砖讞专讜专 讝讛 诇注讘讚讬 讗诐 专爪讛 诇讞讝讜专 讘砖谞讬讛诐 讬讞讝讜专 讚讘专讬 专"诪 讜讞讻"讗 讘讙讬讟讬 谞砖讬诐 讗讘诇 诇讗 讘砖讞专讜专讬 注讘讚讬诐 诇驻讬 砖讝讻讬谉 诇讜 诇讗讚诐 砖诇讗 讘驻谞讬讜 讜讗讬谉 讞讘讬谉 诇讜 讗诇讗 讘驻谞讬讜 砖讗诐 讬专爪讛 砖诇讗 诇讝讜谉 讗转 注讘讚讜 专砖讗讬 讜砖诇讗 诇讝讜谉 讗转 讗砖转讜 讗讬谞讜 专砖讗讬 讗诪专 诇讛谉 讜讛专讬 讛讜讗 驻讜住诇 讗转 注讘讚讜 诪谉 讛转专讜诪讛 讻砖诐 砖讛讜讗 驻讜住诇 讗转 讗砖转讜 讗诪专讜 诇讜 诪驻谞讬 砖讛讜讗 拽谞讬讬谞讜 驻讬' 讗诐 专爪讛 讛讘注诇 诇讞讝讜专 讘砖谞讬讛诐 拽讜讚诐 砖讬转谞讜 讛砖诇讬讞 诇讬讚 讛讗砖讛 讜诇讬讚 讛注讘讚 讬讞讝讜专 讚拽住讘专 专"诪 讛驻住讚 讜讞讜讘 讛讜讗 诇讛谉 诇讗讜转谉 砖讬砖转诇讞讜 讜讗讬谉 讞讘讬谉 诇讗讚诐 讗诇讗 讘驻谞讬讜 讻诇讜诪专 讗讬谉 讗讚诐 谞注砖讛 砖诇讬讞 诇讗讚诐 诇讛讬讜转 谞驻住讚 注诇 讬讚讜 讗讗"讻 注砖讗讜 讛讜讗 砖诇讬讞 讚讛讬讬谞讜 讘驻谞讬讜 讜讞讻诪讬诐 驻诇讬讙讬 注诇讬讛 讚专"诪 讘诪转谞讬转' 讜讗诪专讬 讚讘砖讞专讜专 讗讬谞讜 讬讻讜诇 诇讞讝讜专 诪砖谞诪住专 诇讬讚 砖诇讬讞 讝讛 讜讗注"驻 砖诇讗 注砖讗讜 讛注讘讚 砖诇讬讞 讚拽住讘专 讝讻讜转 讛讜讗 诇注讘讚 砖讬爪讗 诪转讞转 讬讚讬 专讘讜 诇讞讬专讜转 讜讝讻讬谉 诇讗讚诐 砖诇讗 讘驻谞讬讜 讚讗谞谉 住讛讚讬 讚谞讬讞讗 诇讬讛 讚谞讬讛讜讬 讛讗讬 砖诇讜讞讬讛 诇讛讻讬 砖讗诐 讬专爪讛 讜讻讜' 讛讬诇讻讱 讻讬 诪砖讞专专 诇讝讛 诇讗 诪驻住讬讚 诇讝讛 诪讝讜谞讜转 讚讘诇讗讜 讛讻讬 谞诪讬 讗讬 讘注讬 诇讗 讝讬讬谉 诇讬讛 讗讘诇 讗诐 专爪讛 砖诇讗 诇讝讜谉 讗转 讗砖转讜 讗讬谞讜 专砖讗讬 讛讬诇讻讱 讻讬 诪讙专砖 诇讛 诪驻住讬讚 诇讛 诪讝讜谞讜转. 讜讛诇讗 讛讜讗 驻讜住诇 讗转 注讘讚讜 讘讙讟 讝讛 诪谉 讛转专讜诪讛 驻讬' 讗诐 讻讛谉 讛讜讗 (讛讘注诇) [讛讗讚讜谉] 讗诇诪讗 讞讜讘 讛讜讗 诇讜. 讗"诇 诪驻谞讬 砖讛讜讗 拽谞讬讬谞讜 讛讗 讚诪驻住讬诇 讙讬讟讜 诪谉 讛转专讜诪讛 诪驻谞讬 砖讛讜讗 拽谞讬讬谞讜 讚讻讛谉 注讚 注讻砖讬讜 讛讬讛 讗讜讻诇 讜讻讬 诪砖讞专专 诇讝讛 诇讗讜 拽谞讬讬谞讜 [讛讜讗] 讜诇拽诪谉 诪驻专砖 诪讗讬 诪讛讚专讬 诇讬讛. 讬转讬讘 专讘 讛讜谞讗 讜专讘 讬爪讞拽 讘专 讬讜住祝 拽诪讬讛 讚专' 讬专诪讬讛 讜讬转讬讘 专' 讬专诪讬讛 讜拽讗 诪谞诪谞诐 讜讬转讬讘 专讘 讛讜谞讗 讜拽讗诪专 砖"诪 诪讚专讘谞谉 讛转讜驻砖 诇讘"讞 拽谞讛 驻讬' 砖"诪 诪讚专讘谞谉 讚讗诪专讬 砖讛砖诇讬讞 讬转驻讜砖 讗转 讛砖讟专 诇爪讜专讱 讛注讘讚 讜讗注"驻 砖专讘讜 专讜爪讛 诇讞讝讜专 讘讜 讜讗讬谞讜 注讜讚 砖诇讜讞讜 讜讻转驻讬砖讛 讘注诇诪讗 讛讬讗 讘注诇 讻专讞讬讛 讛转讜驻砖 诇讘"讞 讗讚诐 诪谉 讛砖讜拽 砖转驻砖 诪讟诇讟诇讬 专讗讜讘谉 诇爪讜专讱 砖诪注讜谉 砖讛讜讗 讘"讞 拽谞讛:



讗"诇 专讘 讬爪讞拽 讘专 讬讜住祝 讗驻讬诇讜 讘诪拽讜诐 砖讞讘 诇讗讞专讬诐 讗"诇 讗讬谉 驻讬' 讜砖"诪 讚讗驻讬诇讜 讘诪拽讜诐 砖讞讘 讛转讜驻砖 讛讝讛 讘转驻讬砖转讜 讝讗转 诇诇讜讬 讚讛讜讬 谞诪讬 讘"讞 讚专讗讜讘谉 讜讝讛 砖拽讚诐 讜转驻砖 诇爪讜专讱 砖诪注讜谉 诪驻住讬讚 讗转 诇讜讬 转讬诪讗 谞诪讬 讚拽谞讛 讚讛讗 诪转谞讬' 谞诪讬 砖诇讬讞 讝讛 转讜驻砖 诇注讘讚 讜讞讘 诇讘注诇讬诐 砖专讜爪讛 诇讞讝讜专 讜讗讬谞谉 讬讻讜诇讬诐 诇专讘谞谉 讗讚讛讻讬 讗讬转注专 专' 讬专诪讬讛 讗诪专 诇讛讜 讚专讚拽讬 讛讻讬 讗诪专 专' 讬讜讞谞谉 讛转讜驻砖 诇讘"讞 讘诪拽讜诐 砖讞讘 诇讗讞专讬诐 诇讗 拽谞讛 讜讗"转 诪砖谞转谞讜 讻诇 讛讗讜诪专 转谉 讻讗讜诪专 讝讻讛 讚诪讬 驻讬' 讜讗讬谉 讝讛 讻砖讗专 转讜驻砖 砖讛讜讗 转驻砖 诪讗诇讬讜 讜诇讗 讝讻讛讜 讛诇讜讛 讗讘诇 讛讻讗 讛专讘 讝讻讛讜 讜谞转谞讜 诇讜 讗注"驻 砖讛注讘讚 诇讗 讬讚注 讝讻讬谉 诇讗讚诐 砖诇讗 讘驻谞讬讜 讜诇讙讘讬 注讘讚 讚讝讻讜转 讛讜讗 诇爪讗转 讝讻讛 讘注讘讜专讜 讜讗讬谞讜 讬讻讜诇 诇讞讝讜专 讘讜 讗讘诇 讙讘讬 讗砖讛 讚讞讜讘 讛讜讗 诇讛 讗讬谉 讞讘讬谉 诇讗讚诐 讗诇讗 讘驻谞讬讜 讜讬讻讜诇 诇讞讝讜专 讘讜 讜讻谉 讛诇讻讛 砖讛转讜驻砖 诇讘"讞 讘诪拽讜诐 砖讞讘 诇讗讞专讬诐 诇讗 拽谞讛 讗讘诇 讘诪拽讜诐 砖讗讬谞讜 讞讘 诇讗讞专讬诐 拽谞讛 讜讬"诇 讚讗讬 讟注讬' 诇讜讛 讜讗诪专 诪住转驻讬谞讗 讚诇诪讗 砖诪讟转 讜讗讻诇转 诇讛讜 讟注谞转讬讛 讟注谞讛 讜讗讬 讗讬谞砖 诪讛讬诪谞讗 讛讜讗 砖讘拽讬' 诇讛讜 诇讙讘讬讛 讘砖讛讚讬 注讚 讚诪讟讬 诇讬讚 讛诪诇讜讛 讜讗讬 诇讗 诇讛讬诪讬谞讬讛 讜讬讛讬讘谞讗 诇讛讜 讘讬讚 讗讬谞讬砖 讚诪讛讬诪谉 注讚 讚诪讟讜 诇讬讚 讛诪诇讜讛. 讜讬"诇 讚诇讗 讗诪专讬谞谉 讛讻讬 讗诇讗 讚讜拽讗 讛讬讻讗 讚诇讬转 诇讬讛 拽专拽注 讜讗讬转 诇讬讛 诪讟诇讟诇讬 讚诪爪讬 诇讝讘讜谞讬谞讛讜 讗讜 诇诪讬讟诪专讬谞讛讜 诪"讛 讗诪专讬谞谉 砖讛转讜驻砖 诇讘"讞 拽谞讛 讗讘诇 讛讬讻讬 讚讗讬转 诇讬讛 诪拽专拽注讬 讜诪讟诇讟诇讬 诇讗 讻诇 讛讬诪谞讜 诇转驻讜砖 诪讟诇讟诇讬讜 砖诇 讝讛 砖讛专讬 讛诪诇讜讛 讗讬谞讜 讬讻讜诇 诇讛驻住讬讚 诪注讜转讬讜 讜拽讬"诇 讻专讘谞谉 讚讗诪专讬 讝讻讜转 讛讜讗 诇注讘讚 砖讬爪讗 诪转讞转 讬讚讬 专讘讜 诇讞讬专讜转 讚讬讞讬讚 讜专讘讬诐 讛诇讻讛 讻专讘讬诐 讚讝讻讬谉 诇讜 诇讗讚诐 砖诇讗 讘驻谞讬讜 讛讬诇讻讱 诪讻讬 讬讛讬讘 讙讬讟讗 讚讞讬专讜转讗 诇砖诇讬讞 讜讗"诇 转谉 砖讟专 砖讞专讜专 讝讛 诇注讘讚讬 讗讬砖转讞专专 注讘讚讗 讻诇 讛讬讻讗 讚讗讬转讬讛 讜讗注"讙 讚诇讗 诪讟讬讗 讙讬讟讗 讚讞讬专讜转讗 诇讬讚讬讛 注讬讬谉 讘注专讱 讬"讙 讘住"驻 砖讗诐 讬专爪讛 砖诇讗 诇讝讜谉 讜讻讜' 砖"诪 讬讻讜诇 讛专讘 诇讜诪专 诇注讘讚 注砖讛 注诪讬 讜讗讬谞讬 讝谞讱 驻讬' 讗诇讗 讞讝讜专 注诇 讛驻转讞讬诐 讜讗住讬拽谞讗 讘讛讛讬讗 驻诇讜讙转讗 讚专讘 讜专' 讬讜讞谞谉 讚专讘 住讘专 讗讬谞讜 讬讻讜诇 讜专' 讬讜讞谞谉 住讘专 讬讻讜诇 讜拽讬"诇 专讘 讜专' 讬讜讞谞谉 讛诇讻讛 讻专' 讬讜讞谞谉 (讗祝) 诪驻谞讬 砖讛讜讗 拽谞讬讬谞讜:





诪讛专砖"讗 - 讞讬讚讜砖讬 讛诇讻讜转

讘讚"讛 讛转诐 讻讚拽转谞讬 讟注诪讗 讻讜' 讛诇讻讱 诪住驻拽讬谞谉 讚诇诪讗 注讜讘讚讬 讻讜讻讘讬诐 谞讬谞讛讜 讜驻住讜诇讬谉 讜讗驻讬诇讜 讘注讚讬 诪住讬专讛 讻专讘谞谉 讚诪转谞讬' 注讻"诇 讛拽砖讛 讘讞讬讚讜砖讬 讛专砖讘"讗 诇驻讬专讜砖讜 讚讛讬讗讱 诪转讜拽诪讗 讛谉 讚讛讻讗 讻专讘谞谉 讚诪转谞讬' 讚讛讗 讗讬谞讛讜 驻住诇讬 讗驻讬诇讜 讘诇讜拽讜住 讜诇讜住 砖砖诪讜转 诪讜讘讛拽讬谉 讛谉 讜诇"谞 诇讬讬砖讘 驻讬专讜砖讜 讚讛讻讗 讗驻讬诇讜 讘讛讚讬讜讟讜转 讜讗讬谉 砖诪讜转 诪讜讘讛拽讬谉 诇讬讻讗 诇诪讬讞砖 (讘) 诇诪住诪讱 注诇讬讬讛讜 讘诇讗 注讚讬 诪住讬专讛 讘讗砖讛 讝讜 砖讛专讬 讛注讜讘讚讬 讻讜讻讘讬诐 讗讬谞谉 讻讗谉 讚诪诪拽讜诐 讗讞专 讘讗 讛讙讟 讜砖驻讬专 讛讜讛 讻砖专 诇专"砖 讻诪讜 讘砖诪讜转 诪讜讘讛拽讬谉 讜讛诐 讘讻讗谉 讗讘诇 诇专讘谞谉 讚诪转谞讬' 讚讙讝专讜 砖诪讜转 诪讜讘讛拽讬谉 讗讟讜 砖诪讜转 砖讗讬谞谉 诪讜讘讛拽讬谉 讛"谞 讛讻讗 讚讙讝专讬 砖讗讬谉 讛注讜讘讚讬 讻讜讻讘讬诐 讻讗谉 讗讟讜 讛讬讻讗 砖讛注讜讘讚讬 讻讜讻讘讬诐 讻讗谉 讗讘诇 讘砖诪讜转 诪讜讘讛拽讬谉 讻讙讜谉 诇讜拽讜住 讜诇讜住 专讘谞谉 谞诪讬 诪讻砖专讬 讚诇讗 讛讜讛 讗诇讗 讻注讬谉 讙讝讬专讛 诇讙讝讬专讛 讚讗"谞 讛讬讜 讻讗谉 诇讗 讛讜讛 讗住专讬谞谉 讗诇讗 诪砖讜诐 讙讝讬专讛 讜拽专讜讘 诇讝讛 谞讗诪专 诇注讬诇 诇专砖讘"讙 讻诪"砖 讛转讜住驻讜转 诇注讬诇 讜讚讜"拽:


转讜住' 讘讚"讛 注讚讬诐 讛讞转讜诪讬谉 讻讜' 讗讜 讘注讚讬 诪住讬专讛 诇专"讗 讚诇讗 讻讜' 注讻"诇 诇讻讗讜专讛 诇讗 讛讜讛 爪专讬讻讬 诇讛讝讻讬专 注讚讬 诪住讬专讛 讚讜讚讗讬 讘讗讬讚讱 爪专讚讗 讚拽讗诪专讬 讚讞讬讬砖讬谞谉 砖诪讗 注讜讘讚讬 讻讜讻讘讬诐 谞讬谞讛讜 诇讗 诪转讻砖专讬 讗驻讬诇讜 讘注讚讬 诪住讬专讛 砖诪讘讬讗 讻讗谉 诇专"讗 讗讘诇 诇驻讜诐 讛讱 爪讚讚讗 讚拽讬讬诪讬谞谉 讛讻讗 讚诇讗 转诇讬谞谉 诇讛讜 讘注讜讘讚讬 讻讜讻讘讬诐 讜讻砖专 讗驻讬诇讜 诇专"诪 讚讛讜讬 讞砖砖讗 讚讗讜专讬讬转讗 讗讬 注讜讘讚讬 讻讜讻讘讬诐 讛谉 讛讞讜转诪讬谉 讗"讻 讻"砖 诇专"讗 讚讻砖专 讚诇讗 转诇讬谞谉 诇讛讜 讘注讜讘讚讬 讻讜讻讘讬诐 讜讘讛讻砖专 谞讬转谉 讛讙讟 讘诪拽讜诪讜 讘注讚讬 诪住讬专讛 讜诇诪讛 诇讬 诇讛讘讬讗 注讚讬 诪住讬专讛 诇讻讗谉 讗讟讜 讻诇 讙讟 讛讘讗 诪诪拽讜诐 讗讞专 讬爪讟专讱 诇讛讘讬讗 注讚讬 诪住讬专讛 诇讻讗谉 讚诪住转诪讗 讘注讚讬 诪住讬专讛 谞讬转谉 讘诪拽讜诪讜 讜讚讜讞拽 诇讜诪专 讚专"诇 讘注讚讬 诪住讬专讛 讘诪拽讜诪讜 诇专"讗 讚驻砖讬讟讗 讛讜讗 讜拽"诇:


讘讚"讛 讘讙讬讟讬 谞砖讬诐 讻讜' 讘讬专讜砖诇诪讬 讘注讬 讻讜' 讗讬诇讜 讛诪讜讻专 注讘讚讜 讻讜' 讗讬诇讜 讛诪讙专砖 讻讜' 驻讬' 注"讬 讗讞专 讛注讘讚 谞诪讻专 讻讜' 注讻"诇 诇讻讗讜专讛 砖讛诐 讘注爪诪诐 讚讘专讬 讛转诇诪讜讚 讚讬讚谉 诇拽诪谉 砖诪驻专砖 诪驻谞讬 砖讛讜讗 拽谞讬谞讜 讚讛讬讬谞讜 砖讙诐 讗诐 讛注讘讚 讘专讞 诪诇拽讘诇 讙讟 讬讜讻诇 诇驻讜住诇讜 讘转专讜诪讛 注"讬 讬砖专讗诇 讗讞专 砖诪讜讻专 讗讜转讜 诇讜 讘讚' 讝讜讝讬 诪砖讗"讻 讘讗砖讛 砖讗诐 转讘专讞 诪诇拽讘诇 讙讟 诇讗 讬讜讻诇 诇讙专砖讛 注"讬 讗讞专 讜诇驻讜住诇讛 讘转专讜诪讛 讘注"讻 讗诐 诇讗 转注砖讛 砖诇讬讞 诇拽讘诇讛 讗讘诇 讗讬谉 讝讛 诪住驻讬拽 诇拽讜砖讬讬转 讛讬专讜砖诇诪讬 讚讗讻转讬 诪爪讚讚讬诐 讗讞专讬诐 讬砖 诇讛驻讱 讞讜讘讛 诇注讘讚 讙讘讬 拽谞讬谉 讜讝讻讜转 诇讗砖讛 讘诪讜讻讛 砖讞讬谉 讜谞专讗讛 诇驻专砖 讚讘专讬讛诐 讚讛"拽 诇讬转 诇讱 讗诇讗 讻讛讚讗 讜诇讗讜 讘讝讻讜转 讜讞讜讘讛 转诇讬讗 诪诇转讗 讗诇讗 讻注讬谉 砖讻转讘讜 讛转讜住驻讜转 诇注讬诇 讙讘讬 砖诇讬讞讜转 讘注"讻 讚讘讙讬专讜砖讬谉 讗讬转讗 讻讜' 讚讙讘讬 注讘讚 讚讘注"讻 讬讜爪讗 诪讬讚讜 注"讬 诪讻讬专讛 诇讗讞专 诇讗 讬讜讻诇 诇讞讝讜专 讻讬讜谉 讚讘讗 诇讬讚 讛砖诇讬讞 讻讗讬诇讜 讘讗 诇讬讚讜 讚诪讬 讗讘诇 讘讗砖讛 讚讗讬谞讛 讬讜爪讗转 诪诪谞讜 讘注"讻 讘诇讗 讬讚讬注转讛 注诇 讬讚讬 讗讞专 讛专讬 讛讚讘专 注讚讬讬谉 讘讬讚讜 讜讞讜讝专 讜爪"注 讜讚讜"拽:


讘讚"讛 讻诇 讛讗讜诪专 讻讜' 讻注讬谉 诪诇讜讛 讚讗诪专讬谞谉 讘讛 转谉 讜讛讜诇讱 讻讝讻讬 讗注"讙 讚讘诪转谞讛 诇讗 讛讜讛 讻讝讻讬 讻讜' 注讻"诇 讬砖 诇讚拽讚拽 诇驻讬 讝讛 诇注讬诇 讚驻专讻讬谞谉 讗讙' 砖砖讜讜 讙讬讟讬 谞砖讬诐 诇砖讞专讜专讬 注讘讚讬诐 讗诪讗讬 诇讗 讞砖讬讘 谞诪讬 转谞讜 讙讟 诇讗砖转讜 讜砖讞专讜专 诇注讘讚讜 讚诇讗 讬转谞讜 诇讗讞专 诪讬转讛 讜诪砖谞讬 讚讗讬转讗 讘砖讟专讜转 诇讗 拽转谞讬 讚讗讬转讗 谞诪讬 讘砖讟专 诪转谞讛 讚诇讗 讬转谞讜 诇讗讞专 诪讬转讛 讜讛砖转讗 讗"讻 讛讗 讚专"诪 谞诪讬 诇讗 诇讬讞砖讘 讚讗讬转讗 谞诪讬 讘砖讟专 诪转谞讛 讚讬讻讜诇 诇讞讝讜专 讻讬讜谉 讚转谉 (讙) 诇讗讜 讻讝讻讬 讛讜讗 讜讻讛"讙 讛拽砖讛 讘讞讬讚讜砖讬 讛专砖讘"讗 诇注讬诇 讜讬砖 诇讬讬砖讘 讚讘讞讝专讛 讘注诇 讻专讞讛 诇讬转讗 讘砖讗专 砖讟专讜转 讻讚拽讗诪专 谞诪讬 诇诪讗讬 讚诪住讬拽 讚讗讬转讗 讘拽讬讚讜砖讬谉 诇讗 拽转谞讬 讜讚讜"拽:





诪讛专"诐

注"讘 专砖"讬 讚"讛 讛转诐 讻讚拽转谞讬 讟注诪讗 讜讻讜' 注讚 讻专讘谞谉 讚诪转谞讬'. 爪"注 讗讬讱 讬讻讜诇 诇讗讜拽诪讗 讛讗 讚专讘讬 讬讜讞谞谉 讻专讘谞谉 讚诪转谞讬转讬谉 讛讗 专讘谞谉 驻住诇讬 讗驻讬' 讘砖诪讜转 诪讜讘讛拽讬诐 讻讚诇注讬诇 讜专' 讬讜讞谞谉 讗诪专 诇讗 讘讗 诇讬讚讬谞讜 讗诇讗 诇讜拽讜住 讜诇讜住 讜讛讻砖专谞讜 诪讟注诐 讚砖诪讜转 诪讜讘讛拽讬诐 讛谉 讜讻讘专 谞转注讜专专 讛专砖讘"讗 讘讞讬讚讜砖讬讜 注诇 讝讛 讜讬砖 砖专爪讜 诇驻专砖 讛讗 讚讻转讘 专砖"讬 讻专讘谞谉 讚诪转谞讬转讬谉 专"诇 讛讘专讬讬转讗 讚诇注讬诇 讚讗诪专 专"砖 诇讞讻诪讬诐 讘爪讬讬讚谉 讜讻讜' 讜讝讛 讗讬谞讜 讚讛转诐 讗诪专 专"砖 讚诇讻"注 讙讬讟讬 谞砖讬诐 讻砖专讬诐 讘注讚讬 诪住讬专讛 讜砖诪讜转 诪讜讘讛拽讬诐 讜拽"诇:





讞讻诪转 砖诇诪讛

专砖"讬 讘讚"讛 讛转诐 讻讚拽转谞讬 讟注诪讗 讻讜' 讜讗驻讬' 讘注讚讬 诪住讬专讛 讻专讘谞谉 讻讜'. 谞"讘 讜讬砖 诇转诪讜讛 注诇 讚讘专讬讜 讝"诇 讚讗讬 讻专讘谞谉 讚诪转谞讬' 讛讬讻讬 讗讻砖专 讗驻讬诇讜 讘砖诪讜转 诪讜讘讛拽讬诐 讘诇讜拽讜住 讜诇讜住 讚讛讗 诇专讘谞谉 讗驻讬' 讘砖诪讜转 诪讜讘讛拽讬诐 驻住讜诇 讙讝讬专讛 砖诪讜转 诪讜讘讛拽讬谉 讗注讜 砖讗讬谞诐 诪讜讘讛拽讬谉 讜讗"谞 讚讗驻讬' 讘砖诪讜转 诪讜讘讛拽讬谉 讙讝专讜 专讘谞谉 讚诇诪讗 讗转讗 诇诪住诪讱 注诇讬讬讛讜 讗诇讗 讚讗讬讻讗 诇诪讬诪专 讻讬讜谉 讚砖诪讜转 诪讜讘讛拽讬谉 谞讬谞讛讜 讚讗讬讻讗 诇诪讬诪专 讚专讜讘讗 诇讗 住诪讻讬 注诇讬讬讛讜 诪砖讜诐 诪讬注讜讟讬 讚讗转讬 诇诪住诪讱 注诇讬讬讛讜 讘讻讬 讛讗 讚讗讬讻讗 诇诪讬诪专 谞诪讬 讚诇诪讗 讬砖专讗诇讬诐 谞讬谞讛讜 讻讜诇讬 讛讗讬 诇讗 讙讝专讬谞谉. 讜讗讬 拽砖讬讗 诇讱 诇讜拽讜住 讜诇讜住 讛讗 诇讗 诪住拽讬 讬砖专讗诇 讘砖诪讛转讬讬讛讜 讚诪讚谞拽讟讬谞谉 诇讬砖谞讗 讚诇讗 砖讻讬讞讗 讚诪住拽讬 诪砖诪注 讚诇讗讜 砖诪讜转 诪讜讞诇讟讬谉 讚诇讗 诪住拽讬 讬砖专讗诇 讘砖诪讛转讬讬讛讜 诇注讜诇诐 拽讗诪专讬谞谉 讜转讚注 讚诇专讘谞谉 讙讝专讬谞谉 讘砖诪讜转 诪讜讘讛拽讬谉 讚诇诪讗 讗转讬 诇诪住诪讱 注诇讬讬讛讜 讜讗讬 诇讗 诪住拽讬 诇注讜诇诐 讬砖专讗诇 讘砖诪讜转 诪讜讘讛拽讬谉 讚注讜讘讚讬 讻讜讻讘讬诐 讛讬讻讗 讗转讬 诇诪住诪讱 注诇讬讬讛讜 讻诇诇 诇驻讬 驻讬专讜砖讜 砖诇 专砖"讬 讝"诇 注讻"诇 专砖讘"讗 讘讞讬讚讜砖讬讜:





诪讛专"诐 砖讬祝

讘专砖"讬 讘讚"讛 讛转诐 讻讚拽转谞讬 讟注诪讗 讻讜' 讻专讘谞谉 讚诪转谞讬'. 诪拽砖讬谉 讗"讻 诇讜拽讬住 讜诇讜住 诇诪讛 讻砖讬专讬谉 讜讚讘专讬 讛专砖讘"讗 讛讜讘讗 讘讞"砖 讚讞讜拽讬诐 讜诪转讞诇讛 讗诪专转讬 讚专砖"讬 诇砖讬讟转讜 砖驻讬专砖 诇注讬诇 讚诪转谞讬' 讗诇讬讘讗 讚专"诪 讚住"诇 注讬讚讬 讞转讬诪讛 讻专转讬 讜拽讜砖讟讗 诇诪讗讬 讚住"诇 讻专"讗 讜专"讬 讜专"诇 驻砖讬讟讗 讚讗讝诇讬 讗诇讬讘讗 讚讛诇讻转讗 转谞讗 讚诪转谞讬' 谞诪讬 住"诇 讗诇讬讘讗 讚专"讗 讚讘砖诪讜转 诪讜讘讛拽讬谉 讻砖专 讚诇讗 讙讝专讬谞谉 讗讟讜 讗讬谉 诪讜讘讛拽讬谉. 讜诪"砖 讻专讘谞谉 讚诪转谞讬转讬谉 专"诇 诇讗驻讜拽讬 专讘谞谉 讚讘专讬讬转讗 讚诇注讬诇 讚转谞讗 诪谞讬讬谞讗 讜讗讜拽诪讛 讻专"讗 讜讘注讬讚讬 诪住讬专讛 讜讘砖诪讜转 诪讜讘讛拽讬谉 讗讱 讗讬谞讜 诪讞讜讜专 诪诪"砖 讝讛 注诇 驻住讜诇讬谉 讚讗讬谞讜 诪讜讘讛拽讬谉 讜拽"诇. 讙诐 爪专讬讱 讬砖讜讘 诪"砖 讘讚"讛 讗注"驻 砖砖诪讜转讬讛谉 讻讜' 讜讗驻讬诇讜 讘诇讗 注讬讚讬 诪住讬专讛 讻讜' 诪讬 讛讻专讬讞讜 诇讝讛 讜诇讗 讻诪"砖 讘讗讬讘注讬讗 诪讛讜 诇讗讻砖讜专讬 讘注讬讚讬 诪住讬专讛: 


讘转讜住' 讘讚"讛 注讚讬诐 讻讜' 讚讛讗 诪住驻拽讬谞谉 讻讜'. 诪拽砖讬谉 诇诪讛 诇讗 讘拽爪专讛 讚诪讜讘讛拽讬谉 讛讗 诪讻砖讬专 专"砖 诇注讬诇 讜讘砖诇诪讗 讘讗讬谉 诪讜讘讛拽讬谉 讗祝 讚驻住讜诇 诇注讬诇 讛讬讬谞讜 讘讜讚讗讬 注讜讘讚讬 讻讜讻讘讬诐 讜讛讻讗 讚诇诪讗 讬砖专讗诇 讛诐. 讜讗驻"诇 砖诇"转 讚诪讬讘注讬讗 讘砖诪讜转 诪讜讘讛拽讬谉 诇讗讻砖讜专讬 讘诇讗 注讬讚讬 诪住讬专讛 诪讟注诐 砖讻转讘讜 讘讗讬谞谉 诪讜讘讛拽讬谉 讚诇讗 转诇讬谞谉 诇讛讜 讘注讜讘讚 讻讜讻讘讬诐 讗讗"讻 讬讚讜注 讘讜讚讗讬 砖讛诐 注讜讘讚讬 讻讜讻讘讬诐 讚诇讗 砖讻讬讞讬 讜讻讜' 讜诇注讬诇 讚爪专讬讱 注讬讚讬 诪住讬专讛 诪砖讜诐 讚讜讚讗讬 注讜讘讚讬 讻讜讻讘讬诐 讛谉 诇讝讛 讻转讘讜 讚讘砖诪讜转 诪讜讘讛拽讬谉 诇讬讻讗 诇住驻讜拽讬 讻诇诇 讚讜讚讗讬 注讜讘讚讬 讻讜讻讘讬诐 讛谉 讚讛讗 讘讻诇 讚讜讻转讗 讻讜' 讜讗讬谉 讻讗谉 住驻拽 讻诇诇 诪讚诪讻砖讬专讬谞谉 讘讜讚讗讬 注讜讘讚讬 讻讜讻讘讬诐 讘砖诪讜转 诪讜讘讛拽讬谉 注"讬 注讬讚讬 诪住讬专讛 讜诇讗 讞讬讬砖讬谞谉 讚诇诪讗 讗转讬 诇诪讬住诪讱 注诇讬讬讛讜. 讜诇讗 讛讜"诪 诇讛讜讻讬讞 诪讚驻砖讬讟 诇讗 讘讗 诇讬讚讬谞讜 讗诇讗 诇讜拽讬住 讜讻讜' 讜讚讜拽讗 讻讜' [讚诪砖诪注 讚讛讗讬讘注讬讗 讛讬讛 讘讗讬谉 诪讜讘讛拽讬谉] 讚讚诇诪讗 讗祝 讚诪讬讘注讬讗 讘砖诪讜转 诪讜讘讛拽讬谉 诪"诪 驻砖讬讟 讚砖诪讜转 诪讜讘讛拽讬谉 讙"讻 转诇讬谞谉 讘讬砖专讗诇 讗诇讗 诇讜拽讬住 讜诇讜住 讚讘专讬专讗 拽专讜讘 诇讜讚讗讬 讚诇讗 诪住拽讬 讬砖专讗诇 讻谉 (讙): 


讘转讜住' 讘讚"讛 讘讙讬讟讬 谞砖讬诐 讜讻讜'. 诇拽诪谉 讘砖诪注转讬谉 谞讻转讜讘 讘讝讛 讗讬"讛: 


讘转讜住' 讘讚"讛 讬转讬讘 专讘 讛讜谞讗 讻讜' 讗讜诪专 专"转 讚讗讬谉 讝讛 专"讛 讻讜'. 讜诇讗 讘' 专' 讬专诪讬讛 讛讜讬 讜讗驻"诇 诪砖讜诐 讚砖诪讜讗诇 讛讬讛 讙讚讜诇 诪专"讬 讻讚讗讬转讗 讘驻专拽 讙讬讚 讛谞砖讛 讘砖诪注转讗 讚谞讬讞讜砖 讗诪专 专"讬 讗讬转 诇讬 专讘 讘讘讘诇 讗讬讝讬诇 讗讞讝讬讛 讙讘讬 讚砖诇讞 诇讬讛 注讬讘讜专讗 讚砖讬转讬谉 砖谞讬谉 讻讜' 讞讜砖讘谞讗 讘注诇诪讗 讬讚注 砖诇讞 诇讬讛 转专讬住专 讙诪诇讬 住驻讬拽讗 讚讟专讬驻讜转讗 讻讜' 讜专"讛 讛讬讛 拽爪转 讙讚讜诇 诪砖诪讜讗诇 讚讘注讬 诪讬谞讬讛 砖诪讜讗诇 诪专"讛 讜专' 讬专诪讬讛 讛讬讛 讙讚讜诇 诪专"讛 砖讛专讬 专讘 讛讜谞讗 讬转讬讘 拽诪讬讛 讻转诇诪讬讚 诇驻谞讬 专讘讜 讚讻"诪 讚拽讗诪专 讬转讬讘 拽诪讬讛 讛讬讬谞讜 讻转诇诪讬讚 讻诪"砖 讛转讜住' 讘讻"诪 讜拽专讬 诇讬讛 讚专讚拽讬 讜讛讬讗讱 拽讗诪专 专' 讬专诪讬讛 讚讬谉 诪砖诪讬讛 讚专"讬 讚拽讗诪专 讛讻讬 讗诪专 专"讬 讛转讜驻住 诇讘注"讞 讻讜' 讜讛讬讗讱 讬讗诪专 讚专讚拽讬 讻讱 讗诪专 专"讬 讻讜' 讻诇 讻诪讬谞讬讛 讜拽"诇. 专拽 讗"讻 讛讜"诇 诇转讜住驻讜转 诇讛讜讻讬讞 讘拽爪专讛 诪讝讛 讚转专讬 专"讛 讛讜讬 讜诇讗 讬爪讟专讻讜 讙诪专讗 讚谞讚讛 讚专' 讬专诪讬讛 讘注讬 诪专' 讝讬专讗 讜讻讜' 讜讙诪专讗 讚讻转讜讘讜转 讚专' 讝讬专讗 转诇诪讬讚讬讛 讚专"讛 讜讻讜' 讜讚讜拽 讜讬"诇 讚讛讜讻讞讛 砖诇讛谉 注讚讬驻讗 诪讚讬转讬讘 专"讛 拽诪讬讛 讚专' 讬专诪讬讛 讚讛讜讬 转诇诪讬讚 转诇诪讬讚 转诇诪讬讚讜 诪砖讗"讻 讛讜讻讞讛 砖诇讬 讚讚诇诪讗 诪"诪 讗讜诪专 讚讬谉 诪砖诪讬讛 讚专"讬 讗祝 砖讛讬讛 拽讟谉 诪诪谞讜 讗讘诇 诪讻诇 诪拽讜诐 谞讬讞讗 诇讛讜 诇讜诪专 讘' 专"讛 诪诇讜诪专 讘' 专' 讬专诪讬讛 诪讟注诐 砖讻转讘转讬: 


讘转讜住' 讘讚"讛 砖"诪. 注讬讬谉 讘专"谉 砖讛讬讟讬讘 讗砖专 讚讬讘专 讻驻砖讜讟讜 砖讛讛讜讻讞讛 讚讬讻讜诇 讗讚诐 诇注砖讜转 砖诇讬讞 诇讟讜讘转 讗讚诐 诪注爪诪讜 讗祝 砖诇讗 讬讚注 讚讛讗 诪砖谞转讬谞讜 讬讻讜诇 诇讝讻讜转 讘砖讟专 注讚 砖诇讗 讬讻讜诇 讛谞讜转谉 诇讞讝讜专 讜讟注诪讗 讚谞注砖讛 砖诇讜讞讜 砖诇 讗讚诐 讻诪讜转讜 讗祝 砖诇讗 注砖讗讜 砖诇讬讞 诇诪讗讬 讚诇讗 讬讚注 注讚讬讬谉 住讘专讗 讚讻诇 讛讗讜诪专 转谞讜 讻讜' 讗"讻 讛"谞 讬讻讜诇 诇转驻讜住 讻讜': 


讘讗"讚 讗注"驻 砖诇讗 谞转讻讜讬谉 诇讻讱 讛诪拽讘诇 讜讻讜'. 砖讛专讬 诇讗 讬讻讜诇 诇注讻讘讜 讘注"讻 砖诇 专讘讜 讻砖讗专 转讜驻住 诇讘注"讞 砖转讜驻住 诪注讬拽专讗 讘注"讻 砖诇 讛讞讬讬讘 讚讗讬诇讜 讛诪诇讜讛 讘注爪诪讜 讬讻讜诇 诇转驻讜住 讘注"讻 讛"谞 讝讛 讛转讜驻住 诪砖讗"讻 讻讗谉 讗驻讬诇讜 讛注讘讚 注爪诪讜 讗讬谞讜 讬讻讜诇 诇讛砖转讞专专 讘注"讻 砖诇 讗讚讜谉 讜讗讬谞讜 讬讻讜诇 诇转驻讜住 讘讙讟 砖讞专讜专 讗诐 谞转谉 诇讜 讛讗讚讜谉 注诇 诪谞转 砖诇讗 讬砖转讞专专 讘拽讘诇讛 讝讜 讻"砖 砖讝讛 诇讗 讬讻讜诇 诇转驻讜住 讘注"讻 砖诇 讛讗讚讜谉 诇爪讜专讱 讛注讘讚 讻讬讜谉 讚转谉 诇讗讜 讻讝讻讬 讜讻转讬诪讛 诇专"讬 专拽 转讬专爪讜 砖讚注转 讛讗讚讜谉 讛讬讛 砖诇讗 讬讛讬讛 讬讻讜诇 诇讞讝讜专 讘讜 讻讬讜谉 讚注讘讬讚 诇讬讛 谞讬讬讞 讜专讜爪讛 砖讬讛讬讛 讘注"讞 讘讻讱 讜讻讜' 讗"讻 讛"谞 讚注转讜 砖诇 讛诪拽讘诇 讻讗砖专 讬讛讬讛 讚注转 讛讗讚讜谉 讜讚讜"拽:
讘住讛"讚 讗讘诇 讗诐 讛转讜驻住 诇讘注"讞 诇讗 拽谞讛 讜讻讜'. 砖诇讗 转讬诪讛 讗祝 讚讘讘注"讞 诇讗 拽谞讛 诪讬讚讬 讛讻讗 砖讗谞讬 讚讚注转讜 讛讬讛 诇讻讱 砖谞转谞讜 诇讜 注诇 讚注转 砖讬注讻讘谞讜 诪诇讞讝讜专 诇讝讛 驻讬专砖讜 讚讛讜讬 讻"砖 诪爪讚 讻讬讜谉 砖讗讬谞讜 讘注"讞 诇讗 讛讬讛 讻讜讜谞转讜 讘拽讘诇讛 讝讜 诇讛讬讜转 讬讜转专 诪砖讗专 转讜驻住 诇讘注"讞: 


讘转讜住' 讘讚"讛 讛转讜驻住 讻讜' 讜讗"转 讜讻讜'. 讘诇"讝 讛转诐 讛讜讬 讘砖诇讬讞 诪诪砖 讜拽砖讛 诇讻讗讜专讛 诪讗讬 讛拽砖讜 讛转诐 讗讬讬专讬 讘讗讜诪专 讝讻讛 诇讬 讻讚拽讗诪专 讛转诐 讜讗"转 诪砖谞转讬谞讜 讚讗诪专 转谞讛 诇讬 讜诇讗 讗诪专 讝讻讛 诇讬 讻诪"砖 讛转讜住' 讗讞"讻 讘讚"讛 讻诇 讛讗讜诪专 讜讛讻讗 讘砖诪注转讬谉 拽讗诪专 谞诪讬 讻诇 讛讗讜诪专 讻讜' 讚诪砖诪注 讚讘讗讜诪专 转谞讛 拽谞讛 诇专"讬 讘转讜驻住 诇讘注"讞 讜讻讜'. (住) 讜讻"转. 讚注讬拽专 拽讜砖讬讗 讻讬讜谉 讚诪砖诪注 砖诐 讚讛讗 讘讛讗 转诇讬讗 讚讛讗 讗祝 诇转讬专讜爪诐 爪"诇 讚专"讬 诪讞诇拽 讘讬谞讬讛诐. 讜爪专讬讱 诇注讬讬谉 砖诐 讘讙诪' 讚讗驻砖专 讚诇注谞讬谉 讞讘 诇讗讞专讬诐 讗讬谉 讞讬诇讜拽 讘讬谉 转谞讛 诇讝讻讛 讚讚讜拽讗 诇注谞讬谉 砖讗讬谉 讛诪讙讘讬讛 讬讻讜诇 诇讝讻讜转 讘讬讛 [讬砖 讞讬诇讜拽 讘讬谉 转谞讛 诇讝讻讛 讜讛讬讬谞讜 讗讬 转讜驻住 诇讘注"讞 拽谞讛 讚讘讗讜诪专 转谞讛 讙专注 讟驻讬 讚讙诇讬 讗讚注转讬讛 讚诇讗 讬讝讻讛 注讚 讚诪讟讬 诇讬讚讬讛 讜讻诪讜 砖驻专砖"讬 砖诐 讗讘诇 讗讬 转讜驻住 讘诪拽讜诐 砖讞讘 诇讗讞专讬诐 诇讗 拽谞讛 驻砖讬讟讗 讚诇讗 讙专注 讛诪讙讘讬讛 诪讗讬谞砖 讗讞专讬谞讗 讚讬讻讜诇 诇转驻讜住 讜诇讻讱 讛拽砖讜 讛转讜住' 砖驻讬专] 讜讚讜"拽:
讘住讛"讚 讚诪讙讜 讚讝讻讬 诇谞驻砖讬讛 讻讜'. 专"诇 讗祝 砖讞讘讬专讜 讗诪专 讝讻讛 诇讬 诪"诪 讛讬讛 讬讻讜诇 诇讝讻讜转 诇谞驻砖讜 诇讜诪专 诪讬讚 讘砖注转 讛讙讘讛讛 诇注爪诪讜 讛讙讘讛转讬: 


讘转讜住' 讘讚"讛 讻诇 讛讗讜诪专 讻讜' 讚讛讜讬 讛诇讻转讗 讘诇讗 讟注诪讗 讻讜'. 讻注讬谉 讘' 拽讜砖讬讜转: 


讘讗"讚 讜诪讜拽讬 诇讛 专讘 讝讘讬讚 讘诪注诪讚 讙' 讜讘讘专讬讗 讗诪讗讬 诇讗 诪驻专砖 讻讜' 诪砖讜诐 讚转谉 讻讝讻讬. 讜讗祝 [讚诪注诪讚 讙'] 诪讛谞讬 讘注"讻 砖诇讜 诪"诪 讛专讬 讛诪诪讜谉 诇讗 讘讬讚讜 讛讬讛 砖讛专讬 讗讜诪专 诇砖诇讬讞 转谞讜 诪谞讛 讝讛 讜讻讜': 


讘讗"讚 讜注讜讚 驻讬专砖 专"转 讜讻讜'. 讜讛砖转讗 讗"爪 诇讞讬诇讜拽讬诐 讛专讗砖讜谞讬诐: 


讘讗"讚 讚讘诪转谞讛 诇讗 讛讜讬 讻讝讻讬 讻讜'. 讛谞讬讞 讛专砖讘"讗 讘爪"注 诇注讬诇 讚拽讗诪专 讚讗讬转讗 讘砖讟专讜转 诇讗 拽转谞讬 讛讗 讞讝专讛 讗讬转讗 讘诪转谞讛 讜讻诪讜 砖讛拽砖讜 讛转讜住' 诇注讬诇 讘注专讻讗讜转 讜谞"诇 诇讬砖讘 拽爪转 讚诪"诪 讘讝讛 砖讜讬谉 讙讟 讜砖讞专讜专 讚讬讻讜诇 诇讞讝讜专 诪讟注诐 讚讛讜讬 讞讜讘 讜讛"讛 讗诐 讗诪专 讝讻讛 讚讛讗 讻诇 讛讗讜诪专 转谞讜 讻讗讜诪专 讝讻讛 讚诪讬 讘诪诇讜讛 讜砖讞专讜专 讛讜讬 讻诪诇讜讛 讜讗驻"讛 讬讜讻诇 诇讞讝讜专 诪砖讗"讻 讘诪转谞讛 讚诪砖讜诐 讚诇讗 讛讜讬 讛诇讜讗讛 专拽 诪转谞讛 诇讗 讛讜讬 转谉 讻讝讻讬 讜诇讻讱 讬讜讻诇 诇讞讝讜专 讜讗讬诇讜 讗诪专 讝讻讬 讜讚讗讬 讚讗"讬 诇讞讝讜专 讜拽"诇:





专砖"砖

讙诪专讗 讘讗谞讜 诇诪讞诇讜拽转 专' 讗诇讬注讝专 讻讜' 专' 讗诇讬注讝专 讗讜诪专 讝讻讛 诇讜. 讻爪"诇 讘讬讜"讚:



专砖"讬 讘诪转谞讬' 讚"讛 讬讞讝讜专. 讜讗讬谉 讻讜' 诇讝讻讜转 讘讛谉 诇爪专讻谉. 讻爪"诇:



转讚"讛 讘讙讬讟讬. 诇讬转 诇讱 讗诇讗 讻讛讚讗 讻讜'. 注讬' 诪讛专砖"讗. 讜讗诇 转转诪讛 讚讘诪转谞讬转讬谉 讗诪专讬 讘注爪诪谉 讟注诐 讚讝讻讜转 讜讞讜讘. 讚讻谉 讚专讱 转谞讗讬诐 诇讛注诇讬诐 注讬拽专 讟注诪诐 讜诇讜诪专 讟注诐 砖讗讬谞讜 讻诪"砖 讘住"讚 讘专"讛 (讟讝) 讘讚"讛 讗诇讗 讗专"讞:



转讚"讛 讬转讬讘. 讻讚讗诪专讬' 讚讛讜讛 诪讬砖转诪讬讟 讻讜'. 讛讜讗 讘砖讘转 (诪讗):



讘讗"讚 讜砖诪讜讗诇 讛讬讛 爪专讬讱 诇专"讛 讻讚讗诪专讬' 讻讜'. 讝讛讜 讚讜讞拽 讚砖诪讜讗诇 讞讘讬专讜 讚专讘. 讘注讬 诪专"讛 转诇诪讬讚讜. 讗讘诇 谞专讗讛 讚讝讛 讛讬' 专"讛 专讬砖 讙诇讜转讗 讚诪讬转 讘讞讬讬 专讘讬 讜专' 讞讬讬讗 讚讗讬转讗 讘讬专讜砖诇诪讬 讘驻"讟 讚讻诇讗讬诐 讛讘讬讗讜讛讜 讛转讜住' 讘诪讜"拽 (讻讛) 注"砖:



转讚"讛 讻诇. 讜讗"转 诇诪"讚 讻讜' 讗诇讗 讘驻拽讚讜谉 诪讛 讛讜爪专讻讜 讻讜' 转讬驻讜拽 诇讬讛 诪砖讜诐 讚转谉 讻讝讻讬. 拽砖讛 讻讬讜谉 讚拽"诇 诪讛 讛讜爪专讻讜 讗"讻 讗驻讬' 讗讬 转谉 诇讗讜 讻讝讻讬 讬拽砖讛 讛诇讗 讬讻讜诇 诇讛拽谞讜转讜 注"讬 讝讻讬讬讛 诪诪砖. 讜讘讬讜转专 拽砖讛 诪砖"讻 诇拽诪谉 讘转讬专讜抓 专"转 讚转谉 诇讗 讛讜讬 讻讝讻讬 讗诇讗 讻砖诪讜住专 诪讬讚 诇讬讚 讻讜' 讜讛讜爪专讻讜 谞诪讬 诇转拽谉 讻讜' 讚讛转诐 诇讗 讛讜讬 转谉 讻讝讻讬. 讚诪"诪 讬拽砖讛 诪讝讻讬 诪诪砖. 讜诇拽诪谉 (讬讙 讘) 讚"讛 讙讜驻讗 讚拽讚拽讜 诪讝讻讬 诪诪砖:



讘讗"讚 讜讗诪讗讬 诇讗 诪驻专砖 讻讜' 诪砖讜诐 转谉 讻讝讻讬. 诇讻讗讜专讛 讗"讻 诇讗 讗转讬讗 诪转谞讬转讬谉 讻专讘谞谉 讚讗诪专讬 讚讘注讘讚 谞诪讬 转谉 讻讝讻讬. 讗讘诇 砖诐 讘讚"讛 转谞讜 讻转讘讜 讚讬"诇 讚专讬砖讗 诇讗 讛讜讬 讚讜诪讬讗 讚住讬驻讗 注"砖. 讜注讬"诇 讚讛砖转讗 讚讛讜讛 住"讚 讚讗驻讬' 讘讗讬谞讜 诪讜住专 诪讬讚 诇讬讚 讗诪专讬谞谉 转谉 讻讝讻讬 讬"诇 讚诇讛讻讬 讘注讘讚 诇讗 诪讛谞讬 讚讛讜讬 讻诪讜 讟诇讬 讙讬讟讱 诪注"讙 拽专拽注 讜讻诪砖"讻 讘住"讚 讘讘"讘 (拽谞讗 讘) 注"砖. 讜诇驻"讝 讚讘专讬讛诐 诇拽诪谉 (讬讙) 讘讚"讛 讛讗讜诪专 爪"注:



讘讗"讚 (讘讚祝 讬讘) 讜讻谉 讘专讬砖 讛砖讜诇讞 讻讜' 讻砖诇讬讞 讛讙讟 讚讛讜诇讱 诇讗讜 讻讝讻讬. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 拽诪讬讛 讚专' 讬专诪讬讛. 砖讘转 讚祝 住讙 注"讘 谞讚专讬诐 讚祝 讻讟 注"讘:


砖诐 讗"诇 讚专讚拽讬 讻讜'. 驻住讞讬诐 诇讛 注"讗:





讞讬讚讜砖讬 讞转"住

诇讗 讘讗 诇讬讚讬谞讜 讗诇讗 诇讜拽住 讜诇讜住. 讜诇砖讜谉 讝讛 诪砖诪注 讻驻讬' 专砖"讬 讜转讜住' 讚讛讗讬讘注讬 讗诇讬讘讗 讚讞讻诪讬诐 讗讬 讞砖砖讜 讘' 讞砖砖讜转 砖诪讗 讙讜讬诐 讛诐 讜讗讬 讙讝专讬谞谉 诪讜讘讛拽讬诐 讗讟讜 讗讬谞讜 诪讜讘讛拽讬诐 讗讜 谞讬诪讗 讗驻讬' 讘讗讬谞诐 诪讜讘讛拽讬诐 讚讙讜讬诐 诇讗 砖讻讬讞讬 讚讞转诪讬 讗讙讬讟讗 讜驻砖讬讟 诇讬' 驻诇讙讗 诇讗 讘讗 诇讬讚讬谞讜 讜讻讜' 讞讚讗 讞砖砖讗 讞讬讬砖讬谞谉 转专讬 诇讗 讞讬讬砖讬谞谉. 讗讘诇 诇专讗讘"讚 讚讗讬讘注讬 讗诇讬讘讗 讚专"砖 拽' 讛讱 诇讬砖谞讗. 讜诇专砖讘"诐 讚诪讬讬转讬 专讗"砖 讬砖 诇讛住讘讬专 注讜讚 讚拽诪讬讘注讬' 诇讬' 讗讬 讟注诪讗 讚专讘谞谉 诪砖讜诐 讙讝讬专讛 诪讜讘讛拽讬诐 讗讟讜 讗讬谞讜 诪讜讘讛拽讬诐 讜讛讻讗 讘住驻拽 讙讜讬 住驻拽 讬砖专讗诇 讛谉 转专讬 讞砖砖讜转 讜诇讗 讞讬讬砖讬谞谉 讗讜 讚讬诇诪讗 讟注诪讗 讙讝专讜 讚讬诇诪讗 讘注诇 讛讙讟 讟注讛 讘讚讬谞讜 讜讞砖讘 砖诪讜转专 诇诪住讜专 诇驻谞讬 讙讜讬诐 讜讗讬谉 诇讞诇拽 讘讬谉 诪讜讘讛拽讬诐 诇讗讬谉 诪讜讘讛拽讬诐 讜讗驻讬' 诇讗 谞讞讜砖 讘' 讞砖砖讜转 诪"诪 讗住讜专 讗驻讬' 诪讜讘讛拽讬诐 讚诇讗 砖讬讬讱 诇讜诪专 诇讗 砖讻讬讞讗 讙讜讬诐 讚讞转诪讜 讗讙讬讟讗 讻讬讜谉 讚转诇讬谞谉 讚讟注讛 讘讚讬谉. 讚讘专讬 讛专讗"砖 讛转诪讜讛讬诐 注讬讬谉 转讜诪讬诐 住拽"讞 讜讘拽专讘谉 谞转谞讗诇 讜诇讗 讛注诇讜 诪讝讜专 讜讙诐 讟专讞转讬 讜讗诪专转讬 讘讬砖讬讘讛 讗讘诇 讗讬谞讜 谞专讗讛 诇讬 谞讻讜谉 注讚 讬讘讗 诪讜专讛 爪讚拽 讜讬讜专谞讜. 讜注讻"驻 谞诇诪讜讚 讚讘注"驻 讗驻讬' 注砖"谞 讞砖讬讚讬 诇砖拽专 讜诪专注讬 谞驻砖讬讬讛讜. 讜谞驻拽讗 诪讬谞讬' 讘讝诪谉 讛讝讛 讘注讚讬 诪讬转讛 砖诇 讗谞砖讬 爪讘讗 诇讛转讬专 谞砖讜转讬讛诐 注驻"讬 注讚讜转 注专讻讗讜转 砖诇讛诐 讜讗讬谉 诇讛讗专讬讱 驻讛:


讛讗讜诪专 转谉 讙讟 讝讛 诇讗砖转讬 讜讻讜' 讛专讬"祝 讚诪讬讬转讬 专讗"砖 住"诇 诇讗 诪讛谞讬 诇讝讻讜转 讗诇讗 诇讛驻拽讬注 诪诪讜谉 讚讛讗讚讜谉 讗讘诇 诇讗 诇讗讬住讜专讗 讚讗讬谞讜 诪讜转专 讘讘转 讞讜专讬谉 注讚 砖讬讙讬注 讙讟 诇讬讚讛 讜讝讜 讛讬讗 砖讬讟转 专砖"讬 诇注讬诇 讟' 注"讘 讗诇讗 砖讛转讜住' 砖诐 讚"讛 诇讗 讬转谞讜 讻转讘讜 砖专砖"讬 讞讝专 讘讜 诇拽诪谉 讘诪转谞讬' 讬"讙 注"讗 注"砖. 讜讛谞讛 讛专讗"砖 讛拽砖讛 讗砖讬讟讛 讝讜 诪讚讗诪专讬谞谉 诇拽诪谉 讬"讙 注"讗 讜诪讛 讗讬诇讜 注讘讚 讻讛谉 砖讘专讞 讜讻讜' 讜讝讛 讗讬谞讜 讗讜讻诇 注"砖. 讜诇驻注"讚 诇拽"诪 讚住"诇 讻讬讜谉 讚讗讬谞讜 讬讻讜诇 诇讞讝讜专 讘讜 讜谞驻拽注 诪诪讜谞讜 砖诇 讻讛谉 转讜 诇讗 讛"诇 拽谞讬谉 讻住驻讜 讻诪驻拽讬注 注讘讚讜 讚讗注驻"讬 砖爪专讬讱 讙讟 砖讞专讜专 诇拽诪谉 诪' 住讜祝 注"讗 讜谞讗住专 讘转专讜诪讛 讻诪"砖 专诪讘"诐 驻"讟 诪转专讜诪讜转 讛诇' 讛' 讜专诪讝 转讜住' 诇拽诪谉 诪"讘 注"讘 讚"讛 诪注讜讻讘 讜讻讜' 讚住讜讙讬' 讚讻专讬转讜转 讻"讚 注"讘 讗转讬' 诇专讬砖 诇拽讬砖 讜诇讗 讻讛诇讻转讗. 讜谞专讗讛 诇专讬"祝 讘砖驻讞讛 谞诪讬 讗住讜专 专拽 讚诇讗 讛讜转专 讘讘转 讞讜专讬谉 讚讻谉 诪砖诪注 诪转讜住' 诇拽诪谉 诪' 注"讗 讚"讛 讗讜转讜 讛注讘讚 讜讻讜' 谞诪爪讗 砖驻讬专 拽讗诪专 讗讬诇讜 注讘讚 讻讛谉 砖讘专讞 讜讻讜' 讜讝讛 讗讬谞讜 讗讜讻诇 讘转专讜诪讛 讜讙诐 砖驻讬专 拽讗诪专 诪驻谞讬 砖诪驻住讬讚讜 诪砖驻讞讛. 讜讗驻"讛 讗诪专讬谞谉 诇拽诪谉 讛讗讜诪专 转谞讜 讙讟 讝讛 诇讗 讬转谞谞讜 诇讗讞专 诪讬转讛 讚讛专讬 注讻"驻 爪专讬讱 讙讟 砖讞专讜专 诇讛转讬专讜 讘讘转 讬砖专讗诇 讜讻讚拽讬讬"诇 讛诇讻转讗 讛诪驻拽讬专 注讘讚讜 讬爪讗 诇讞讬专讜转 讜爪专讬讱 讙讟 砖讞专讜专 讜讛"谞 爪专讬讱 砖讬讙讬注 诇讬讚讜 讘讞讬讬 专讘讜. 讜讗诪谞诐 诇砖诪讜讗诇 讚住"诇 讛诪驻拽讬专 注讘讚讜 讬爪讗 诇讞讬专讜转 讜讗讬谉 爪专讬讱 讙讟 砖讞专讜专 讜诪诪讬诇讗 诪讻讬讜谉 砖讝讻讛 讛诪拽讘诇 诇讛驻拽讬注 诪诪讜谉 讛专讘 诪诪讬诇讗 诪讜驻拽专 诇讙诪专讬 讜诪讜转专 讗驻讬' 讘讘转 讞讜专讬谉. 讜诇讚讬讚讬' 讛讗 讚转谞谉 讛讗讜诪专 转谞讜 诇讗 讬转谞讜 诇讗讞专 诪讬转讛 注"讻 爪专讬讻讬谉 诇讚讞讜拽 讚诪转谞讬' 诪讬讬专讬 砖诇讗 诪住专 讙讟 诪讬讚 诇讬讚 讗诇讗 爪讬讜讛 转谞讜 讻讬 讛讬讻讬 讚诇讗 转拽砖讬 诪转谞讬' 诇砖诪讜讗诇 讜讗"讻 讬驻讛 驻讬专砖"讬 注"讻 诇讗 讙专住讬谞谉 讘诪转谞讬' 转谉 讙讟 讝讛 讚讗"讻 转讬拽砖讬 诪转谞讬' 诇砖诪讜讗诇 讗注"讻 讙专住讬谞谉 转谞讜 讜诇砖诪讜讗诇 谞讚讞拽 讚诪讬讬专讬 讘砖诇讗 诪住专 诪讬讚 诇讬讚 讜诇讛诇讻转讗 讬转驻专砖 讗驻讬' 砖诪住专讜 诪讬讚 诇讬讚 讜讻讛专讬"祝 讜讻驻讬专砖"讬 诇注讬诇 讟' 注"讘 讜讗讬谉 讻讗谉 讞讝专讛 诇驻注"讚:


讜砖讟专 砖讞专讜专 讝讛 诇注讘讚讬 注讬讬谉 讬讘诪讜转 诪"讝 注"讘 讚爪专讬讱 讟讘讬诇讛 讻讙专 讜讛拽砖讜 转讜住' 诪讙讟讬谉 诪' 注"讗 讛讻讜转讘 砖讟专 讗讬专讜住讬谉 诇砖驻讞转讜 讜谞讚讞拽讜 讻砖讻讘专 讟讘诇讛 诪拽讜讚诐. 诪讘讜讗专 讚住"诇 讚讟讘讬诇讛 讝讜 讚讗讜专讬讬转讗 讜讻谉 砖讬讟转 专诪讘"谉 砖诐 讜谞讞诇拽 讘讞讜讝拽 讬讚 注诇 讞讻诪讬 讛爪专驻转讬诐 讚住"诇 诪讚诇讗 讛爪专讬讻讜 讛讟驻转 讚诐 讘专讬转 砖"诪 讚专讘谞谉 讛讬讗 讚诇讬转讗 讗诇讗 讚讗讜专讬讬转讗 讜讗讬谞讜 谞讻谞住 诇讚转 讘诇讗 讟讘讬诇讛. 讜诇驻注"讚 爪"注 诇讜拽诪讬 讻讜诇讬 砖诪注转讗 讚讛讻讗 讘砖讻讘专 讟讘诇 拽讜讚诐 砖讬讞专讜专 诇砖诐 砖讬讞专讜专 讜讗讬 诇讗 讗讬讬专讬 讛讻讬 讗讬讱 拽讗诪专 诇拽诪谉 讬"讙 注"讗 诪驻住讬讚讜 诪砖驻讞讛 讛讗 讗讬 讘注讬 诇讗 讟讘讬诇 讜讗驻讬' 谞讬诪讗 诪讟讘讬诇讬谉 讗讜转讜 讘注"讻 注"砖 讘专诪讘"谉 讜专砖讘"讗. 讗讘诇 讛讻讗 诪讛 讛驻住讬讚讜 讛讗 讻讬 讛讬讻讬 讚注专拽 诇注诇诪讗 诪诇拽讘诇 讙讟 砖讞专讜专 讛"谞 诇讬注专讜拽 诇注诇诪讗 砖诇讗 讬讟讘讬诇讜讛讜 讜爪"注 砖诇讗 谞转注讜专专 讗讚诐 讘讝讛:


诇驻讬 砖讝讻讬谉 诇讗讚诐 讜讻讜' 注讬讬谉 讛讬讟讘 讘讻诇诇讗 讚讻讬讬诇 专诪讘"谉 砖讘讛"讛 驻"讚 诪讝讻讬' 讜诪转谞讛 讛诇讻讛 讘' 讜诪"砖 诪砖诪讗 谞转专爪讛 讛讘谉 讬砖 诇注讬讬谉 讘讚讜讻转' 讟讜讘讗 讜讻谉 讘砖诪注转讬谉 讚讜讚讗讬 注讘讚 拽讟谉 讚诇讗 驻专讬抓 讻诪"砖 转讜住' 诇拽诪谉 讬"讙 注"讗 讜诇讗 驻诇讬讙 讗诇讗 讘注讘讚讜 砖诇 讻讛谉 砖诪驻住讬讚讜 诪转专讜诪讛 讘讝讜诇 讜讻讬讜谉 砖讘讻诇 注谞讬谉 讛讜讗 诇讜 诇讝讻讜转 砖讬爪讗 诇讞讬专讜转 讘诇讬 住驻拽 专拽 砖讬砖 讘讜 拽爪转 讞讜讘 专讞讜拽 讗讻讬诇转 转专讜诪讛 讘讝讜诇 讗"讻 讚讜诪讛 诪诪砖 诇砖诪讗 谞转专爪讛 讛讘谉 讜讗"讻 讗诐 讬讗诪专 讛注讘讚 专爪讜谞讬 诇讛砖转讞专专 讬讜讚讛 专"诪 讜爪"注:


讗讘诇 诇讗 讘砖讞专讜专讬 注讘讚讬诐 讻' 转讜住' 讘砖诐 讬专讜砖诇诪讬 注"砖. 讜谞"诇 拽' 注讘讚讜 砖诇 拽爪讬谉 讛讜讗 砖讗注驻"讬 砖诪讟注诐 诪讝讜谞讜转 讗讬谉 诇讜 讝讻讬讛 砖讬讻讜诇 诇讜诪专 注砖讛 注诪讬 讜讗讬谞讬 讝谞讱 讗讘诇 注讻"驻 讻讘讜讚 讜讙讚讜诇讛 讛讜讗 诇讜 砖讬拽专讗 砖诪讜 砖诇 诪讜砖诇 拽爪讬谉 注诇讬讜 注讘讚 诪诇讱 诪诇讱 讜讻注讘讚讬 砖诇诪讛 砖讘住' 注讝专讗. 讜诪砖谞讬 讙诐 讝讛 讗讬谞讬谞讜 讘讟讜讞 砖讛专讬 讬讻讜诇 诇诪讜讻专讜 诇砖驻诇 讗讬谞讬砖. 砖讜讘 讛拽砖讛 讘讛讬驻讱 诪讗砖转讜 砖诇 诪讜讻讛 砖讞讬谉 砖讛专讬 讻讜驻讬' 讗讜转讜 诇讛讜爪讬讗 砖讛专讬 诪诪拽转讜 讜诪砖谞讬 注讻"驻 讗讬谞讜 讬讻讜诇 诇讙专砖讛 注"讻 注"讬 讗讞专 讜讬拽专讗 砖诪讜 注诇讬讛 讗砖转讜 砖诇 驻诇讜谞讬 讜讻讜' 讜讬讻讜诇 诇讛讬讜转 驻专讜砖讛 诪诪谞讜 讘砖讗专 讻住讜转 讜注讜谞讛 讜讗讬谉 讻谞驻讬' 讗诇讗 砖讬驻专砖讜 讜转讜 讬拽专讗 砖诪讜 注诇讬' 讜诪砖讜"讛 诇讗 讛讜讛 讝讻讜转 讜诇驻"讝 讗讬谉 诇诇诪讜讚 诇讗砖转 诪讜诪专 讗驻讬' 砖诇 砖专 讙讚讜诇 砖讬拽专讗 砖诪讜 注诇讬' 诇讻讘讜讚讛. 诪"诪 讻讬讜谉 砖讗讬谉 讘讬讚 讘"讚 讘讝讛"讝 诇讛驻专讬砖诐 讝讛 诪讝讛 讜住讜驻讜 诇讻讜驻讛 诇砖诪砖讜 谞讚讛 讜诇讛讜诇讬讚 讘谞讬诐 诇注"讝. 讘讜讚讗讬 讝讻讜转 讛讜讗 诇讛 讜讗讬谞讜 讚讜诪讛 诇诪讜讻讛 砖讞讬谉. 讜诪"诪 讗讬谉 诇讛讞诇讬讟 讚讬谉 讝讛 讗讘诇 讗讬谉 专讗讬讛 诪讻讗谉:


讛转讜驻住 诇讘注"讞 拽谞讛 讗"诇 专"讬 讘专 讬讜住祝 讜讗驻讬' 讘诪拽讜诐 砖讞讘 诇讗讞专讬诐 驻讬' 诪砖讜诐 讚讛讜讛 住"讚 讘诪拽讜诐 砖讞讘 诇讗讞专讬诐 诇讗 拽谞讛 讜专拽 拽诪"诇 讘诪拽讜诐 砖讗讬谞讜 讞讘 诇讗讞专讬诐 诇讗 诪爪讬 诇诪讬诪专 诇讗讜 讘注"讚 讚讬讚讬 讗转 谞讛讬 诇讗 诪爪讬 诇讛讝诪讬谞讜 诇讚讬谉 诪"诪 讻讬讜谉 砖讻讘专 转驻住 转驻住 讜讻讚注转 讛专讗"砖 诇讗驻讜拽讬 讛专讬"祝 驻"拽 讚讘"诪 讜讘砖"注 住讬' 拽"讛 住注讬祝 讚' 驻住拽 讻讛专讬"祝 讜讘诪拽讜诐 讗讞专 讛讗专讻转讬:


讛讻讬 讗诪专 专"讬 讛转讜驻住 诇讘注"讞 讜讻讜' 诪讛诪砖讱 诇砖讜谉 转讜住' 诪砖诪注 讚诇讗 讛讜"诪 诇讛拽砖讜转 讘驻砖讬讟讜转 讗讚专' 讬讜讞谞谉 讚讛讜诪"诇 讛转诐 讘讘"诪 讘诇讗 注砖讗讜 砖诇讬讞 讻讚诪住讬拽 砖诇讗 讗诪专 讝讻讛 讜讛讻讗 讘讚注砖讗讜 砖诇讬讞. 注"讻 讛拽讚讬诪讜 转讜住' 讚诪讜讻讞 诪讬讬诪专 讘专 讞讘讜 讚讗驻讬' 注砖讗讜 砖诇讬讞 诇讗 诪讛谞讬 诇专"驻 讜专"讛 讘专"讬 砖诐. 讜砖"讱 住讬' 拽"讛 讻' 讘讬砖讜讘 砖讬讟转 专砖"讬 讚拽讗讬 讗诪住拽谞讗 砖讗谞讬 驻讜注诇 讜专砖"讬 诪讬讬专讬 讘砖诇讬讞 砖讻讬专 讘讗 讘砖讻专讜 注"砖 讜讚讜讞拽 讘诇砖讜谉 专砖"讬 讜讗诐 讘讗谞讜 诇讬讚讬 诪讚讛 讝讜. 讜讬"诇 讘诇讬 讚讜讞拽 讚讛专讬 讬砖 诇讚拽讚拽 讘讚讘专讬 专"讬 讛转诐 讘讘"诪 讚讗诪专 讜讗"转 诪砖谞转讬谞讜 讚讗诪专 转谞讛 诇讬 讜诇讗 讗诪专 讝讻讛 诇讬 讜拽砖讛 讜讻讬 诪讬讙专注 讙专注 讗讬诇讜 诇讗 讗诪专 讻诇讜诐 讜讛讬讛 讝讛 诪讙讘讬讛 诪爪讬讗讛 诇讜 拽谞讗讜 讜讛砖转讗 讚讗诪专 转谞讛讜 谞驻专砖 讻讜讜谞转讜 诇讗 讗讝讻讛 注讚 砖转转谞讛讜 诇讬讚讜 讝讛讜 讚讜讞拽 讙讚讜诇 讗注"讻 专' 讬讜讞谞谉 讞讚讬转 诇谉 讚拽谞讛 讘注砖讗讜 砖诇讬讞 讜诇讗 转讬拽砖讬 诪转谞讬' 谞诪讬 注砖讗讜 砖诇讬讞 拽诪"诇 讚转谉 诇讗讜 讻讝讻讬 讜诇讗 谞注砖讛 砖诇讬讞. 谞诪爪讗 诪转讞诇讛 讛讜讛 住"讚 讚专"讞 讗诪专 诇讗 拽谞讛 诪讗诪专 诪讜讞诇讟 讗驻讬诇讜 驻讜注诇 讜诪讻"砖 砖诇讬讞 讜讛拽砖讛 诪驻讜注诇 讜诪砖谞讬 砖讗谞讬 驻讜注诇 讜砖讜讘 讛讜住讬祝 专' 讬讜讞谞谉 讗驻讬' 砖诇讬讞 砖讗讬谞讜 驻讜注诇 谞诪讬 拽谞讛 讗讱 讘诪讬 砖讗讬谞讜 砖诇讬讞 讻讙讜谉 讚讗诪专 转谞讛 诇讬 诇讗 拽谞讛. 讜驻讬专砖"讬 讻谉 诇驻讬 诪住拽谞转 住讜讙讬' 讚讛转诐. 讗讱 诪"诪 讛讗讬讻讗 转谞讗讬 讜讗诪讜专讗讬 讚住讘专讜 讙诐 讘诪转谞讛 转谉 讻讝讻讬 讜诇讚讚讛讜 注"讻 诪讜讻讞 诪诪转谞讬' 讗驻讬' 注"讬 砖诇讬讞 诇讗 拽谞讛 讜谞讛讬 诇注谞讬谉 转谉 讻讝讻讬 诇讗 拽讬讬"诇 讛讻讬 诪"诪 诇注谞讬谉 转讜驻住 诇讘注"讞 讗驻讬' 注"讬 讗讞专 住"诇 诇专"驻 讜专"讛 讘专"讬 讚专"讬 讻讜讜转讬' 讘驻' 讛讻讜转讘 讜诇拽"诪 讗专砖"讬 讜讝讛讜 注"讚 讛砖"讱 讚专砖"讬 驻讬' 讻谉 诇驻讬 诪住拽谞讗 讚讛转诐. 讜讻砖讗谞讬 诇注爪诪讬 讗诪讬谞讗 讚诇拽"诪 讚讛谞讛 讬诇"讚 讛转诐 讗诪专讬 讛诪讙讘讬' 诪爪讬讗讛 诇讞讘专讜 诇讗 拽谞讛 讞讘专讜 诪"讟 讛"诇 转讜驻住 诇讘注"讞 诪砖诪注 转讜驻住 诇讘注"讞 驻砖讬讟讗 诇讬' 讜拽诪"诇 诪爪讬讗讛 讛讜讛 谞诪讬 讞讜讘 诇讗讞专讬谞讗 讻诪讜 转讜驻住 诇讘注"讞 讚驻砖讬讟讗 诇讬' 讚诇讗 拽谞讛 讜讗诇讜 讛讻讗 拽讗诪专 讛转讜驻住 诇讘注诇 讞讜讘 讘讗谞讜 诇诪讞诇讜拽转 专"讗 讜专讘谞谉 讛专讬 讬诇讬祝 讘注"讞 诪诪爪讬讗讛. 讗注"讻 讛转诐 诪讬讬专讬 讘诇讗 注砖讗讜 砖诇讬讞 讜讘讛讗 驻砖讬讟讗 讚转讜驻住 诇讘注"讞 讘诪拽讜诐 砖讞讘 诇讗讞专讬诐 诇讗 拽谞讛 诪讟注诐 砖驻' 讛专讗"砖 诪讗讬 讞讝讬转 诇讝讻讜转 诇讛讗讬 讜诇讞讬讬讘 诇讛讗讬 讜砖谞讬讛诐 诇讗 注砖讗讜讱 砖诇讬讞. 讗讱 讘砖诪注转讬谉 专讜爪讛 诇诇诪讜讚 转讜驻住 诇讘注"讞 讗驻讬' 注砖讗讜 砖诇讬讞 诇讗 拽谞讛 讜讗诪专 讘讗谞讜 诇诪讞诇讜拽讜转 专"讗 讜专讘谞谉 讜讻转讘 转讜住驻讜转 讘砖诪注转讬谉 住讜祝 讚"讛 讗诇讗 讜讻讜' 讚诇专"讞 诪讛讻讗 讬诇讬祝 讜讛讬讬谞讜 诪讚讛讝讛讬专讛 转讜专讛 诇讗 转诇拽讟 诇讜 诇注谞讬 讜讛转诐 驻砖讜讟 讗驻讬' 注砖讛 注谞讬 讗转 讛讘注讛"讘 砖诇讬讞 诇转驻讜住 注讘讜专讜 诪"诪 诇讗 转诇拽讟 诇注谞讬 讜讬诇驻讬' 诪讬谞讬' 转讜驻住 诇讘注"讞 讗驻讬' 讘诪拽讜诐 砖注砖讗讜 砖诇讬讞 讜诇拽"诪 诪住讜讙讬' 讘驻' 讛讻讜转讘 讜谞诇注"讚 谞讻讜谉 讘注讛"讬:





驻谞讬 讬讛讜砖注

讘讙诪专讗 注讚讬诐 讛讞转讜诪讬诐 注诇 讛讙讟 讜砖诪讜转讬讛诐 讻砖诪讜转 注讜"讙 诪讛讜 讻讜'  讛专讘讛 砖诪讜注讜转 谞讗诪专讜 讘砖讬讟讛 讝讜 讻诪讜 砖讻转讘 讛专讗"砖 讝"诇 注讬讬谉 砖诐 讜讗谞讬 诇讗 讘讗转讬 讻讗谉 讗诇讗 诇讬讬砖讘 砖讬讟转 专砖"讬 讝"诇 讚诪砖诪注 诇讬讛 讚住讜讙讬讗 讚砖诪注转讬谉 讗诇讬讘讗 讚专讘谞谉 讚诪转谞讬转讬谉 讗讬讬专讬 讜诇讗 谞讬讞讗 诇讬讛 诇驻专砖 讗诇讬讘讗 讚专"砖 讚诇讗 谞讬讞讗 诇讬讛 诇讗讜拽诪讬 诪讬诇转讗 讚专' 讬讜讞谞谉 讜专"诇 讻讬讞讬讚讗讛 讜注讜讚 砖讻讘专 讻转讘转讬 讚专砖"讬 讝"诇 驻讬专砖 诪讬诇转讗 讚专讘讗 讘砖讟专讗 驻专住讗讛 讚讛讬讬谞讜 讻专讘谞谉 讚诪转谞讬转讬谉 讜讻诪讜 砖讛讜讻讞转讬 砖诐 讜讗"讻 转讬拽砖讬 驻讬住拽讗 讚专讘讗 讗驻讬住拽讗 讚专' 讬讜讞谞谉 诇讻讱 诪驻专砖 诪讬诇转讗 讚专' 讬讜讞谞谉 谞诪讬 讻专讘谞谉 讚诪转谞讬转讬谉 讜注讜讚 讚讗讬 讗诇讬讘讗 讚专' 砖诪注讜谉 讗讬讬专讬 讛讜讬 诇讛讜 诇诪讬诪专 讘讛讚讬讗 讗驻讬诇讜 讘讜讚讗讬 注讜"讙 讜专' 讬讜讞谞谉 讙讜驻讗 讗诪讗讬 拽讗诪专 诇讗 讘讗 诇讬讚讬谞讜 讻讜' 讛讜"诇 诇诪讬诪专 讘讛讚讬讗 讛诇讻转讗 讻专"砖 讜诪诪讬诇讗 讬讚注讬谞谉 讚讛讬讬谞讜 讚讜拽讗 讘诪讜讘讛拽讬诐 讻讚诪讜拽诪讬谞谉 诪讬诇转讗 讚专"砖 诇注讬诇 讘砖诪注转讬谉 讗注"讻 讚讗诇讬讘讗 讚专讘谞谉 诪讬讘注讬讗 诇讬讛 诇专"诇 讚讗注"讙 讚驻住诇讬 讘诪转谞讬转讬谉 讗祝 讘诪讜讘讛拽讬谉 讜讻诪讜 砖讗驻专砖 讘住诪讜讱 讚注"讻 讗驻讬诇讜 讗诇讬讘讗 讚专"讗 住讘专讬 专讘谞谉 讚诪转谞讬转讬谉 讚驻住讜诇 讗祝 讘诪讜讘讛拽讬谉 讗驻讬诇讜 讘注"诪 讚讙讝专讬谞谉 讗讟讜 砖讗讬谞谉 诪讜讘讛拽讬谉 诪讬讛讜 讛讬讬谞讜 讚讜拽讗 讘讚拽讬诐 诇谉 讘讜讚讗讬 讚注讜"讙 谞讬谞讛讜 诪砖讗"讻 讛讬讻讗 讚诪住驻拽讗 诇谉 讗讬 注讜"讙 谞讬谞讛讜 诪讬讘注讬讗 诇专"诇 讗讬 谞讻砖讬专 注"讬 注"诪 讚讘诇讗 注"诪 讜讚讗讬 驻砖讬讟讗 诇讬讛 讚驻住讜诇 讜诇讗 转诇讬谞谉 讘专讜讘 讬砖专讗诇 讚诇讻转讞诇讛 讞讬讬砖讬谞谉 诇诪讬注讜讟 讚讗驻砖专 砖讛讙讟 诪讝讜讬讬祝 诇讙诪专讬 讚诪住驻拽讗 诇谉 讘讛讚讬讜讟讜转 讗注"讻 讚注"讬 注"诪 诪讬讘注讬讗 诇讬讛 诇专"诇 讚讗祝 讘讗讬谞谉 诪讜讘讛拽讬谉 诪"诪 讻讬讜谉 讚讗祝 讘讜讚讗讬 注讜讘讚讬 讻讜讻讘讬诐 讛讚讬讜讟讜转 讻砖专讬诐 诪讚讗讜专讬讬转讗 注"讬 注"诪 讗诇讗 讚诪讚专讘谞谉 驻住讜诇 讚讛讜"诇 讻诪讝讜讬讬祝 诪转讜讻讜 讚诇诪讗 讗转讬 诇诪讬住诪讱 注诇讬讬讛讜 讗"讻 讬"诇 讚讛讬讻讗 讚诪住驻拽讗 诇谉 讗讬 注讜讘讚讬 讻讜讻讘讬诐 谞讬谞讛讜 讗讜 讬砖专讗诇 讛讜"诇 住驻讬拽讗 讚专讘谞谉 讜诪砖"讛 住诪讻讬谞谉 砖驻讬专 讗专讜讘' 讚讬砖专讗诇 谞讬谞讛讜 讚讗讬谉 专讙讬诇讜转 诇讛讞转讬' 注讜讘讚讬 讻讜讻讘讬诐 讘讙讟 讜驻砖讬讟 诇讬讛 专' 讬讜讞谞谉 讚讗驻"讛 驻住讜诇 讘讗讬谞谉 诪讜讘讛拽讬谉 讚讗驻讬诇讜 讘住驻讬拽讗 讚专讘谞谉 诪讞诪专讬谞谉 讜诇讗 讘讗 诇讬讚讬谞讜 讗诇讗 诇讜拽讜住 讜诇讜住 讚讛讜"诇 诪讜讘讛拽讬谉 讜讘讻讛"讙 讗驻讬诇讜 讘讜讚讗讬 注讜讘讚讬 讻讜讻讘讬诐 诇讗 诪讬拽专讬 讗驻讬诇讜 讗讬住讜专 讚专讘谞谉 讚诇讗 驻住诇讬 讗诇讗 诪砖讜诐 讙讝讬专讛 讚砖讗讬谞谉 诪讜讘讛拽讬谉 讚讛讜"诇 讻注讬谉 讙讝讬专讛 诇讙讝讬专讛 讜讻讜诇讬 讛讗讬 诇讗 讛讞诪讬专讜 诇驻住讜诇 讗诇讗 讘讜讚讗讬 注讜讘讚讬 讻讜讻讘讬诐 讜诇讗 讘住驻讬拽谉 讻谞"诇 砖讬讟转 专砖"讬 讝"诇 砖讻转讘 讘住诪讜讱 讻专讘谞谉 讚诪转谞讬转讬谉 讜讻"讻 诪讛专砖"诇 讝"诇 讜讘住诪讜讱 讗讻转讜讘 诪讛 砖讬砖 诇讚拽讚拽 讘讝讛 讜诇讚拽讚拽 讘诇砖讜谉 诪讛专砖"诇 讝"诇 砖讻转讘 讘讚专讱 讗讞专:


讙诪专讗 讗讬转讬讘讬讛 讙讬讟讬谉 讛讘讗讬谉 诪诪"讛 讻讜'  讜讛拽砖讛 讘谞讬 讛谞讘讜谉 讛讘讞讜专 讻' 讘注专讜砖 砖讬' 讚诪讗讬 诪拽砖讛 讚诇诪讗 砖讗谞讬 讛转诐 讚讛砖诇讬讞 讗讜诪专 讘驻"谞 讜讘驻"谞 讜诪讛讬诪谉 讻转专讬 讜诪诪讬诇讗 谞讗诪谉 讘诪讛 砖讗讜诪专 砖讛讞转讜诐 讛讜讗 讬砖专讗诇 讜讛讗 讚讗讬爪讟专讬讱 诇讟注诪讗 讚专讜讘 讬砖专讗诇 砖讘讞讜"诇 讻讜' 讛讬讬谞讜 诪砖讜诐 讚讘诇讗"讛 诇讗 讛讜讬 诪讛讬诪谉 讛砖诇讬讞 讻转专讬 诪砖讜诐 讚讗讬谉 讚讘专 砖讘注专讜讛 讻讜' 讜讻"砖 讚谞讬讻专 诪转讜讻讜 砖讛讜讗 诪砖诪讜转 注讜讘讚讬 讻讜讻讘讬诐 讗讘诇 讻讬讜谉 讚专讜讘 讬砖专讗诇 砖讘讞讜"诇 砖诪讜转讬讛诐 讻砖诪讜转 注讜讘讚讬 讻讜讻讘讬诐 讗"讻 诪讚讗讜专讬讬转讗 谞诪讬 转诇讬谞谉 诪住转诪讗 讘讞"讬 讬砖专讗诇 讜诇讬讻讗 讗诇讗 讞砖砖讗 讚专讘谞谉 诪砖"讛 讛讗诪讬谞讜 诇砖诇讬讞 讻转专讬 诪砖讗"讻 讛讗讬讘注讬讗 讚专"讬 讜专"诇 讚讗讬讬专讬 讘讗"讬 砖讗讬谉 讛砖诇讬讞 爪"诇 讘驻"谞 讜讘驻"谞 砖驻讬专 讬砖 诇讜诪专 讚讗讬谉 诇讛讻砖讬专 讗诇讗 讘诇讜拽讜住 讜诇讜住 讻诇 讝讛 讚拽讚拽 讘谞讬 砖讬讞讬讛 讜诇驻诪"砖 谞转讬讬砖讘 讜讚讜"拽:


专砖"讬 注讚讬诐 讛讞转讜诪讬诐 讜诪讗"讬 讘讗 讻讜' 注讻"诇. 诇讻讗讜专讛 谞专讗讛 诪诇砖讜谞讜 讚讗讬讬专讬 讘讙讟 讛谞砖诇讞 注"讬 讛砖诇讬讞 讜讻谉 讘住诪讜讱 讘讙讬讟讬谉 讛讘讗讬诐 诪诪"讛 讗讬讬专讬 谞诪讬 注"讬 砖诇讬讞 讜拽砖讬讗 诇讬 讗"讻 诪讛 讝讛 砖讻转讘 专砖"讬 讝"诇 讘住诪讜讱 诪讗讬 诇讗讻砖讜专讬谞讛讜 注"讬 注"诪 讜驻砖讟讗 讚诇讬砖谞讗 诪砖诪注 诇讻讗讜专讛 诇讬转谉 诇讛讗砖讛 讘注"诪 讜诇诪讗讬 讚驻专讬砖讬转 诇讗 诪讛谞讬 讘讛 讛谞讬 注"诪 讚讛讗 讗讬讻讗 诇诪讬讞砖 砖讛砖诇讬讞 诇讗 拽讬讘诇 讛讙讟 诪讬讚 讛讘注诇 讗诇讗 讛讞转讬诐 注诇讬讜 注讜讘讚讬 讻讜讻讘讬诐 讛讚讬讜讟讜转 讚讞砖讜讚讬诐 诇讗住讛讜讚讬 讘砖讬拽专讗 讜诪讛 诪讜注讬诇 诪讛 砖诪住专讜 诇讛讗砖讛 讘注"诪 讜讛砖诇讬讞 讜讚讗讬 诇讗 诪讛讬诪谉 讘讛讻讬 讚讛讜"诇 注讚 讗' 讜讗讬谉 讚讘专 砖讘注专讜讛 驻讞讜转 诪讘' 讜讘砖诇诪讗 讗讬 讬讚注讬谞谉 讘讜讚讗讬 讚讞转讬诪转 注讬讚讬 讬砖专讗诇 讛诐 诇讗 讞讬讬砖讬谞谉 诇讝讬讜祝 讻讚讗诪专讬谞谉 讘专讬砖 诪讻讬诇转讬谉 讚诪讚讗讜专讬讬转讗 诇讗 讞讬讬砖讬谞谉 诇讝讬讜祝 讜讻诪"砖 专砖"讬 讝"诇 砖诐 讚诇讗 谞讞砖讚讜 诇讝讬讬祝 讜诪砖"讛 诪讛讬诪谉 讛砖诇讬讞 讜讻谉 讗诐 诪讘讬讗 讙讟 讘讞转讬诪转 注专讻讗讜转 讗驻砖专 讚讘讻讛"讙 谞诪讬 诇讗 谞讞砖讚讜 诇讝讬讬祝 讞转讬诪转 注专讻讗讜转 讜讻诪"砖 诇注讬诇 讚讟注诪讗 讚诇讗 谞讞砖讚讜 诇讝讬讬祝 讛讬讬谞讜 诪砖讜诐 讚诪讬诇转讗 讚注讘讬讚讗 诇讙诇讜讬讬 讛讜讗 诪砖讗"讻 讘讛讚讬讜讟讜转 讜讚讗讬 驻住讜诇 诪讚讗讜专讬讬转讗 讚砖诪讗 讞转诪讜 砖拽专 讜讗"讻 讛砖诇讬讞 讜讚讗讬 讗讬谉 谞讗诪谉 讘讝讛 讜诪讗讬 诪讛谞讬 注"诪. 诇讻讱 谞诇注"讚 讚诪讛 砖讻转讘 专砖"讬 讝"诇 讘注"诪 讛讬讬谞讜 砖讘讗讜 诇驻谞讬谞讜 讛注"诪 讻讙讜谉 讘砖谞讬诐 砖讛讘讬讗讜 讙讟 讜讛谉 注"诪 讗讜 讘讗砖讛 砖讛讘讬讗讛 讛讙讟 讘讬讚讛 讜注"诪 注诪讛 讗讜 讘砖诇讬讞 砖讬砖 讘讬讚讜 讻转讘 讛专砖讗讛 讘注讬讚讬 讬砖专讗诇 讚讛讜"诇 注"诪 讜讗"讻 诇驻"讝 诇讗 讗转讬 砖驻讬专 驻讬专讜砖 诪讛专砖"讗 讝"诇 砖讻转讘 讚讻讗谉 诇讗 砖讬讬讱 诇讙讝讜专 讻讬讜谉 砖讗讬谉 讛注"诪 诇驻谞讬谞讜 讜诇讗 讻谉 讛讜讗 诇诪讗讬 讚驻专讬砖讬转 讚讛讗讬 讞砖砖讗 讙讜驻讗 砖讬讬讱 砖讛讘注诇 讬诪住讜专 砖诐 诇驻谞讬 注讜讘讚 讻讜讻讘讬诐 讜讬讞转讜诐 注讜讘讚 讻讜讻讘讬诐 注诇 讛讛专砖讗讛 讜讗转讬 诇诪讬住诪讱 注诇讬讬讛讜 讜讘诇讗"讛 驻讬专讜砖讜 讚讞讜拽 讜讬砖 诇讚拽讚拽 注诇讬讜 注驻诪"砖 诇注讬诇 讘诪"砖 专砖"讬 讝"诇 讚诇诪讗 讗转讬 诇诪讬诪住专 讘讗驻讬讬讛讜 讻讜' 注"砖 讜讗讬谉 诇讛讗专讬讱 砖讻讘专 讻转讘转讬 讻讗谉 讘讚讬讘讜专 讛拽讚讜诐 诇讬讬砖讘 诇砖讜谉 专砖"讬 注诇 谞讻讜谉:


讘讚"讛 讛转诐 讻讚拽转谞讬 讟注诪讗 讻讜' 讜讻讬 讗诪专 专"讬 讻讜' 讻专讘谞谉 讚诪转谞讬转讬谉 注讻"诇. 讻讘专 讻转讘转讬 砖讻讜讜谞转讜 讘讝讛 诇驻住拽 讛诇讻讛 讚诇讗 转讬诪讗 讚专' 讬讜讞谞谉 讻专"砖 住"诇 讗诇讗 讻专讘谞谉 讚诪转谞讬转讬谉 讚讗注"讙 讚驻住诇讬 讗祝 讘诪讜讘讛拽讬谉 讛讬讬谞讜 讘讜讚讗讬 注讜"讙 讜诇讗 讘住驻讬拽谉 讗讘诇 拽砖讬讗 诇讬 讚讛讗 诇注讬诇 讻转讘 专砖"讬 讝"诇 讚讟注诪讗 讚专讘谞谉 讚诪转谞讬' 讛讬讬谞讜 诪砖讜诐 讚住讘专讬 讻专讘讬 诪讗讬专 讚注"讞 讻专转讬 讜讗"讻 讛讬讗讱 诪驻专砖 讻讗谉 讚专"讬 住"诇 讻专讘谞谉 讚诪转谞讬转讬谉 讚讛讗 诇专讘谞谉 讚诪转谞讬转讬谉 诇讗 诪讛谞讬 注"诪 讚讻专"诪 住"诇 讜注讜讚 讚讛讗 专' 讬讜讞谞谉 讙讜驻讗 诪砖诪注 讘驻' 讛诪讙专砖 讘讛讚讬讗 讚讻专"诪 住"诇 讘讙讬讟讬谉. 讗诪谞诐 诇诪讗讬 讚驻专讬砖讬转 诇注讬诇 讚诪讛 砖讻转讘 专砖"讬 讝"诇 讜讛"讛 讚诪爪讬 诇讗讜拽诪讬 讘注"诪 讻讜' 讗诇讗 讚砖讬谞讜讬讗 讚讞讬拽讗 讛讜讗 诪讚专' 砖诪注讜谉 讻专"讗 诪讻诇诇 讚转"拽 住讘专 诇讗 注讻"诇 讗讬谉 讻讜讜谞转讜 讚转"拽 住讘讬专讗 诇讬讛 讚讜拽讗 讻专"诪 讜诇讗 讻专' 讗诇讬注讝专 讗诇讗 讚诪转讜拽诪讗 诪讬诇转讗 讚转"拽 讗诇讬讘讗 讚讻"注 讜讗"讻 讗诇讬讘讗 讚专"讗 讜讚讗讬 住讘专讬 专讘谞谉 讚诪转谞讬' 讚驻住讜诇 讗祝 讘诪讜讘讛拽讬谉 讗驻讬诇讜 讘注"诪 讙讝讬专讛 讗讟讜 砖讗讬谞谉 诪讜讘讛拽讬谉 讜讗"讻 讗"砖 讜诪讛 砖讛拽砖讬转讬 诇注讬诇 诪讛讗 讚诪砖谞讬 讞讜抓 诪讻讙讬讟讬 谞砖讬诐 讬砖 诇讬讬砖讘 讘讚讜讞拽:


诪砖谞讛 讜讞讻诪讬诐 讗讜诪专讬诐 讘讚"讗 讘讙讬讟讬 谞砖讬诐 讗讘诇 诇讗 讘砖讬讞专讜专讬 注讘讚讬诐. 讻讘专 讻转讘转讬 诇注讬诇 讘住讜讙讬讗 讚讙' 讚讘专讬诐 砖讜讜 讙讬讟讬 谞砖讬诐 诇砖讬讞专讜专讬 注讘讚讬诐 讚砖讬讟转 专砖"讬 讝"诇 砖诐 讜讛专讬"祝 讜讛专诪讘"诐 讝"诇 讚讗注"讙 讚讘砖讬讞专讜专讬 注讘讚讬诐 讗"讬 诇讞讝讜专 讘讜 诪讬讛讗 诇讗 讛讜讬 砖讬讞专讜专 注讚 讚诪讟讗 讛讙讟 诇讬讚讬讛 讚注讘讚 讜讛专讗"砖 讝"诇 讛讘讬讗 砖讬讟讛 讝讜 讜讛砖讬讙 注诇讬讛 讻诪"砖 讛转讜住' 讙"讻 诇注讬诇 讜讻转讘转讬 砖诐 诇讬讬砖讘 砖讬讟转 讛专讬"祝 讝"诇 砖讟注诪讜 讚讗注"讙 砖讝讛 谞注砖讛 砖诇讬讞 诇拽讘诇讛 讻讬讜谉 讚讝讻讜转 讛讜讗 诇注讘讚 讗驻"讛 讻讬讜谉 砖讛专讘 讗讜诪专 讻谉 转谞讜 讙讟 讝讛 诇注讘讚讬 讛专讬 讛拽驻讬讚 讘驻讬专讜砖 讚诇讗 诇讬讛讜讬 讙讟 注讚 讚诪讟讗 诇讬讚讬讛 讚注讘讚 讜讻转讘转讬 砖诐 专讗讬讛 诇讚讘专 讜诇讻讗讜专讛 讛讬讛 谞专讗讛 诇讬转谉 注讜讚 讟注诐 讗讞专 讚讗注"讙 砖讝讛 谞注砖讛 砖诇讜讞讜 砖诇 讛注讘讚 砖诇讗 诪讚注转讜 讛讬讬谞讜 讚诪住转诪讗 讝讻讜转 讛讜讗 诇讜 讗讘诇 讗诐 讗诪专 讬讗诪专 讛注讘讚 讚诇讗 谞讬讞讗 诇讬讛 讘砖诇讬讞讜转讜 讜讚讗讬 砖讗讬谉 讝讛 谞注砖讛 砖诇讜讞讜 讘注"讻 讜讗祝 讘诪转谞讛 诪爪讬谞讜 讻讬讜爪讗 讘讝讛 讘诪讝讻讛 注"讬 讗讞专 砖讗诐 讗讬谉 专讜爪讛 诪拽讘诇 讛诪转谞讛 讘讻讱 讘讟诇讛 讛诪转谞讛 诇讙诪专讬 谞诪爪讗 诇驻"讝 讚讝讛 讛砖讬讞专讜专 诪讬转诇讗 转诇讬讗 讜拽讗讬 砖讗诐 讬讗诪专 讛注讘讚 讗讬谞讬 专讜爪讛 讘砖诇讬讞讜转讱 谞转讘讟诇' 讛砖诇讬讞讜转 讚谞讛讬 讚砖讬讞专讜专 讗讬转讗 讘注"讻 诪"诪 讛砖诇讬讞讜转 诇拽讘诇讛 诇讗 诪爪讬谞讜 讘注"讻 讜讛专讬 讛讜讗 砖诇讬讞 诇讛讜诇讻讛 讜讘讗诪转 讗诐 讛注讘讚 讗讬谞讜 专讜爪讛 讜讛专讘 讞讜讝专 讘讜 讘转讜讱 讻讱 讛专讬 讛讜讗 注讘讚 讻诪注讬拽专讗 讗诇讗 诇驻讬 砖讛专讬"祝 讝"诇 讛讘讬讗 专讗讬讛 诪诪转谞讬' 讚诇拽诪谉 讚拽转谞讬 诇讗 讬转谞讜 诇讗讞专 诪讬转讛 讗诇诪讗 讚讗祝 讗诐 讛注讘讚 专讜爪讛 讘砖讬讞专讜专 讗驻"讛 诇讗 讗诪专讬谞谉 讚讛讜"诇 诇诪驻专注 讻砖诇讬讞 诇拽讘诇讛 讜讗"讻 讗讬谉 诇谞讜 诇讚讬谉 讗诇讗 讻讟注诐 讛专讗砖讜谉 砖讻转讘转讬 砖诐 诇砖讬讟转 讛专讬"祝 讝"诇 讗讘诇 专砖"讬 讝"诇 讞讝专 讘讜 诇拽诪谉 讘诪转谞讬' 讜讚讜"拽:


砖诐 砖讗诐 讬专爪讛 砖诇讗 诇讝讜谉 讗转 注讘讚讜 讻讜'  讜驻讬专砖"讬 讝"诇 讛诇讻讱 讻讬 诪砖讞专专 诇讬讛 诇讗 诪驻住讬讚 诪讬讚讬 讻讜' 讜谞专讗讛 诪诇砖讜谞讜 讚讛讗 讚拽转谞讬 讝讻讜转 讛讜讗 诇讜 讛讬讬谞讜 讚注讬拽专 讛砖讬讞专讜专 讛讜讗 讝讻讜转 砖诪转讬专讜 讘讘转 讞讜专讬谉 讜谞转讞讬讬讘 讘诪爪讜转 讗诇讗 讚讛转谞讗 讬讛讬讘 讟注诪讗 讚诇讗 转讬诪讗 讚讗讻转讬 讛讜讗 讞讜讘 诪爪讚 讛诪讝讜谞讜转 讝讛 讗诪专 砖讗诐 讬专爪讛 砖诇讗 诇讝讜谉 讜讗"讻 诇讗 诪驻住讬讚 诇讬讛 诪讬讚讬. 讗讘诇 讬砖 诇讚拽讚拽 讚讛讜"诇 诇诪讬诪专 讘驻砖讬讟讜转 砖讛讜讗 讝讻讜转 诪爪讚 讛诪注砖讛 讬讚讬讜 诇注谞讬谉 讛注讜讚祝 注诇 讛诪讝讜谞讜转 讜诇讬讻讗 诇诪讬诪专 讚讛注讚驻讛 诇讗 砖讻讬讞 讚讗讚专讘讛 讗诪专讬谞谉 讘讙诪专讗 注讘讚讗 讚谞讛讜诐 讻专讬住讬讛 诇讗 砖讜讬讗 诇诪讗讬 诪讬转讘注讬 讜讗"讻 讚讜讞拽 诇讜诪专 讚住转诐 注讘讚讬诐 诪注砖讛 讬讚讬讛诐 讗讬谞谉 诪住驻讬拽讬谉 讗诇讗 诇诪讝讜谞讜转 讗诇讗 诪住转诪讗 讗讬讻讗 讛注讚驻讛 讜讗"讻 讛讜"诇 诇诪讬诪专 讟注诪讗 讚讛注讚驻讛 诪讬讛讜 诇诪讗讬 讚诪住拽讬谞谉 讚转谞讗 讚诪转谞讬转讬谉 住讜讘专 讚讬讻讜诇 讛专讘 诇讜诪专 注砖讛 注诪讬 讜讗讬谞讬 讝谞讱 讬"诇 讚讛讬讗 讙讜驻讗 拽诪"诇 讚讬讻讜诇 诇讜诪专 讜诪讛 砖讻转讘 专砖"讬 讝"诇 讚诇讗 诪驻住讬讚 诪讬讚讬 讗注"讙 讚诇诪"讚 讬讻讜诇 讗讚专讘讗 诪专讜讜讬讞 讛注讘讚 诪讝讜谞讜转 诇讙诪专讬 诪讬讛讜 专砖"讬 讝"诇 诪驻专砖 讗诇讬讘讗 讚讻"注 讚诪讬讛讜 诇讗 诪驻住讬讚 讜讘诇讗"讛 谞诪讬 诪讜讻讞 讚注讬拽专 讻讜讜谞转 讛转谞讗 诇讗砖诪注讬谞谉 讛讗讬 讚讬谞讗 讚讗诇转"讛 转讬拽砖讬 诪讗讬 诪讛讚专 讗讟注诪讗 讚诇讗 诪驻住讬讚 诇讬讛 诇注谞讬谉 诪讝讜谞讜转 诪砖讜诐 讚讗诐 讬专爪讛 砖诇讗 诇讝讜谞讜 讜转讬驻讜拽 诇讬讛 讚讘诇讗"讛 讛砖讬讞专讜专 讝讻讜转 讛讜讗 诇讜 诇注谞讬谉 讘转 讞讜专讬谉 讜诇注谞讬谉 诪爪讜转 讜讗讬 诪砖讜诐 讚讞讜讘 讛讜讗 诪爪讚 讛诪讝讜谞讜转 讛专讬 诪"诪 讬讻讜诇 诇讛驻拽讬专讜 讜讬驻讟讜专 诪谉 讛诪讝讜谞讜转 讜讘砖诇诪讗 诇诪"讚 讛诪驻拽讬专 注讘讚讜 讬爪讗 诇讞讬专讜转 讜讗"爪 讙讟 砖讬讞专讜专 讗转讬 砖驻讬专 讚住讜祝 住讜祝 注讬拽专 讛砖讬讞专讜专 讛讜讗 讞讜讘 诇注谞讬谉 诪讝讜谞讜转 讜讗"讻 诇讗 谞讬讞讗 诇讬讛 诇注讘讚 讘讛讗讬 砖讬讞专讜专 讚砖诪讗 诇讗 讬驻拽讬专谞讜 讜讬转讞讬讬讘 讘诪讝讜谞讜转 讜讗诐 讬驻拽讬专谞讜 讗讞"讻 诇讗 诪驻住讬讚 诪讬讚讬 讜讛砖转讗 诪讬讛讗 谞讬讞讗 诇讬讛 诇讛讬讜转 注讘讚 讜讗注"讙 讚诇拽诪谉 讙讘讬 讝专拽 诇讬讛 讙讬讟讗 诪砖诪注 讚诇讗 讞讬讬砖讬谞谉 诇住讘专讗 讻讝讜 讻讘专 讻转讘讜 讛转讜住驻讜转 诇讞讚 砖讬谞讜讬讗 讚讝专讬拽 诇讬讛 讙讬讟讗 住驻拽 拽专讜讘 诇讜 讜诇讬转住专 讘砖驻讞讛 讜讘讘转 讞讜专讬谉 讜诇砖讬谞讜讬讗 拽诪讗 讚讛转讜住' 砖诐 谞诪讬 讗驻"讛 谞讬讞讗 诇讬讛 诇转谞讗 诇诪讬转谞讬 讟注诪讗 讚讗诐 讬专爪讛 砖诇讗 诇讝讜谞讜 讚诪爪讚 讝讛 拽讘诇转 讛砖讬讞专讜专 讛讜讗 讝讻讜转 讙诪讜专. 讗讘诇 诇诪"讚 讛诪驻拽讬专 注讘讚讜 讬爪讗 诇讞讬专讜转 讜爪专讬讱 讙讟 砖讬讞专讜专 讛讚专讗 拽讜砖讬讗 诇讚讜讻转讗 诇"诇 讟注诪讗 讚讗诐 讬专爪讛 砖诇讗 诇讝讜谞讜 讜转讬驻讜拽 诇讬讛 讚讬讻讜诇 诇讛驻拽讬专讜 讜讬驻讟讜专 诪谉 讛诪讝讜谞讜转 讜注讚讬讬谉 讗住讜专 讘讘转 讞讜专讬谉 谞诪爪讗 砖拽讘诇转 讛砖讬讞专讜专 讛讜讗 讝讻讜转 讙诪讜专 讗注"讻 讚转谞讗 讚讬讚谉 讛讗讬 讚讬谞讗 讙讜驻讗 拽诪"诇 讚讬讻讜诇 诇讜诪专 注砖讛 注诪讬 讻讜' 讜讗祝 诇诪"讚 讗讬谞讜 讬讻讜诇 谞诪讬 谞讬讞讗 讚讗讙讘 讗讜专讞讗 拽诪"诇 讚讗诐 讗诪专 诇讜 爪讗 诪注砖讛 讬讚讬讱 讘诪讝讜谞讜转讬讱 专砖讗讬 讜讗讬 诇讗 住讬驻拽 讗"爪 诇讛砖诇讬诐 讚住讚"讗 讚爪专讬讱 诪砖讜诐 砖注讜讘讚讜 讻诪"砖 讛转讜住' 诇拽诪谉. 诪讬讛讜 专"诪 讚讗诪专 讬讞讝讜专 注"讻 诇讗 讗讬讻驻转 诇讬讛 讻诇诇 讘讛讗讬 住讘专讗 诇讜诪专 讚讝讻讜转 讛讜讗 诇讜 讻讬讜谉 讚讗讬 讘注讬 诪驻拽讬专 诇讬讛 讜讛讬讬谞讜 诪砖讜诐 讚注讻砖讬讜 诪讬讛讜 讞讜讘 讛讜讗 诇讜 讜讗讝诇讬谞谉 讘转专 讛砖转讗 讜注讜讚 砖讗诐 讬驻拽讬专谞讜 讛专讬 讻讜驻讬谉 讗讜转讜 诇砖讞专专讜 讜讗诐 讻谉 讛砖转讗 诪讬讛讗 讞讜讘 讛讜讗 诇讜 讻谉 谞诇注"讚 讜注讜讚 讘砖讬诇讛讬 谞讝讬专 诪砖诪注 诇讛讚讬讗 讚专"诪 讗讬转 诇讬讛 讚砖诪讜讗诇 讚诪驻拽讬专 注讘讚讜 讗"爪 讙讟 砖讬讞专讜专 讜专讗讬转讬 诇讛专砖讘"讗 讝"诇 讘讞讚讜砖讬讜 讘驻"拽 讚拽讬讚讜砖讬谉 砖讛专讙讬砖 讙"讻 诇讛拽砖讜转 讗诇讬讘讗 讚专"诪 诪讛讗 讚诪驻拽讬专 注讘讚讜 讗诇讗 砖讻转讘 诇讛讬驻讱 讚专"诪 住"诇 讚诪驻拽讬专 爪专讬讱 讙讟 砖讬讞专讜专 注"砖 讜讗谞讬 讘注谞讬讬 诇讗 讝讻讬转讬 诇讛讘讬谉 讚讘专讬讜 讚讛住讘专讗 谞讜转谞转 诇讛讬驻讱 讚讗讚专讘讗 讗讬 住"诇 爪专讬讱 讙"砖 转讬拽砖讬 讟驻讬 诇专"诪 讚讛讗 讜讚讗讬 讝讻讜转 讛讜讗 诇讜 讚讗讬 诪驻拽讬专 诇讬讛 讬驻讟讜专 诪诪讝讜谞讜转 讜注讚讬讬谉 讬讗住讜专 讘砖驻讞讛 讜讘讘"讞 讜谞专讗讛 诪讝讛 讚专砖讘"讗 住讘讬专讗 诇讬讛 讚诪"讚 爪专讬讱 讙讟 砖讬讞专讜专 诪讜转专 讘砖驻讞讛 讻诇 讝诪谉 砖诇讗 谞讻转讘 讙"砖 讜诇注谞"讚 讚讘专 讝讛 爪"注. 讗讞"讝 诪爪讗转讬 诇讛讚讬讗 砖讛转讜住驻讜转 讻转讘讜 讻谉 讘驻专拽 讛砖讜诇讞 讚诇讗 讻专砖"讬 讝"诇 讜讻"讻 砖诐 讛专砖讘"讗 讝"诇 讘讞讬讚讜砖讬讜 讻讬讜谉 讚诪注讜讻讘 讙讟 砖讬讞专讜专 诪砖讗"讻 讗讬 住"诇 讗"爪 讙讟 砖讬讞专讜专 诇拽"诪 诇专"诪 讚住"诇 讞讜讘 讛讜讗 砖讗讜住专讜 讘砖驻讞讛 讜诪讗讬 讗诪专转 讗讬 讘注讬 诪驻拽讬专 诇讬讛 住讜祝 住讜祝 讛砖转讗 诪讬讛讗 讞讜讘 讛讜讗 诇讜 讜讚讬' 诇爪专讛 讘砖注转讛 讗诐 讬驻拽讬专谞讜 讬讛讗 诪砖讜讞专专 讜诇讗 诪驻住讬讚 诪讬讚讬 讜讛砖转讗 诪讬讛讗 谞讬讞讗 诇讬讛 砖诪讗 诇讗 讬驻拽讬专谞讜 讜讬讛讗 诪讜转专 讘砖驻讞讛 讻谉 谞"诇 讜注讜讚 讚讛专砖讘"讗 讝"诇 谞讚讞拽 讘住讜讙讬讗 讚住讜祝 谞讝讬专 讜诇砖讬讟转讬谞讜 讗转讬 砖驻讬专 讟驻讬 讜讗讻转讜讘 注讜讚 讘讝讛 诇拽诪谉 讗讬"讛 讘砖诪注转讬谉 讜讚讜"拽:


转讜住驻讜转 讚"讛 砖"诪 讛转讜驻住 诇讘"讞 讻讜' 转讬诪讗 诇专"讬 讻讜' 讗驻讬' 讛注讘讚 注爪诪讜 讗讬谞讜 讬讻讜诇 诇注讻讘 讗转 讛讗讚讜谉 讻讜' 注讻"诇. 讜诇讻讗讜专讛 谞专讗讛 诇讬讬砖讘 转诪讬讛转 讛转讜住' 讚注讬拽专 诪讬诇转讗 诪讗讬 讚诪住驻拽讗 诇讛讜 讘转讜驻住 诇讘"讞 讘诪拽讜诐 砖讞讘 诇讗讞专讬诐 讛讬讬谞讜 讚诪住驻拽讗 诇讛讜 讘讛讗 讚讗诪专讬谞谉 讘注诇诪讗 讝讻讬讬讛 诪讟注诐 砖诇讬讞讜转 讗讬 讛讜讛 砖诇讜讞讜 砖诇 讛诇讛 讗驻讬' 讘诪拽讜诐 砖讗讬谉 讞讘 诇讗讞专讬诐 讗讜 砖诪讗 讚讻讬讜谉 砖讝讻讬讬讛 诪讟注诐 砖诇讬讞讜转 诪拽专讗 谞驻拽讗 诇谉 讜讛讬讬谞讜 砖讛转讜专讛 注砖讗转讜 砖诇讬讞 诇讻诇 讗讚诐 诇讛爪讬诇 诪诪讜谉 讞讘讬专讜 讜讗"讻 讛讬讻讗 讚讗讬讻讗 讞讜讘 诇讗讞专讬谞讗 讗驻砖专 砖讛转讜专讛 诇讗 注砖讗转讜 砖诇讬讞 讘讻讛"讙 讜讗诐 讻谉 驻砖讬讟 砖驻讬专 诪讚专讘谞谉 讚诪转谞讬转讬谉 讚讻讬讜谉 讚讗讬谉 讬讻讜诇 诇讞讝讜专 讘讜 讛讬讬谞讜 注"讻 诪砖讜诐 讚讝讻讬' 诪讟注诐 砖诇讬讞讜转 讜讛讜"诇 讻砖诇讬讞 拽讘诇讛 讜诪砖讛讙讬注 讛讙讟 诇讬讚讜 谞砖转讞专专 讜讻讛"讙 讻转讘 讛专"谉 讝"诇 讘驻讬专讜砖讬讜. 讗诇讗 讚讗驻"讛 诪拽砖讜 讛转讜住' 砖驻讬专 讚讻讬讜谉 讚讛砖转讗 住"讚 讚讛讗讜诪专 转谞讜 诇讗讜 讻讝讻讬 讚诪讬 讗"讻 诇讗 讬讛讗 讗诐 注砖讗讜 讛注讘讚 讘驻讬专讜砖 砖诇讬讞 诇拽讘诇讛 讗驻"讛 讻讬讜谉 砖讗诪专 讛专讘 诇砖讜谉 砖诇讬讞讜转 诇讛讜诇讻讛 讛专讬 讗诪专 讘驻讬专讜砖 砖讗讬谞讜 专讜爪讛 诇诪住讜专 诇讜 讘转讜专转 砖诇讬讞讜转 诇拽讘诇讛 讗诇讗 讘砖诇讬讞讜转 诇讛讜诇讻讛 讚讜拽讗 讜讝讛 砖讻转讘讜 讛转讜住' 讚讗驻讬诇讜 讘注讘讚 讙讜驻讗 讗诐 诪住专讜 诇讜 专讘讜 注诇 讗讬 讝讛 转谞讗讬 讗讬谉 诇谞讜 讗诇讗 讻诪讜 砖讛转谞讛 讝讛 谞"诇 讘专讜专 讘讻讜讜谞转 讛转讜住' 注讚 砖转诪讛 讗谞讬 注诇 讛专"谉 讝"诇 砖诇讗 讛专讙讬砖 讘讝讛. 讗诪谞诐 讻谉 讻讬讜谉 讚讘讗诪转 转讬专讜抓 讛转讜住驻讜转 讚讞讜拽 诪讗讚 谞诇注"讚 讚诇讜诇讗 讚讘专讬讛诐 讬砖 诇讬讬砖讘 讻讚诪注讬拽专讗 讜讛讬讬谞讜 讚诇诪讗讬 讚住"讚 注讻砖讬讜 住讜讘专 讚转谉 讗讜 讛讜诇讱 讻讬讜谉 讚诪爪讬谞谉 讘诪诇讜讛 讚讗驻讬' 讛讜诇讱 讻讝讻讬 讜讻"砖 转谉 讜讘诪转谞讛 诇讗讜 讻讝讻讬 讗"讻 讬砖 诇谞讜 诇讜诪专 诪讬讛讗 讚讛讜诇讱 讜转谉 砖谞讬 诇砖讜谞讜转 诪砖诪注 讜讗"讻 讗驻砖专 讚讛讬讬谞讜 讟注诪讗 讚专讘讬 诇拽诪谉 讘驻' 讛转拽讘诇 讚讘讗诪专 诇讘注诇 讗砖转讱 讗诪专讛 讛转拽讘诇 讜讛讜讗 讗诪专 讛讜诇讱 讜转谉 诇讗 讬讞讝讜专 讜讛讬讬谞讜 讚讻讬讜谉 砖讛讗砖讛 注砖讗转讜 讜讚讗讬 砖诇讬讞 诇拽讘诇讛 讬砖 诇谞讜 诇讜诪专 讚讻讬 讗诪专 讗讬讛讜 转谉 讜讛讜诇讱 讛讬讬谞讜 转谉 讜讝讻讬 讗注"讙 讚讘注诇诪讗 诇讗 讛讜讬 讻讝讻讬 讜讗"讻 诇驻"讝 讛"谞 讻讬讜谉 讚讝讻讬' 诪讟注诐 砖诇讬讞讜转 讛讜"诇 讻砖诇讬讞 拽讘诇讛 讘驻讬专讜砖 讜诪砖"讛 讗诪专讬' 讚讛讗讬 转谉 讚讛讻讗 讛讬讬谞讜 讘转讜专转 拽讘诇讛 讻讬讜谉 砖讛专讘 讬讜讚注 砖讝讛 谞注砖讛 诪诪讬诇讗 砖诇讬讞 诇拽讘诇讛 讜讗驻砖专 讚讗祝 诇诪讗讬 讚诇讗 拽讬"诇 讘驻' 讛转拽讘诇 讻专讘讬 讛讬讬谞讜 讚讜讜拽讗 讘讙讬讟讬 谞砖讬诐 讻讬讜谉 讚拽讜砖讟讗 讚诪讬诇转讗 讞讜讘 讛讜讗 诇讛 讜诇注讜诇诐 讗讬谉 诇谞讜 诇讜诪专 讻诇诇 转谉 讻讝讻讬 讗驻讬诇讜 讘讚注砖讗转讜 砖诇讬讞 诇拽讘诇讛 讘驻讬专讜砖 诪砖讗"讻 讛讻讗 讗驻砖专 讚专' 谞转谉 谞诪讬 诪讜讚讛 讻讬讜谉 讚讛讜讗 谞注砖讛 砖诇讬讞 诇拽讘诇讛 砖诇 讛注讘讚 诪讟注诐 砖诇讬讞讜转 讗"讻 讻讬 讗诪专 诇讬讛 转谉 转谉 讜讛转拽讘诇 拽讗诪专 砖讛专讬 讝讻讜转 讛讜讗 诇注讘讚 诇讛砖转讞专专 诪讬讚 讜诪住讬拽 讛砖"住 讚诇注讜诇诐 讗讬诪讗 诇讱 讚诇讗 砖讬讬讱 讻讛"讙 讝讻讬讛 诪讟注诐 砖诇讬讞讜转 讛讬讻讗 讚讗讬讻讗 讞讜讘讛 诇讗讞专讬谞讗 讜砖讗谞讬 讛讻讗 讻讬讜谉 讚讗诪专 转谞讜 讛专讬 讙诇讛 讘讚注转讜 砖讗讬谉 讝讛 讞讜讘转讜 讗"讻 讛讜讬 砖驻讬专 讝讻讬' 讻砖诇讬讞 诇拽讘诇讛 诪砖"讛 讛讜"诇 讻讗讜诪专 讝讻讬 讜讛讗 讚讘诪转谞讛 诇讗 讗诪专讬谞谉 讻讛"讙 转谞讜 讻讝讻讬 讬讘讜讗专 讘住诪讜讱 讘注讝"讛 讻谞"诇 谞讻讜谉. 诇讜诇讬 砖讛转讜住驻讜转 诇讗 讻转讘讜 讻谉 讜讘讗诪转 讬砖 诇讬 诪拽讜诐 注讬讜谉 讘讝讛 讚讘砖"注 讞"诪 住讬' 拽讻"讛 讻转讘 讚讘诪转谞讛 讗驻讬诇讜 注砖讗讜 讛诇讛 砖诇讬讞 诇拽讘诇 讛诪转谞讛 讗驻"讛 诇讗 讗诪专讬谞谉 转谉 讻讝讻讬 讜诇讗 讬讚注转讬 诪讛讬讻谉 讛讜爪讬讗 讻谉 讚诇讻诇 讛讟注诪讬诐 砖讻转讘讜 讛拽讚诪讜谞讬诐 讚讘诪转谞讛 诇讗 讗诪专讬谞谉 转谉 讻讝讻讬 诪砖诪注 讚讛讬讻讗 讚注砖讗讜 砖诇讬讞 诇讗 砖讬讬讻讬 讛谞讬 讟注诪讬 讜爪"注:


讘讗"讚 讜谞专讗讛 诇专"讬 讚讞砖讬讘 拽爪转 讞讜讘 诪砖讜诐 讚注讘讬讚 诇讬讛 谞讬讬讞 谞驻砖讬讛 讻讜' 注讻"诇 讜拽砖讬讗 诇讬 讚讗"讻 讗诪讗讬 讗讬爪讟专讬讱 诇诪讬转谞讬 讚讘讗砖讛 讞讜讘 讛讜讗 诇讛 砖讗诐 讬专爪讛 砖诇讗 诇讝讜谞讛 讗讬谞讜 专砖讗讬 讜转讬驻讜拽 诇讬讛 讚讗驻讬诇讜 转讗诪专 讝讻讜转 讛讜讗 诇讛 讗驻"讛 讬讻讜诇 诇讞讝讜专 讘讜 诪砖讜诐 讚讛讜"诇 讻转讜驻住 诇讘"讞 讘诪拽讜诐 砖讞讘 诇讗讞专讬诐 讚诇讗 诪讛谞讬 诇诪住拽谞讗 讗诇讗 讚讜拽讗 讘注讘讚 诪砖讜诐 讚转谉 讛讜讬 讻讝讻讬 讜讛讬讬谞讜 讻诪"砖 讛转讜住' 讚诪砖讜诐 讚注讘讚 谞讬讬讞 谞驻砖讬讛 讛讜"诇 讻注讬谉 诪诇讜讛 讚转谉 讻讝讻讬 讜讝讛 诇讗 砖讬讬讱 讻诇诇 讘讗砖讛 诇讜诪专 诪砖讜诐 讚注讘讚讛 诇讬讛 谞讬讬讞 谞驻砖讬讛 诪讙专砖 诇讛 讜讻谉 诇诪讗讬 讚住讚"讗 讛砖转讗 讚转讜驻住 诇讘"讞 拽谞讛 诪"诪 诇讚讘专讬 讛转讜住驻讜转 讛讬讻讗 讚讛诇讛 讙讜驻讗 讗讬谞讜 讬讻讜诇 诇转驻讜住 诇讗 诪讛谞讬 讜讗"讻 讘讗砖讛 诇诪讗讬 讚住讚"讗 讚转谉 诇讗 讛讜讬 讻讝讻讬 讗驻讬诇讜 讗诐 诪住专 讛讙讟 诇讬讚讛 讘转讜专转 砖诇讬讞讜转 诇讛讜诇讻讛 讬讻讜诇 诇讞讝讜专 讜讗讬谞讛 讬讻讜诇讛 诇转驻讜住 讜诪讗讬 讗讬爪讟专讬讱 诇讟注诪讗 讚诪讝讜谞讜转. 诪讬讛讜 讘诪转谞讬转讬谉 诪爪讬谞讜 诇诪讬诪专 讚讛讗 讚谞拽讬讟 砖讗诐 讬专爪讛 砖诇讗 诇讝讜谞讛 讛讬讬谞讜 诪砖讜诐 讚拽讜砖讟讗 讚诪讬诇转讗 讛讻讬 讛讜讗 讗讘诇 注诇 讛讬专讜砖诇诪讬 讚诪讬讬转讬 讛转讜住驻讜转 讘住诪讜讱 讚诪拽砖讛 讛专讬 砖讛讬转讛 讗砖转讜 砖诇 诪讜讻讛 砖讞讬谉 讜诇讗 讝讻讜转 讛讜讗 诇讛 讜诪讗讬 拽讜砖讬讗 谞讛讬 讚讝讻讜转 讛讜讗 诇讛 讗驻"讛 讬讻讜诇 诇讞讝讜专 讘讜 诪讛谞讬 讟注诪讬 讚讗诪专谉 讜讗驻砖专 讚讘诪讜讻讛 砖讞讬谉 讻讬讜谉 砖讻讜驻讬谉 讗讜转讜 诇讛讜爪讬讗 讛讜"诇 讻诪讜 诪诇讜讛 讚讗诪专讬谞谉 转谉 讻讝讻讬 讗讬 诇讗讜 讟注诪讗 讚诪讝讜谞讜转 讜讗"讻 诪拽砖讛 砖驻讬专 讘讬专讜砖诇诪讬. 诪讬讛讜 诇诪讗讬 讚驻专讬砖讬转 讘住诪讜讱 讘诇砖讜谉 讛砖"住 讘诇讗"讛 讗"砖 讜讚讜"拽:


讘讚"讛 讛转讜驻住 讻讜' 讜讚诇讗 讻驻专砖"讬 讻讜' 注讻"诇. 诪讛 砖谞诇注"讚 讘讬讬砖讜讘 诇砖讜谉 专砖"讬 讝"诇 讻转讘转讬 讘驻"拽 讚讘讘讗 诪爪讬注讗 讻讬 砖诐 诪拽讜诪讜 注讬讬谉 注诇讬讜 讜注讬讬谉 讘砖"讱 住讬' 拽"讛 讜讘转砖讜讘讜转 专讘讬 讗讛专谉 砖砖讜谉 住讬' 住"讝 砖讻转讘讜 讙"讻 诇讬讬砖讘 诇砖讜谉 专砖"讬 讝"诇 讜讛诪注讬讬谉 讬讘讞专. 讜诇讻讗讜专讛 讗讚专讘讗 诪住讜讙讬讗 讚讛讻讗 谞"诇 住讬讜注 诇砖讬讟转 专砖"讬 讚诪讚诪讛 讛讛讬讗 讚讛讻讗 诇转讜驻住 诇讘"讞 讜讛讬讬谞讜 诪讟注诪讗 讚讝讻讬讛 诪讟注诐 砖诇讬讞讜转 讜讻讚驻专讬砖讬转 讘诇砖讜谉 讛专诪讘"诐 讗讘诇 讘砖诇讬讞讜转 诪诪砖 讛讗 驻砖讬讟讗 诇谉 讚注讘讚 注讜砖讛 砖诇讬讞 诇拽讘诇讛 讗"讻 讛"讛 诇讘"讞 讜注讬讬谉 讘讞讬讚讜砖讬 讘驻' 讛讻讜转讘:


讘讚"讛 讻诇 讛讗讜诪专 转谞讜 讻讜' 讜注讜讚 驻讬专砖 专"转 讚砖讬讞专讜专 讛讜讬 讻注讬谉 诪诇讜讛 讻讜' 注讻"诇. 诇讜诇讗 砖讗讬谞讬 讻讚讬 讛讬讛 谞"诇 讚讗祝 讘诇讗讜 讟注诪讗 讚注讘讚 诇讬讛 谞讬讬讞 谞驻砖讬讛 谞诪讬 讗"砖 讚诇讗 讚诪讬 砖讬讞专讜专 诇诪转谞讛 诇驻诪"砖 诇注讬诇 讚转谉 砖谞讬 诇砖讜谞讜转 诪砖诪注 砖诇讬讞 诇讛讜诇讻讛 讜诪砖诪注 诇拽讘诇讛 讜讗"讻 讘注讘讚 讻讬讜谉 讚注讻砖讬讜 诪讬讛讗 讘砖注转 谞转讬谞转 讛砖讬讞专讜专 专讜爪讛 诇砖讞专专 讘诇讘 砖诇诐 讜讗讬谉 讝讛 讞讜讘转讜 砖诇 讛专讘 讗诇讗 讝讻讜转讜 讜讛讜讬 谞诪讬 讝讻讜转 讛注讘讚 讗"讻 诪诪讬诇讗 谞注砖讛 讛诇讛 砖诇讬讞 诇拽讘诇讛 砖诇 讛注讘讚 讚讝讻讬讛 诪讟注诐 砖诇讬讞讜转 讜诪砖"讛 讗诪专讬谞谉 讚讛讗 讚讗"诇 转谉 讛讬讬谞讜 转谉 讜讛转拽讘诇 讚讗谞谉 住讛讚讬 讻讬讜谉 砖诪讚注转讜 专讜爪讛 诇砖讞专专讜 讗讬谞讜 诪拽驻讬讚 诇讬转谉 讚讜拽讗 讘转讜专转 砖诇讬讞讜转 诇讛讜诇讻讛 讜讗讚专讘讛 讻讬讜谉 砖讗驻砖专 诇讜 诇拽讬讬诐 诪讞砖讘转讜 诪讬讚 砖讛专讬 讗诐 谞注砖讛 砖诇讬讞 诇拽讘诇讛 谞讙诪专 讛砖讬讞专讜专 诪讬讚 讜讗讬谉 爪讜专讱 注讜讚 诇讛讙讬注 讛砖讟专 砖讬讞专讜专 诇讬讚 讛注讘讚 讜诪砖"讛 讗诪专讬谞谉 转谉 讻讝讻讬 诪砖讗"讻 讘诪转谞讛 讚诇注讜诇诐 讗讬 讗驻砖专 诇讛转拽讬讬诐 诪讞砖讘转讜 诪讬讚 讗诇讗 诇讻砖讬讙讬注 诇讬讚 讛诪拽讘诇 诪转谞讛 讜讗讬 讗诪专 诇讗 讘注讬谞讗 谞转讘讟诇讛 讛诪转谞讛 诇讙诪专讬 讜讗祝 讗诐 专讜爪讛 讛诪拽讘诇 诪转谞讛 讘讻讱 诪"诪 诇讗 砖讬讬讱 砖诇讬讞讜转 诇拽讘诇讛 讘讻讛"讙 讗诇讗 砖诇讬讞 诇讛讘讗讛 砖讛专讬 专讜爪讛 砖讬讙讬注 讛诪转谞讛 讚讜拽讗 诇讬讚讜 讗"讻 诇讗 讗诪专讬谞谉 讚转谉 讜讛转拽讘诇 诪砖诪注 讗诇讗 转谉 讜讛讜诇讱 讻谉 谞"诇 讜注讬讬谉 注讜讚 讘住诪讜讱. 讜注诇 讚讘专讬 讛转讜住驻讜转 砖讻转讘讜 讛讟注诐 讚讘注讘讚 转谉 讻讝讻讬 诪砖讜诐 讚注讘讬讚 诇讬讛 谞讬讬讞 谞驻砖讬讛 讻讜' 讬砖 诇讚拽讚拽 讚讛讗 讘诪转谞讛 谞诪讬 讗诪专讬' 讘讻诪讛 讚讜讻转讬 讚讗讬 诇讗讜 讚注讘讬讚 诇讬讛 谞讬讬讞 谞驻砖讬讛 诇讗 讛讜讬 讬讛讬讘 诇讬讛 讜爪"注. 讜讗祝 诇驻诪"砖 诇注讬诇 讚砖讬讟转 讛专讬"祝 讜讛专诪讘"诐 讝"诇 讚讘注讘讚 谞诪讬 讗注"讙 讚讗讬谉 讬讻讜诇 诇讞讝讜专 讘讜 讗驻"讛 诇讗 讛讜讬 砖讬讞专讜专 注讚 讚诪讟讬讗 诇讬讚讜 讚注讘讚 讜诇驻"讝 诇讗 砖讬讬讱 讛讞讬诇讜拽 砖讻转讘转讬 讘讬谉 诪转谞讛 诇砖讬讞专讜专 讗诇讗 讚诇讚讬讚讛讜 讘诇讗"讛 诇拽"诪 砖讛专诪讘"诐 讝"诇 讻转讘 诇讛讚讬讗 讚讘诪转谞讛 谞诪讬 讻诇 讛讗讜诪专 转谞讜 讻讗讜诪专 讝讻讜 讚诪讬 讜诪讞诇拽 讘讬谉 讛讜诇讱 诇转谉 注讬讬谉 讘讛诇讻讜转 讝讻讬讛 讜诪转谞讛:





讞讬讚讜砖讬 讛专讬"诪

诪转谞讬' 讛讗讜诪专 转谉 讙讟 讝讛 讻讜' 转讜住' 讬专讜砖诇诪讬 讛讙注 注爪诪讱 注讘讚讜 砖诇 拽爪讬谉 讻讜' 讗砖转讜 砖诇 诪讜讻讛 砖讞讬谉 讻讜' 讗诇讗 讻讛讚讗 讗讬诇讜 讛诪讜讻专 注讘讚讜 砖诇讗 诪讚注转讜 砖诪讗 讗讬谞讜 诪讻讜专 讛诪讙专砖 讻讜' 砖诇"诪 砖诪讗 诪讙讜专砖转 讜驻讬' 转讜住' 注"讬 讗讞专 注"砖. 讜讗讬谞讜 诪讜讘谉 讻诪"砖 讛驻'. 讙诐 讗讬讱 诪驻专砖 讛诪砖谞讛 讛讗 诪驻讜专砖 砖讝讻讬谉 诇讗讚诐 讻讜' 讜谞专讗讛 诇诪讗讬 讚拽讬"诇 专讬砖 驻' 讞专砖 讚砖讜讟讛 讜拽讟谞讛 砖讗"讬 讻讜' 诪讛"转 讗讬谞' 诪讙讜专砖转 讚讘注讬谞谉 砖转讛讬' 诪砖诇讞讛 讜讗讬谞讛 讞讜讝专转 讻讜' 讜讻谉 谞转谞讜 讻砖讛讬讗 讬砖讬谞讛 驻诇讬讙讬 讗讬 爪专讬讱 诇讞讝讜专 讜诇讬转谉 注"砖. 讗"讻 诇讻讗讜专讛 讘讝讻讬' 讚谞讛讬 讚诪讛谞讬 砖诇讗 讘驻谞讬讜 诪"诪 注讻"驻 讻讬讜谉 砖讗讬谞讛 讬讜讚注转 诪砖诇讞讛 讜讞讜讝专转 讛讬讗 讘砖注转 讙讬专讜砖讬谉 讻讬讜谉 砖讗"讬 讻诇诇 砖谞转讙专砖讛. 讜讗讬 讝讻讬讛 诪讟注诐 砖诇讬讞讜转 讬"诇 讻诪讜 讚住讙讬 砖讛砖诇讬讞 讬讜讚注 讻讬讜谉 砖讛讜讗 讻诪讜转讛 讜诇讻讱 讗祝 砖讬砖讬谞讛 讘砖注转 拽讘诇转 讛砖诇讬讞 讛讙讟 讜砖诇讗 讘驻谞讬' 诪"诪 诪讛谞讬. 讙诐 讬讜讚注转 砖注砖转讛 砖诇讬讞 讻谞"诇. 讜讘讝讻讬讛 讗讬 诪砖讜诐 砖诇讬讞讜转 讬"诇 讙"讻 讻讬讜谉 砖讛讜讗 讻诪讜转讛 诪讛谞讬 诪砖讜诐 讚注转讜. 讜诪讛"讟 讘注讬 砖"住 诪讝讻讛 讙讟 讘诪拽讜诐 讬讘诐 讻讜'. 讗讘诇 讬专讜砖诇诪讬 讬"诇 讚住讘专 讝讻讬讛 诇讗讜 诪讟注诐 砖诇讬讞讜转 讻讛专讘讛 驻' 专拽 讚讬诇驻讬谞谉 诪拽专讗 砖讘讚讘专 砖讛讜讗 讝讻讜转 诪讛谞讬 砖讬讝讻讛 讗讞专 讘砖讘讬诇讜 讻谞"诇. 砖讜讘 讬"诇 讚诇讗 诪讛谞讬 讘讙讟 讗祝 砖讛讜讗 讝讻讜转 讚注讻"驻 讘诇讗 讚注转讛 讛讜讗 讜诪砖诇讞讛 讜讞讜讝专转 讘砖注转 讙讬专讜砖讬谉 讜诇讗 诪讛谞讬 讻诪讜 拽讟谞讛 讻讜' 讻谞"诇. 讜诪讚讜讬拽 诇砖讜谉 讛讬专讜砖诇诪讬 砖诪讗 诪讙讜专砖转 诪讙专砖 讘诇讗 讚注转讛 讻讜'. 讜诇讻讱 讗祝 诪讜讻讛 砖讞讬谉 讚讝讻讜转 讛讜讗 讙"讻 诇讗 诪讛谞讬 讻谞"诇. 诪砖讗"讻 讘砖讬讞专讜专 诇讗 诪爪讬谞讜 讝讛 讚诇讗 讛讜拽砖 诇讝讛 讚讗诇"讻 讛讜讬 转谞讬 诇讛 讘讛讚讬 讛谞讬 讚砖讜讬诐 讙讟 讜砖讬讞专讜专 讻谞"诇. 讜注"讻 讚讗祝 拽讟谉 讜砖讜讟讛 诪讛谞讬 砖讬讞专讜专 讜诇讻讱 讘讝讻讜转 诪讛谞讬 讻谞"诇. 讜注诇 注讘讚讜 砖诇 拽爪讬谉 讗诪专 砖驻讬专 讻讬讜谉 砖讬讻讜诇 诇讛驻拽讬注 讝讻讜转 讝讛 讘诇讗 讛砖讞专讜专 讚讬讻讜诇 诇诪讻专讜 诇注谞讬 讻讬讜谉 砖专讜爪讛 诇讛驻拽讬注 砖讜讘 讛砖讞专讜专 讝讻讜转 讻讚讗诪专 讘砖"住 诇拽诪谉 讘转专讜诪讛 讗讬 讘注讬 砖拽讬诇 讚' 讝讜讝讬 诪讬砖专讗诇 讻讜' 讜诇讻讱 讻讜诇诇 讛讬专讜砖诇诪讬 讘' 讛转讬专讜爪讬诐 讗讬诇讜 诪讜讻专 注讘讚讜 讻讜' 讚诪讛谞讬 讜砖讜讘 诇注讜诇诐 讛砖讞专讜专 讝讻讜转 讜讝讻讬讛 诪讛谞讬 讘砖讞专讜专 讗讘诇 讗砖讛 讗诇讜 诪讙专砖 砖诇"诪 砖诪讗 诪讛谞讬 讜砖讜讘 讗祝 砖讛讜讗 讝讻讜转 诇讗 诪讙专砖讛. 讜诪驻专砖 讘诪砖谞讛 砖讝讻讬谉 诇讗讚诐 讻讜' 专拽 注诇 注讘讚 讟注诐 诪讞诇讜拽转 专"诪 讜专讘谞谉 诪砖讜诐 砖讝讻讬谉 讻讜' 讜讗讬谉 讞讘讬谉 讻讜' 讜诇讻讱 驻诇讬讙讬 专"诪 讜专讘谞谉 讘注讘讚. 讗讘诇 讘讙讟 诇讗 诪讛谞讬 讙诐 砖讛讜讗 讝讻讜转 讻谞"诇:


注讜讚 讬"诇 讚拽砖讛 讗讬讱 讗诪专 讗砖转讜 砖诇 诪讜讻讛 砖讞讬谉 讝讻讜转 讜讘砖"住 讗诪专 驻' 讛讙讜讝诇 讬讘诪讛 讻讜' 诇驻谞讬 诪"砖 讟讘 诇诪讬转讘 讟谉 讚讜 讻讜' 讜诇讻讱 讬"诇 讚驻专讬讱 专拽 诇诪讛 讘砖讞专讜专 讜讚讗讬 诪砖讜讞专专 讜讘讙讟 讜讚讗讬 诇讗讜 讙讟 讛讗 注讘讚讜 讚拽爪讬谉 住驻拽 注讻"驻 砖诪讗 讞讜讘 讻讜' 讜讻谉 讗砖转讜 砖诇 诪讜讻讛 砖讞讬谉 注讻"驻 住驻拽 砖诪讗 讝讻讜转 讜讬讛讬' 住驻拽 诇拽讚讜砖讬 讗讞专 讜诇讬讘讜诐 讜讻讛"讙. 讜注"讝 诪砖谞讬 讘注讘讚 讜讚讗讬 讝讻讜转 讚讗祝 讚注讘讚讜 讚拽爪讬谉 讬讻讜诇 诇诪讻专讜 诇注谞讬 讻讜' 讜讘讗砖讛 诪砖谞讬 讚住' 讝讻讜转 讚讛讗 拽讬"诇 驻"讘 讚讘"诪 讬讗讜砖 砖诇讗 诪讚注转 诇讗 诪讛谞讬 讜诪讚诪讬 讛转诐 砖诇讬讞讜转 讗祝 讚讗讬 讛讜讬 讬讚注 讛讬 注讜砖讛讜 砖诇讬讞 诇讗 诪讛谞讬 注"砖. 讜注"讻 讘讝讻讜转 讙诇讬 专讞诪谞讗 讻讬讜谉 讚讬讚讜注 讘讜讚讗讬 讚谞讬讞讗 诇讬' 诪讛谞讬. 讗讘诇 讘住驻拽 砖讜讘 讗祝 讗讬 讘讗诪转 谞讬讞讗 诇讬' 讜讝讻讜转 诪"诪 讛讜讬 砖讜讘 讬讗讜砖 砖诇讗 诪讚注转.. 讜诇讻讱 讗诪专 讗诇讜 诪讙专砖 讘诇讗 讚注转讛 诪讛谞讬. 讚讞砖讜讘 讘诇讗 讚注转讛 讻讬讜谉 讚住驻拽 讗讬 谞讬讞讗 诇讛 讘砖注转 拽讘诇转 讛讙讟 讻谞"诇 讗祝 讚讗讜诇讬 讬讚注讛 讗驻砖专 砖讛讬' 谞讬讞讗 诇讛 讻谞"诇. 注讜讚 讬"诇 讚住讘专 讻讛专讬"祝 讝"诇 讚驻砖讜讟 讚诇讗 诪讛谞讬 诇讙诪专讬 注讚 讚诪讟讬 诇讬讚讬' 专拽 诇注谞讬谉 讞讝专讛:


砖诐 讘诪砖谞讛 诇驻讬 砖讝讻讬谉 讻讜' 讜讗讬谉 讞讘讬谉 讻讜' 诇讻讗讜专讛 讚讛讗 讘讙讟 诇讻"注 讞讜讝专. 讜讬"诇 讚讝讛 讟注诐 讚讛讜讬 讝讻讜转 讚讗祝 讚讬砖 爪讚 讞讜讘讛 诪"诪 讘讬讚讜 诇诪讞讜转 讻砖讬讜讚注 讚注 诇讜 讚拽讬"诇 讛讙讚讬诇讜 讬讻讜诇讬谉 诇诪讞讜转 讚讗讬讙诇讗讬 砖讛讬' 讞讜讘. 讜诪讛"讟 讛讜讬 讝讻讜转 讙诪讜专. 讘' 讘专讬专讜转 讜讗注驻"讻 讘诪讬讚讬 讚讞讜讘 讬转专 注诇 讛讝讻讜转 诇讗 诪讛谞讬 讚讬讞砖讘 讝讻讜转 注"讬 砖讬砖 诇讜 讘' 讘专讬专讜转. 讚诇讗 砖讬讬讱 讗谞谉 住讛讚讬 砖讛讬' 注讜砖讛讜 砖诇讬讞 讚讛讗 诇讗 讛讬' 注讜砖讛讜 讚讗讝 诇讗 讛讬' 讬讻讜诇 诇讘讟诇 讜诪"诪 讻砖讝讻讜转 讬转讬专讛 砖讬讬讱 讻谞"诇 讜讗驻砖专 讚讚讬讬拽 诪转谞讬' 砖讗诪专 诇讗讬砖 讗' 转谉 讙讟 讻讜' 讜砖讞专讜专 讻讜'. 讚讗祝 砖讗诪专 诇砖讜谉 讗讬 注诇 砖谞讬讛诐 讜诇注谞讬谉 讛讙讟 讛讜讬 转谉 诇讗 讝讻讬 诪"诪 诇讙讘讬 讛砖讞专讜专 讛讜讬 讝讻讬 讜讝讛讜 砖诪驻专砖 诇驻讬 砖讝讻讬谉 讻讜' 讜讗讬谉 讞讘讬谉 讻讜' 诇讻讱 诪转驻专砖 讗诪讬专转讜 转谉 诇讻诇 讗' 诇驻讬 注谞讬讬谞讜:


砖诐 讙诪专讗 转讜驻住 诇讘注"讞 讻讜' 砖讞讘 诇讗讞专讬诐 转诪讜讛 诪讗讜讚 讻诪"砖 转讜住'. 讜诇注"讚 讚讘砖诇诪讗 讘砖讗专 讚讘专讬诐讙讜祝 讛注谞讬谉 讝讻讜转. 诪砖讗"讻 讻讗谉 诪讛 砖诪讜转专 讘讘"讞 讛讜讗 专拽 讻砖讬讜讚注 诇讜 讗"讻 诪讛 讝讻讜转 讘讝讛 砖讬砖转讞专专 注讻砖讬讜 讘拽讘诇转 砖诇 讝讛 砖诇讗 讘驻谞讬讜 讗讚专讘讛 讬讻讜诇 诇讛讬讜转 砖讬注砖讛 讗讬住讜专 砖讗"讬 砖诪砖讜讞专专. 讗讱 讘讻诇 拽谞讬谉 讗诐 诇讗 讬拽谞讛 注讻砖讬讜 诪讬 讬讗诪专 砖讬拽谞讛讜 讗讞"讻 讗讘诇 讻讗谉 讻砖讗讜诪专 转谉 讜讛讜讬 砖诇讬讞讜转 讙诪讜专 讜讗祝 讗诐 诇讗 讬讝讻讛 讘注讘讜专讜 诪注讻砖讬讜 讬讛讬' 讗讝 诪砖讜讞专专 讻砖讬转谞讛讜 诇讜 讗"讻 讗讬谉 砖讜诐 讝讻讜转 诇讛讜注讬诇 诪讬讚. 专拽 砖诇讗 讬讜讻诇 讗讚讜谉 诇讞讝讜专 讘讜 讚讘转讜专转 砖诇讬讞讜转 讬讜讻诇 诇讞讝讜专. 讜讗"讻 讻讬讜谉 砖讻诇 讛讝讻讜转 讛讜讗 讘讞讝专转 讛专讘 讗"讻 砖驻讬专 讛讜讬 讞讘 诇讗讞专讬诐 讜诇讗 讬讜注讬诇 讚诇讗 讗转专讘讬 讝讻讬讛 诇讞讜讘 诇讗讞专. 讜诪讬讜砖讘 砖驻讬专 讻谞"诇 讜诪砖谞讬 讻讗讜诪专 讝讻讬 讛讬讬谞讜 讝讻讬谉 砖注讻砖讬讜 讚注转讜 诇砖讞专专讜 专讜爪讛 砖讬讝讻讛 砖诇讗 讬讜讻诇 诇讞讝讜专 讘讜 讜砖驻讬专 诇讗 诪讬拽专讬 讞讘 讻谞"诇:


砖诐 转讜住' 讚"讛. 砖"诪 讛转讜驻住 诇讘注"讞 讻讜' 转讬诪讗 讗驻讬诇讜 讗讬 转讜驻住 诇讘注"讞 拽谞讛 讛讬讬谞讜 砖谞注砖讛 砖诇讬讞 讗驻讬' 讘注"讻 讜讛讜讬 讻讘注"讞 注爪诪讜 讗驻讬' 讘诇讗 专爪讜谉 讛诇讜讛 讗讘诇 讻讗谉 讗驻讬诇讜 讗讬 讛讜讬 讻注讘讚 注爪诪讜 讗讬谞讜 讬讻讜诇 诇讻讜驻讜 砖诇讗 讬讞讝讜专 讻讬讜谉 讚转谉 诇讗讜 讻讝讻讬 讜专讜爪讛 砖诇讗 讬砖转讞专专 讘拽讘诇讛 讝讜 讻讜' 注"砖. 讜谞专讗讛 诇讬砖讘 讚讛谞讛 拽讚讜砖讬谉 驻' 讛讗讜诪专 谞"讟 驻诇讬讙讬 专"讬 讜专"诇 讞讝专讛 转讜讱 诇' 住讘专 专"讬 讗转讬 讚讬讘讜专 讜诪讘讟诇 讚讬讘讜专 讜专"诇 住讘专 诇讗 讗转讬 讚讬讘讜专 讻讜' 讜讗讬谞讛 讬讻讜诇讛 诇讞讝讜专 讜驻专讬讱 诪讛砖讜诇讞 讙讟 诇讗砖转讜 讚讬讻讜诇 诇讘讟诇讜 讜讛讗 谞转讬谞转 讙讟 诇讬讚 砖诇讬讞 讻谞转讬谞转 诪注讜转 诇讬讚 讗砖讛 讻讜' 讜诪砖谞讬 讻诇 讻诪讛 讚诇讗 诪讟讬 诇讬讚讛 讚讬讘讜专 讜讚讬讘讜专 讛讜讗 讻讜' 诪砖讜诐 讚讚讜拽讗 讻砖谞转谉 诇讬讚讛 讗祝 砖讗讬谉 讛拽讚讜砖讬谉 注讚 讗讞专 诇' 诪"诪 讛讜讬 诪注砖讛 讻讬讜谉 砖讘讗 诇讬讚讛 讜讗讬谞讜 讬讻讜诇 诇讞讝讜专 讚诇讗 讗转讬 讚讬讘讜专 讻讜' 诪砖讗"讻 讛转诐 讚讛讙讟 注讚讬讬谉 讘讬讚 讛砖诇讬讞 诇讛讜诇讻讛 砖讛讜讗 讻讘注诇 注爪诪讜 讜诇讗 讬爪讗讜 讻诇诇 诪专砖讜转讜 注讚讬讬谉 讛讜讬 讚讬讘讜专 讙专讬讚讗 讜诇讻讱 讬讜讻诇 诇讘讟诇 注"砖:


讜讗"讻 诇驻"讝 诇专"诇 诪讬讜砖讘 拽讜砖讬转 转讜住' 讘驻砖讬讟讜转 讚讛讜讻讬讞 砖驻讬专 讚转讜驻住 诇讘注"讞 拽谞讛 讘诪拽讜诐 砖讞讘 讻讜' 讜谞注砖讛 砖诇讬讞 砖诇 讛讘注"讞 讗祝 讘注"讻 砖诇 讝讛 讜讗"讻 讻诇 讛讟注诐 讚讬讻讜诇 诇讞讝讜专 讛讻讗 讜拽砖讛 讙"讻 拽讜砖讬转 讛砖"住 讚讛转诐 讚讗祝 讗讬 转谉 诇讗讜 讻讝讻讬 诪"诪 讗讬讱 讬讻讜诇 诇讞讝讜专 讛讗 诇讗 讗转讬 讚讬讘讜专 讻讜' 讜谞转讬谞转 讛讙讟 诇讬讚 讛砖诇讬讞 讻讜' 讜注"讻 讙"讻 讻诪讜 讚诪砖谞讬 讛转诐 讚讻讬讜谉 砖诇讗 讛讙讬注 诇讬讚讛 讜注讚讬讬谉 讛讜讗 讘专砖讜转讜 讻谞"诇 讜讗"讻 讗讬 转讜驻住 诇讘注"讞 拽谞讛 讻讜' 讜讻讬讜谉 砖讝讻讜转 讛讜讗 诇注讘讚 讜谞注砖讛 砖诇讬讞 讝讛 砖诇讜讞讜 砖诇 讛注讘讚 诇拽讘诇讛 讗祝 砖讗讬谉 讛专讘 专讜爪讛 专拽 讚谞讬诪讗 讚讗祝 砖讛讙讬注 诇讬讚 讛注讘讚 诪"诪 讛专讘 讛转谞讛 砖诇讗 讬砖转讞专专 注讻砖讬讜 讻讜' 讜诇注谞讬谉 讝讛 砖驻讬专 讗讬谞讜 讬讻讜诇 诇讞讝讜专 讘讜 诪拽讜讚诐 讚诇讗 讗转讬 讚讬讘讜专 讜诪讘讟诇 诪注砖讛 讻谞"诇 讻讬讜谉 砖讛讙讬注 诇讬讚 讛注讘讚 讜讛讜讬 讻谞转讬谞转 诪注讜转 讚讛转诐 专拽 砖讛转谞讛 讻诪讜 讛转诐 讗讞专 诇' 讜诪诪讬诇讗 讗讬谞讜 讬讻讜诇 诇讞讝讜专 讘讜 讚诇讗 讗转讬 讚讬讘讜专 讻讜' 讗讘诇 讗讬 谞讬诪讗 转讜驻住 诇讘注"讞 诇讗 拽谞讛 诪讞诪转 砖讻砖讗讬谞讜 专讜爪讛 讗讬谞讜 谞注砖讛 讻诇诇 砖诇讬讞 砖诇 讛讝讜讻讛 讗"讻 诪诪讬诇讗 讛讻讗 讻讬讜谉 讚转谉 诇讗讜 讻讝讻讬 讜讗讬谉 讛专讘 专讜爪讛 讗讬谞讜 谞注砖讛 讻诇诇 砖诇讬讞 砖诇 讛注讘讚 专拽 诇讛讜诇讻讛 讜讛讜讬 讚讬讘讜专 讙专讬讚讗 讚讻诇 讻诪讛 讚诇讗 诪讟讬 诇讬讚讛 讚讬讘讜专 讛讜讗 讻讜' 讜砖驻讬专 讛讜讬 讬讻讜诇 诇讞讝讜专 讘讜 讜诪讜讻讞 砖驻讬专 诪讚讗讬谞讜 讬讻讜诇 诇讞讝讜专 讘讜 讚转讜驻住 诇讘注"讞 拽谞讛 讜诇讗 讗转讬 讚讬讘讜专 讻讜':


讗讱 讘讗诪转 讛讗 拽讬"诇 讻专"讬 讚讗转讬 讚讬讘讜专 讜诪讘讟诇 讚讬讘讜专 讗祝 讘谞转讬谞转 诪注讜转 讚讛转诐 讙"讻 讬讻讜诇 诇讞讝讜专 讗祝 讚讛讜讗 拽爪转 诪注砖讛 注"砖 讗"讻 注讚讬讬谉 拽砖讛 拽讜砖讬转 转讜住' 讛谞"诇 讚讚讜讞拽 砖讛讜讻讬讞 讻专"诇 讚诇讗 拽讬"诇 讻谉. 讗诪谞诐 讬"诇 讚讛谞讛 讛转诐 讗诪专讬谞谉 讚讘诪注砖讛 讙诪讜专 讙诐 专"讬 诪讜讚讛 讚诇讗 讗转讬 讚讬讘讜专 讜诪讘讟诇 诪注砖讛 讙讘讬 讻诇 讛讻诇讬诐 讬讜专讚讬谉 讻讜' 专拽 讘诇讗讞专 诇' 诇讗 讛讜讬 注讚讬讬谉 讙诪专 诪注砖讛 注讚 讗讞专 诇' 诇讻讱 讬讻讜诇 诇讞讝讜专 拽讜讚诐 注"砖 讜讘转讜住'. 讜讛谞讛 诇讻讗讜专讛 讻讬讜谉 讚诪谉 讛讚讬谉 诇讗 讗转讬 讚讬讘讜专 讜诪讘讟诇 诪注砖讛 讜谞转讬谞转 诪注讜转 诇讬讚 讗砖讛 讛讜讬 诪注砖讛 讜诪谉 讛讚讬谉 讗讬谞讜 讬讻讜诇 诇讞讝讜专 专拽 诪砖讜诐 讚诇讗 讛讜讬 讙诪专 诪注砖讛 讜拽砖讛 讛讗 讗讬 谞讬诪讗 讚讗讬谞讜 讬讻讜诇 诇讞讝讜专 注讜讚 诪诪讬诇讗 讛讜讬 讙诪专 诪注砖讛 讜讗诪讗讬 讬讻讜诇 诇讞讝讜专 讚讛讗 讙诐 讘讚讘专 砖讛讬讗 讙诪专 诪注砖讛 讗讬 谞讬诪讗 讚讬讻讜诇 诇讞讝讜专 讙"讻 诇讗 讛讜讬 讙诪专 诪注砖讛 讜注"讻 讗诪专讬谞谉 讚讗"讬 诇讞讝讜专 讜讗"讻 讙诐 讘诇讗讞专 诇' 讻讬讜谉 砖讛讜讗 诪注砖讛 谞讬诪讗 讚讗"讬 诇讞讝讜专 讜讛讜讬 讙诪专 诪注砖讛 讗讱 讝讛 讟注讜转 讚讛转诐 讗祝 讗讬 谞讬诪讗 讚讗"讬 诇讞讝讜专 讗注驻"讻 讻讬讜谉 讚诇讗 谞讙诪专 注讚 讗讞专 诇' 讜诪拽讜讚诐 讗讬谞讛 诪拽讜讚砖转 讗"讻 讻讬讜谉 砖诇讗 谞讙诪专 诇讻讱 讬讻讜诇 诇讞讝讜专 讘讜 讻谞"诇:


讗讱 诇诪"砖 讛驻"讬 诇注讬诇 讛讟注诐 讚讗诪专讬谞谉 诇住"讚 转谉 诇讗讜 讻讝讻讬 讛讜讗 诪砖讜诐 讚讗诪专讬谞谉 诪住转诪讗 讚注转讜 砖诇讗 讬讛讬' 诪砖讜讞专专 诇讗诇转专 讻讚讬 砖讬讜讻诇 诇讞讝讜专 讘讜 注讚 砖讬讘讗 诇讬讚讜 讚讗讜诇讬 讬讞讝讜专 讘讜 砖诇讗 诇砖讞专专讜 讜诇讻讱 诪住转诪讗 专讜爪讛 砖讬讛讬' 讘讬讚讜 注讚讬讬谉 诇讞讝讜专 注"砖. 讗"讻 讗讬 谞讬诪讗 讚讗祝 讗讬 讻讜讜谞转讜 转谉 诇讗讜 讻讝讻讬 讙"讻 讗讬谞讜 讬讻讜诇 诇讞讝讜专 讘讜 诪诪讬诇讗 讜讚讗讬 讗诪专讬谞谉 讚转谉 讻讝讻讬 讚诇讗 砖讬讬讱 住讘专讗 讛谞"诇 讚专讜爪讛 诇讗讞专 砖讬讜讻诇 诇讞讝讜专 讻讬讜谉 砖讙诐 讘转谉 诇讗 讬讜讻诇 诇讞讝讜专 讻谞"诇. 讜讗"讻 诪诪讬诇讗 讗"砖 讚讗祝 诇专"讬 讚讗转讬 讚讬讘讜专 讻讜' 诪"诪 讛讻讗 讗讬谞讜 讬讻讜诇 诇讞讝讜专 讻诪"砖 讻讬讜谉 讚讘讗诪转 谞转讬谞转 讙讟 诇讬讚 砖诇讬讞 讛讜讬 诪注砖讛 讻讬讜谉 砖讛讜讗 诇拽讘诇讛 砖转讜驻住 诇讘"讞 拽谞讛 讻谞"诇 讜讗"诇 讻谞"诇 讚诇讗 讛讜讬 讙诪专 诪注砖讛 讝"讗 讚讗讬 谞讬诪讗 讚讗讬谞讜 讬讻讜诇 诇讞讝讜专 讛讜讬 砖驻讬专 讙诪专 诪注砖讛 讜诪诪讬诇讗 讗诪专讬谞谉 讚讗讬谞讜 讬讻讜诇 诇讞讝讜专 讻谞"诇 讚讻讬讜谉 讚讛讻讗 讗讬 谞讬诪讗 讚讗讬谞讜 讬讻讜诇 诇讞讝讜专 诪诪讬诇讗 讛讜讬 转谉 讻讝讻讬 讜讛讜讬 诪砖讜讞专专 诪讬讚 讜谞讙诪专 讛诪注砖讛 讻讘专 专拽 讗讬 谞讬诪讗 讚讬讻讜诇 诇讞讝讜专 诇讗 讛讜讬 讻讝讻讬 讜诇讗 谞讙诪专 讻谞"诇. 讗"讻 讻讬讜谉 讚讘讗诪转 讛讜讬 诪注砖讛 讜讗讬谞讜 讬讻讜诇 诇讞讝讜专 专拽 讚谞讬诪讗 讻讬讜谉 砖讗祝 讗讬 诇讗 讬讜讻诇 诇讞讝讜专 诇讗 谞讙诪专 诇讻讱 讬讻讜诇 诇讞讝讜专 讜讝"讗 讚讛讻讗 讗讬 诇讗 讬讻讜诇 诇讞讝讜专 讛讜讬 转谉 讻讝讻讬 讜谞讙诪专 讛讚讘专 诪讬讚 讜诪诪讬诇讗 讗讬谞讜 讬讻讜诇 诇讞讝讜专 讜谞讙诪专 讛讚讘专 讻谞"诇 讗祝 诇专"讬 讜讗"砖 讚讗讬 转讜驻住 诇讘注"讞 拽谞讛 讗讬谞讜 讬讻讜诇 诇讞讝讜专 讘讜 讻谞"诇. 讗讱 讙诐 讝讛 讟注讜转 讚讻诇 讝讛 讛讜讗 注讻砖讬讜 砖讗谞讜 诪住讜驻拽讬诐 讗讬 讛讬' 讻讜谞转讜 讘转谉 讻讝讻讬 讗讜 诇讗 讗诪专讬谞谉 砖驻讬专 讚讗讬 诇讗 讬讜讻诇 诇讞讝讜专 转谉 讻讝讻讬 讗讘诇 讗诐 谞讚注 砖讛讬' 讻讜谞转讜 转谉 讜诇讗 讝讻讬 讜讚讗讬 讚讬讻讜诇 诇讞讝讜专 讘讜 讻讬讜谉 讚讗祝 讗讬 讗"讬 诇讞讝讜专 讗注驻"讻 诇讗 谞讙诪专 讛讚讘专 讻讬讜谉 砖讬讚讜注 砖诇讗 讗诪专 讝讻讬 讜诪诪讬诇讗 讬讻讜诇 诇讞讝讜专 讻谞"诇 讚讛讜讬 讚讬讘讜专 讜讗"讻 谞讬诪讗 讙诐 注讻砖讬讜 砖讜讚讗讬 讛讬' 讻讜讜谞转讜 转谉 讻讚讬 砖讬讜讻诇 诇讞讝讜专 讘讜 讻住讘专转 讛驻"讬 讛谞"诇. 砖讻讬讜谉 砖讗诪专 转谉 讘讗诪转 讜诇讗 讝讻讬 砖驻讬专 讬讻讜诇 诇讞讝讜专 讘讜 讚讛讜讬 讚讬讘讜专 讙专讬讚讗 讻谞"诇 讜诪诪讬诇讗 讬讻讜诇 讙诐 注讻砖讬讜 诇讞讝讜专 讘讜 讻讬讜谉 砖讗诪专 转谉 讜诇讗 谞讙诪专 讻谞"诇 讜拽砖讛 注讚讬讬谉 讻谞"诇:


讗诪谞诐 讬"诇 诇诪"砖 讛驻"讬 讚转谉 讘' 诇砖讜谞讜转 诪砖诪注 讜讛讜讬 住驻拽 讗讬 讻讝讻讬 讗讜 诇讗 注"砖. 讜讗"讻 诇讻讗讜专讛 讗讬谞讜 讬讻讜诇 诇讞讝讜专 诪住驻拽 砖诪讗 讻讝讻讬 讜讗讬谞讜 讬讻讜诇 诇讛讜爪讬讗 诪谉 讛注讘讚. 讗讱 讝"讗 讚诪讜拽诪讬谞谉 诇讬讛 讗讞讝拽转 诪专讗 拽诪讗 讜诇讗 诪讬拽专讬 诪讜讞讝拽 讘注爪诪讜 讛讬讻讗 砖讛讜讗 住驻拽 讗诐 讬爪讗 诪专砖讜转讜 讻讜'. 讗讱 诇讻讗讜专讛 讻讬讜谉 砖讜讚讗讬 讬爪讗 诪专砖讜转讜 讗讞"讻 讗祝 讗讬 诇讗讜 讻讝讻讬 讬讛讬' 诪砖讜讞专专 讗讞"讻 专拽 讘讬谉 拽讜讚诐 讗讜 讗讞专 讻讱 诇注谞讬谉 讝讛 诇讗 诪讛谞讬 讛讞讝拽转 诪专讗 拽诪讗 讻诪"砖 讛驻' 讜讻诪讜 讘讛专讬 讙专讜砖讛 讻讜' 讜讗讬谞讜 讬讻讜诇 诇讛讜爪讬讗 讻讜' 讜讻讬讜谉 砖讜讚讗讬 讬讛讬' 诪砖讜讞专专 讗"讻 诪砖讜讞专专 诪讬讚 诪住驻拽. 讗讱 讝"讗 讻讬讜谉 砖讞讜讝专 讘讜 讗"讻 讗讬 讗诪专 转谉 诇讗 讬讛讬' 诪砖讜讞专专 讻诇诇 讗祝 讗讞"讻 讻讬讜谉 砖讞讜讝专 讘讜 讜诪诪讬诇讗 诪讜拽诪讬谞谉 诇讬讛 讗讞讝拽转 诪专讗 拽诪讗 砖诇讗 讬爪讗 诪专砖讜转讜 讻诇诇 讜诪讛谞讬 讛讞讝专讛 讜讙诐 讗讞"讻 诇讗 讬爪讗 诪专砖讜转讜 讻谞"诇 讜诇讻讱 讬讻讜诇 诇讞讝讜专 讘讜 讗祝 砖讛讜讗 住驻拽 讻谞"诇:


讜讛谞讛 讛驻' 讻转讘讜 讚讘讻诇 诪拽讜诐 讘住驻拽 诪诪讜谉 讚讛讚讬谉 讛讜讗 讛诪讜爪讬讗 诪讞讘讬专讜 讻讜' 诇讗 讛讜讬 住驻拽 讙讝诇 诪砖讜诐 砖讛转讜专' 讝讻转讛 诇讜 诇讛诪讜讞讝拽 砖讗祝 讗讬 讘讗诪转 讛讬' 讘讛讬驻讱 讜讛讜讗 讞讬讬讘 诪"诪 讛转讜专讛 谞转谞讛 诇讜 讘诪转谞讛 讛讬讻讗 砖注"驻 讛讚讬谉 驻讟讜专 诪讞诪转 住驻拽 注"砖 讘讻讛"讙 讜讘转讜诪讬诐 讜拽爪讛"讞 讘转"讻 注"砖. 讜讗"讻 讛讻讗 拽讜讚诐 砖讞讜讝专 讘讜 诪讬讚 砖讗诪专 转谉 讜讛讜讬 住' 讗讬 讻讝讻讬 讻讜' 诪诪讬诇讗 讝讻讛 讛注讘讚 讘注爪诪讜 讜讗祝 讗讬 讘讗诪转 讛讬'讻讜谞转讜 转谉 讜诇讗 讝讻讬 诪"诪 讻讬讜谉 讚讛讜讬 住驻拽 讝讻讛 诇讜 讻谞"诇 讚诇讬讻讗 注讚讬讬谉 讞讝拽转 诪专讗 拽诪讗 讻讬讜谉 砖讜讚讗讬 讬讛讬' 诪砖讜讞专专 讚注讻砖讬讜 拽讬讬诪讬谞谉 讚转讜驻住 诇讘注"讞 拽谞讛 讜讛讜讬 讻讗诇讜 讛讜讗 谞转谞讜 诇讬讚 讛注讘讚 讜讛讜讗 住驻拽 讗讬 诪砖讜讞专专 诪讬讚 讗讜 砖讬讞专专讜 诇讗讞专 诇' 讚诇讬讻讗 讞讝拽讛 讛谞"诇 讻讬讜谉 砖讜讚讗讬 讬讛讬' 诪砖讜讞专专 讻讬讜谉 砖诇讗 讞讝专 讘讜 注讚讬讬谉 讜诪诪讬诇讗 讝讻讛 讛注讘讚 讗祝 讗讬 讛讬' 讻讜谞转讜 转谉 讻讜' 讗"讻 诪诪讬诇讗 讗"砖 讚讗讞专 讻讱 讗讬谞讜 讬讻讜诇 诇讞讝讜专 讘讜 讜讗祝 讚注讻砖讬讜 讗讬讻讗 讞讝拽转 诪"拽 讚诪讛谞讬 讞讝专讛 砖讻讜谞转讜 讛讬' 转谉 讝"讗 讚讗祝 讗讬 转谉 讙"讻 讗讬谞讜 讬讻讜诇 诇讞讝讜专 讚诇讗 讗转讬 讚讬讘讜专 讜诪讘讟诇 诪注砖讛 讻讬讜谉 砖讗讬 谞讬诪讗 讚讗讬谞讜 讬讻讜诇 诇讞讝讜专 讻讘专 谞讙诪专 讛诪注砖讛 讚诇讬讻讗 讞讝拽转 诪专讗 拽诪讗 讜讛讜讬 转谉 讻讝讻讬 讜讝讻讛 讘讜 讻讘专 讚讻讬讜谉 砖拽讜讚诐 讛讞讝专讛 诪讬讚 砖讗诪专 转谉 讻讘专 谞讙诪专 讛讚讘专 砖讝讻讛 讛注讘讚 讻讜' 讚讛讜讬 住驻拽 讜讗祝 讗讬 转谉 讝讻讛 讻讜' 诪砖讜诐 砖诪讗 讝讻讬 讗"讻 诪诪讬诇讗 注讻砖讬讜 砖讞讜讝专 诇讬讻讗 讞讝拽转 诪"拽 砖讻讜讜谞转讜 转谉 讚讗祝 讗讬 讻讬讜谉 转谉 诇讗 讗转讬 讚讬讘讜专 讻讜' 讚拽讜讚诐 讛讞讝专讛 讻讘专 谞讙诪专 讗祝 讗讬 转谉 讚砖诪讗 讝讻讬 讻谞"诇 专拽 注诇 讬讚讬 讛讞讝专讛 讜诪诪讬诇讗 讗讬谞讜 讬讻讜诇 诇讞讝讜专 讚诇讗 讗转讬 讚讬讘讜专 讻讜' 讻讬讜谉 砖讘诇讗 讛讞讝专讛 谞讙诪专 讗祝 讗讬 转谉 讻谞"诇 诪砖讗"讻 讗讬 转讜驻住 诇讘注"讞 诇讗 拽谞讛 讜讛讜讬 讚讬讘讜专 讚诇讗 讬爪讗 诪专砖讜转讜 讻诇诇 讻谞"诇 讜讗"砖. 讜诪砖谞讬 讚转谉 讻讝讻讬 讘讜讚讗讬 讜讗"砖:


注讜讚 讬"诇 拽讜砖讬转 转讜住' 讛谞"诇 讚讛谞讛 讛驻"讬 讻转讘 讚讛讜讬 住驻拽 讗讬 转谉 讻讝讻讬 讗讬 诇讗 讗讬讱 讻讬讜谉 讘讚注转讜 注"砖. 讜讛谞讛 讛专砖讘"讗 讝"诇 讻转讘 诇注讬诇 讙讘讬 讬爪讗 注诇讬讜 砖诐 讘谉 讞讜专讬谉 讚诇讻讱 诪砖讜讞专专 诪讬讚 讗祝 讚讛讗讜诪讚谞讗 讛讜讗 砖诇讗 专爪讛 诇砖讞专专讜 注讚 诇讗讞专 诪讬转讛 讜讗讬讱 诪讛谞讬 诇注谞讬谉 讚讗讜专讬讬转讗 讜转讬专抓 讚讻讬讜谉 砖讛讜讗 讬讜讚注 砖诇讗 讬讜讻诇 诇讛砖转注讘讚 讘讜 注讜讚 诪讚专讘谞谉 讚讬爪讗 注诇讬讜 砖诐 讻讜' 诪诪讬诇讗 讜讚讗讬 讻讜讜谞转讜 讙"讻 砖讬砖转讞专专 诪讬讚 讚诪讛 诇讜 诇讗讞专 讻讬讜谉 砖诇讗 讬讜讻诇 诇讛砖转注讘讚 讻讜' 讜讚讗讬 诪砖讞专专讜 讜讻讜谞转讜 诪讬讚 注"砖. 讗"讻 诪诪讬诇讗 讛讻讗 讻讬讜谉 讚讗诪专讬谞谉 讚讛讜讬 住驻拽 讗讬 讻讝讻讬 讻讜' 讜讗讬谞讜 讬讻讜诇 诇讛砖转注讘讚 讘讜 诪住驻拽 讻诪"砖 讛诪驻' 诇砖讟转 讛驻' 讚讗祝 讘讻讛"讙 讗讬谞讜 讬讻讜诇 诇讛讜爪讬讗 讻诪"砖 转讜住' 诇注讬诇 讙讘讬 注爪诪讱 讻讜' 注"砖 讜讗"讻 诪诪讬诇讗 讬"诇 讙"讻 讚讛讜讬 讜讚讗讬 讻讝讻讬 讜砖讬讞专专讜 诪讬讚 讻讬讜谉 砖诇讗 讬砖转注讘讚 讘讜 诪住驻拽 讻谞"诇 讜讙诐 讘诇讗 讝讛 诪"诪 讗讬谞讜 讬讻讜诇 诇讞讝讜专 讘讜 诪住驻拽 讚砖诪讗 讻讝讻讬 讜诪砖讜讞专专 诪讬讚 讻谞"诇:


讗诪谞诐 讬"诇 诇诪"砖 讛诪专讚讻讬 讛讜讘讗 讘"砖 住' 诇' 住"拽 讟' 讚讛讗 讚拽讬"诇 讘住' 拽专讜讘 诇讜 讗讜 诇讛 讛讜讬 住驻拽 拽讚讜砖讬谉 讗讜 讙讬专讜砖讬谉 讛讬讬谞讜 讚讜拽讗 讘讘' 讻转讬 注讚讬诐 诪讻讞讬砖讬诐 讚讻转 讗' 讬讜讚注转 讚讘专 讘专讜专 砖讛讜讗 诪拽讜讚砖转 讻讜' 讗讘诇 讘讻转 讗' 讜讛诐 注爪诪诐 诪住讜驻拽讬诐 讗讬 拽专讜讘 诇讜 讻讜' 诇讗 讛讜讬 讗祝 住驻拽 讻诇诇 讚讛讜讬 诪拽讚砖 讘诇讗 注讚讬诐 讻讬讜谉 砖讗讬谞诐 讬讜讚注讬谉 讚讘专 讘专讜专 注"砖 讜讛拽砖讜 讛诪驻' 讗"讻 讗讬讱 诪砖讻讞转 诇讛 讻诇 住驻拽 拽讚讜砖讬谉 讘砖"住 讚讗讬讬专讬 讙"讻 砖讗讬谉 讛注讚讬诐 讬讜讚注讬谉 讻讜' 讻诪讜 砖诪讗 砖讜讛 驻专讜讟讛 讻讜' 讜转讬专爪讜 讚讚讜拽讗 讙讘讬 住' 拽专讜讘 诇讜 讻讜' 砖讛讜讗 住驻拽 讗诐 谞注砖讛 讻诇诇 诪注砖讛 拽讚讜砖讬谉 讜讗诐 讛讬' 讻诇诇 谞转讬谞讛 诇讬讚讛 讚砖诪讗 拽专讜讘 诇讜 讜诇讗 讛讬' 讻诇诇 谞转讬谞讛 砖诇讗 讘讗 诇讬讚讛 讻诇诇 讗讘诇 讘讻诇 住' 拽讚讜砖讬谉 砖讛谞转讬谞讛 讜讛诪注砖讛 讜讚讗讬 专拽 砖讛住驻拽 讛讜讗 诪谉 讛爪讚 讗讬 诪讛谞讬 讛拽讚讜砖讬谉 讝讛 诇讗 诪讬拽专讬 讘诇讗 注讚讬诐 注"砖. 讜讗"讻 诇讻讗讜专讛 讛讻讗 讗讬 讗诪专讬谞谉 讚转讜驻住 诇讘注"讞 诇讗 拽谞讛 讻讜' 讜讗讬谞讜 谞注砖讛 砖诇讬讞 专拽 讻砖讛讜讗 专讜爪讛 讜讗诇"讛 诇讗 谞注砖' 讻诇诇 砖诇讬讞 讻谞"诇 讜讗"讻 讗讬 谞讬诪讗 讚讛讜讬 住驻拽 讗讬 转谉 讻讝讻讬 讗讬 诇讗 讻谞"诇 讜讗诐 诇讗 讛讬' 讻讜谞转讜 讝讻讬 讗讬谞讜 谞注砖讛 讻诇诇 砖诇讬讞 诇拽讘诇讛 砖诇 讛注讘讚 讜讗讬谞讜 讻诪讜转讜 讜诪诪讬诇讗 谞转讬谞讛 讝讜 砖谞转谞讜 诇讬讚 讛砖诇讬讞 讛讜讬 住驻拽 讗讬 讘讗 讻诇诇 诇讬讚讜 砖诇 讛注讘讚 讚讗诐 诇讗讜 讻讝讻讬 诇讗 讛讜讬 砖诇讜讞讜 讜讛讜讗 讻讗讞专 讜诇讗 讘讗 诇讬讚 讛注讘讚 讜讗"讻 讻讬讜谉 砖讻转讘 专砖"讬 讝"诇 诇注讬诇 讚祝 讝' 讚讘讻诇 诪讬诇讬 讚讗讜专讬讬' 讙诪专讬谞谉 诇讛 诇讛 诪讗砖讛 讚驻住讜诇 讘注讘讚 讻诪讜 讘讗砖讛 注"砖 讜讗"讻 诪诪讬诇讗 诪砖讞专专 讘诇讗 注讚讬诐 驻住讜诇 讻诪讜 诪讙专砖 讘诇讗 注讚讬诐 讻谞"诇 讜讗"讻 讗讬 讛讜讬 讛讻讗 住' 讗讬 讻讝讻讬 讻谞"诇. 诪诪讬诇讗 诇讗 讛讜讬 住驻拽 讻诇诇 讚讛讜讬 诪砖讜讞专专 讘诇讗 注讚讬诐 讻讬讜谉 砖讛讜讗 住驻拽 讗诐 讘讗 讻诇诇 诇讬讚讜 讜讛讬' 谞转讬谞讛 讚砖诪讗 转谉 诇讗讜 讻讝讻讬 讜讗讬谞讜 砖诇讜讞讜 讜讘讗 诇讬讚 讗讞专 讻谞"诇 讻诪讜 讘拽专讜讘 诇讜 讻讚讘专讬 讛诪专讚讻讬 讛谞"诇. 讜讙诐 拽讬"诇 讘讗诪转 诇专讜讘 讛驻' 讚砖诇讬讞讜转 拽讘诇讛 讘注讬 注讚讬诐 注"砖. 讜讗"讻 诪诪讬诇讗 诪讬讜砖讘 讛谞"诇 讚讗祝 诇住讘专转 讛专砖讘"讗 讛谞"诇 讚讜讚讗讬 讻讜谞转讜 砖讬砖转讞专专 诪讬讚 讻讬讜谉 砖讬讜讚注 砖讬讛讬' 诪砖讜讞专专 诪住驻拽 讜诇诪"砖 讝"讗 讻讬讜谉 讚讗诐 讛讜讬 住驻拽 诇讗 讬讛讬' 诪砖讜讞专专 讻诇诇 讚讛讜讬 诪砖讜讞专专 讘诇讗 注讚讬诐 讻谞"诇 讻讬讜谉 砖讛讜讗 住' 讗讬 转谉 讻讝讻讬 讻谞"诇 讜讗"讻 砖驻讬专 讛讜讬 住' 讚讬讻讜诇 诇讛讬讜转 诇讗讜 讻讝讻讬 讜讗祝 砖讬讜讚注 砖讬讛讬' 住' 诇讗 讬讛讬' 诪砖讜讞专专 讻诇诇 讜诪诪讬诇讗 讙诐 注讻砖讬讜 讛讜讬 住' 讜诇讗 讛讜讬 砖讬讞专讜专 讻诇诇 讚讛讜讗 讘诇讗 注讚讬诐 讻谞"诇 讜诇讻讱 讘谞转讬谞' 讝讜 砖拽讘诇 讛砖诇讬讞 诇讗 谞砖转讞专专 讗祝 讗讬 讝讻讬 讻讬讜谉 砖讛讜讗 住' 讻谞"诇 讜诇讻讱 讬讻讜诇 诇讞讝讜专 讻讜':


讜诇驻"讝 诪讬讜砖讘 拽讜砖讬转 转讜住' 讛谞"诇 讚讛讜讻讬讞 砖驻讬专 讚转讜驻住 诇讘注"讞 拽谞讛 讜砖驻讬专 谞注砖讛 砖诇讬讞 砖诇 讛注讘讚 讗祝 砖讗讬谞讜 专讜爪讛 讜讗祝 讗讬 转谉 诇讗讜 讻讝讻讬 讻谞"诇 专拽 讚谞讬诪讗 谞讛讬 讚讛讜讗 讻注讘讚 注爪诪讜 讙"讻 讗讬谞讜 讬讻讜诇 诇讻讜驻讜 讻讬讜谉 讚诇讗讜 讻讝讻讬 讜诇诪"砖 讗"砖 讻讬讜谉 讚讗祝 讗讬 诇讗讜 讻讝讻讬 讛讜讬 砖诇讜讞讜 砖诇 讛注讘讚 讜讻诪讜转讜 讗"讻 诪诪讬诇讗 讛谞转讬谞讛 诇讬讚讜 讛讜讗 讜讚讗讬 讚讗祝 讗讬 诇讗 讻讝讻讬 讘讗 诇讬讚 讛注讘讚 讜讗"讻 讗讬 讛讜讬 住' 讻谞"诇 讗讬 讻讝讻讬 砖驻讬专 讛讜讬 诪砖讜讞专专 讜诇讗 讛讜讬 诪砖讜讞专专 讘诇讗 注讚讬诐 讻谞"诇 讻讬讜谉 砖讛谞转讬谞讛 讛讜讗 讜讚讗讬 讻谞"诇 讗祝 讗讬 诇讗讜 讻讝讻讬 专拽 砖讛住驻拽 讛讜讗 诪谉 讛爪讚 讗祝 砖讘讗 诇讬讚讜 砖诪讗 讛转谞讛 砖诇讗 讬讛讬' 诪砖讜讞专专 注讻砖讬讜 讜诇注谞讬谉 讝讛 诇讗 诪讬拽专讬 讘诇讗 注讚讬诐 讻谞"诇 讜诪砖讜讞专专 诪住驻拽 讜诪诪讬诇讗 诪砖讜讞专专 讘讜讚讗讬 讻住讘专转 讛专砖讘"讗 讛谞"诇 讚讜讚讗讬 讻讜谞转讜 讝讻讬 讻讬讜谉 砖讬讜讚注 砖讬讛讬' 住' 讻谞"诇 讜讗诪专 砖驻讬专 砖"诪 讛转讜驻住 诇讘注"讞 讻讜' 诇诪讗讬 讚住"讚 注讻砖讬讜 讚讛讜讗 住' 讗讬 讻讝讻讬 讗"讻 注"讻 讚拽谞讛 讚讗诇"讛 讛讜讬 诪砖讜讞专专 讘诇讗 注讚讬诐 讻谞"诇 讜注"讻 讚拽谞讛 讜诪砖讜讞专专 讻谞"诇 讜诪砖谞讬 转谉 讻讝讻讬 讘讜讚讗讬 讜诇讗 住' 讜诪诪讬诇讗 讗祝 讗讬 转讜驻住 诇讘注"讞 诇讗 拽谞讛 诪讛谞讬 讻谞"诇 讜讗"砖:


转讜住' 讘讗"讚 讜讗讜专"讬 讚讞砖讬讘 拽爪转 讞讜讘 诪砖讜诐 讚注讘讬讚 诇讬' 谞讬讬讞 谞驻砖讬讛 诪砖讞专专讜 讻讜'. 讜转诪讛 讘住' 驻"讬 讚讗"讻 诇诪讛 转谞讬 讘诪转谞讬转讬谉 讚诇讻讱 讘讗砖讛 讬讻讜诇 诇讞讝讜专 砖讛讜讗 讞讜讘 讛讗 讗祝 讗讬 讛讜讬 讝讻讜转 讛讗 讘讙讟 讗砖讛 诇讗 砖讬讬讱 诇讜诪专 砖诪讙专砖讛 讘砖讘讬诇 讚注讘讚讛 诇讬讛 谞讬讬讞 谞驻砖讬讛 讜诪诪讬诇讗 诇讗 诪讛谞讬 讚转谉 诇讗讜 讻讝讻讬 讻拽讜砖讬转 转讜住' 讛谞"诇. 讜讙诐 诇诪住拽谞讗 拽砖讛 砖讻转讘讜 转讜住' 讚诇讻讱 转谉 讻讝讻讬 讘砖讬讞专讜专 诪砖讜诐 注讘讬讚 诇讬讛 谞讬讬讞 讜拽砖讛 讙"讻 诇诪"诇 讘讗砖讛 讚讛讜讗 讞讜讘 讻谞"诇. 注讜讚 讛拽砖讜 讛诪驻专砖讬' 诇诪讛 讗诪专 讘砖"住 砖"诪 诪讚专讘谞谉 讛转讜驻住 诇讘注"讞 拽谞讛 诇诪讛 讛讜讻讬讞 讚讜拽讗 诪专讘谞谉 讛讗 讙诐 诪专"诪 诪讜讻讞 讚专"诪 驻诇讬讙 诪砖讜诐 砖讛讜讗 讞讜讘 砖讗诐 讛讬' 注讘讚 讻讛谉 讻讜' 讛讗 讗诐 讛讬' 讝讻讜转 讙"讻 诪讜讚讛 专"诪 讚诇讗 讛讬' 讬讻讜诇 诇讞讝讜专 讘讜 讗"讻 诪讜讻讞 讙诐 讻谉 讚转讜驻住 诇讘注"讞 拽谞讛 讻谞"诇:


讜谞专讗讛 诇讬砖讘 讚讛谞讛 讛专"谉 讝"诇 转讬专抓 拽讜砖讬转 转讜住驻' 讚讛讜讻讬讞 砖驻讬专 讚转讜驻住 诇讘注"讞 讻讜' 讚讗祝 讚转谉 诇讗讜 讻讝讻讬 讜注砖讛 讗讜转讜 砖诇讬讞 诇讛讜诇讻讛 诪"诪 讗诐 讛讗砖讛 注讜砖讛 讗讞"讻 砖诇讬讞 诇拽讘诇讛 诇拽讘诇 诪讛砖诇讬讞 讝讛 诪讛谞讬 讚讝讛 讛讜讬 讻讗诇讜 谞转谞讜 诇讬讚讛 讚讛讬讗 讻诪讜转讛 诪诪砖 讗"讻 讗祝 砖讗诪专 诇讜 转谉 诪"诪 讙诐 讗讞"讻 讛讜讗 讝讻讜转 诇讛注讘讚 讜谞注砖讛 砖诇讬讞 诇拽讘诇讛 讘讻诇 注转 砖专讜爪讛 讜讗"讻 诪讬讚 讗讞"讻 砖注砖讛 讗讜转讜 砖诇讬讞 诇讛讜诇讻讛 谞注砖讛 讗讞"讻 砖诇讬讞 诇拽讘诇讛 砖诇 讛注讘讚 讜诪拽讘诇讜 讘注爪诪讜 讜讝讜讻讛 讘砖讘讬诇 讛注讘讚 讜讛讜讬 讻诪拽讘诇讜 诪砖诇讬讞 诇讛讜诇讻讛 讜讝讜讻讛 讘讜 注"砖 讛讬讟讘 讜讛讜讗 转讬专讜抓 谞讻讜谉 讚诇讗 讻住' 驻"讬 注"砖. 讗诪谞诐 诇诪讗讬 讚拽讬"诇 讚讘注讬谞谉 讞讝专讛 砖诇讬讞讜转 讗爪诇 讛讘注诇 讜讗诇"讛 诇讗 诪讛谞讬 讜注讬拽专 讛讟注诐 讚诇讗 讛讜讬 谞转讬谞讛 讻诪讜 讟诇讬 讙讬讟讱 诪注诇 讙讘讬 拽专拽注 讜讙诐 讘砖讬讞专讜专 诇讗 诪讛谞讬 讚讻诇 驻住讜诇讬 讚讗讜专讬讬转讗 讙诪专讬谞谉 诇讛 诇讛 诪讗砖讛 讻诪讜 砖驻讬专砖 专砖"讬 讝"诇 诇注讬诇. 讜讗"讻 诪诪讬诇讗 诇讗 诪讛谞讬 讜讙诐 诇诪讗讬 讚住讘专 专"讛 讻专讘 讚讗讬谉 讛讗砖讛注讜砖讛 砖诇讬讞 诇拽讘诇 讙讟 诪讬讚 砖诇讬讞 讘注诇讛 诪砖讜诐 讘讝讬讜谉 讻讜' 讗讜 砖讗专 讟注诪讬 讜讗"讻 诪诪讬诇讗 讙"讻 诇讗 诪讛谞讬 砖谞注砖讛 砖诇讬讞 诇拽讘诇讛 诇拽讘诇 讙讟 诪讬讚 砖诇讬讞 讛专讘 讜讗讬谞讜 诪拽讘诇讜 讘注爪诪讜 讻诪讜 讛转诐 讚讝讻讬讛 诪讟注诐 砖诇讬讞讜转 讻谞"诇 讜讛讻讗 讬"诇 讚讻"注 诪讜讚讜 注"砖. 讜讗"讻 诪拽砖讜 转讜住' 砖驻讬专 讚诇讗 砖讬讬讱 转讬专讜抓 讛专"谉 讝"诇 讻讬讜谉 砖谞注砖讛 砖诇讬讞 诇讛讜诇讻讛 诪诪讬诇讗 诇讗 诪讛谞讬 讗讞"讻 诇讛注砖讜转 砖诇讬讞 诇拽讘诇讛 诇讝讻讜转 讘砖讘讬诇 讛注讘讚 讻谞"诇 讜诪拽砖讜 砖驻讬专. 讗讱 诇砖讟转 讛专讗砖讜谞讬诐 讚讝讻讬讛 讛讜讗 诪讟注诐 讬讚 讜诇讗 诪讟注诐 砖诇讬讞讜转 讗"讻 讬"诇 砖驻讬专 讻转讬专讜抓 讛专"谉 讝"诇 讚诇讗 砖讬讬讱 讗讬谉 讛讗砖讛 注讜砖讛 砖诇讬讞 讻讜' 讻讬讜谉 砖讛讜讗 讻讬讚讜 砖诇 讛注讘讚 讜诇讗 砖讬讬讱 讙"讻 讘讝讬讜谉 讻讬讜谉 砖讛讜讗 讻诪"砖 讛讘"砖 讗讛"注 注"砖 讜讙诐 诇讗 砖讬讬讱 讞讝专讛 砖诇讬讞讜' 讻讜' 讻讬讜谉 讚讛讜讬 讻讙讟 讘讗 诪专砖讜转讜 诇专砖讜转讛 讻讬讜谉 砖讗讬谞讜 诪讟注诐 砖诇讬讞讜转 讻诪讜 讙讘讬 讜转讬讝诇 讜转讬讞讜讚 讜转驻转讞 讻讜' 注"砖. 讗"讻 诇讗 拽砖讛 拽讜砖讬转 转讜住' 讚讬"诇 砖驻讬专 讚讛讜讻讬讞 转讜驻住 诇讘注"讞 讜讛讜讗 诪讟注诐 讬讚 讻谞"诇 讜讗祝 讚讛转讜住' 住讘专讬 诪讟注诐 砖诇讬讞讜转 诪"诪 讬"诇 诇住"讚 讻谉 讜讗"砖 讻谞"诇:


讗诪谞诐 讬"诇 讚讛谞讛 讬砖 诇讛拽砖讜转 注诇 讛驻' 讚讝讻讬讛 诪砖讜诐 讬讚 讗讬转专讘讗讬 注"砖 讚讛谞讛 诇拽诪谉 讚祝 讻' 注"讗 讗诪专 专讘讗 讻转讘 诇讛 讙讟 讜谞转谞讜 讘讞爪讬专讜 讜讻转讘 诇讛 砖讟专 诪转谞讛 注诇讬' 拽谞讗转讜 讜诪转讙专砖转 讘讜 讻讜' 讜驻诇讬讙 讗讘讬讬 诪讻讚讬 讞爪专 诪讛讬讻讗 讗讬转专讘讗讬 诪讬讚讛 诪讛 讬讚讛 讘讬谉 诪讚注转讛 讘讬谉 讘注"讻 讗祝 讞爪讬专讛 讚讜拽讗 讛讬讻讗 讚讙诐 讘注"讻 讛讬' 诪讛谞讬 讗讘诇 讛讻讗 讚讗诐 讗讬谞讛 专讜爪讛 诇讗 诪讛谞讬 讙诐 讗诐 讛讬讗 专讜爪讛 诇讗 诪讛谞讬 讚诇讗 讛讜讬 讚讜诪讬' 讚讬讚讛 讜驻专讬讱 讛讗 砖诇讬讞讜转 诇拽讘诇讛 讚讙"讻 专拽 诪讚注转讛 讗讬转讗 讜诇讗 讘注"讻 讜诪砖谞讬 讗讟讜 诪讬讚讛 讗讬转专讘讗讬 砖诇讬讞讜转 诪讜砖诇讞 讗讬转专讘讬 讜诪讛谞讬 讗祝 讚诇讬转讗 讘注"讻 注"砖. 讜讻转讘讜 讛诪驻专' 讜讘专砖讘"讗 讝"诇 讚讙诐 专讘讗 讚驻诇讬讙 讚诪讛谞讬 讘谞转谞讜 讘讞爪讬专讜 讛讜讗 诪砖讜诐 讚住讘专 讻讬讜谉 讚讙诐 讞爪讬专讛 讗砖讻讞讬谉 驻注诪讬诐 讘注"讻 讘讞爪专 讚讬讚讛 诇讻讱 诪讛谞讬 讗祝 讛讬讻讗 讚诇讗 诪讛谞讬 讘注"讻 讻拽讜砖讬转 转讜住' 讚"讛 讜讗讘注"讗 砖诇讬讞讜' 诇拽讘诇' 讻讜' 注"砖 讗讘诇 讘讚讘专 讚讗讬转专讘讗讬 诪讬讚讛 爪专讬讱 诇讛讬讜转 讚讜诪讬讗 讚讬讚讛 讚讬讛讬' 诪讛谞讬 讗祝 讘注"讻 讜讗诇"讛 诇讗 诪讛谞讬 讗祝 诪讚注转讛 注"砖. 讜讛谞讛 诇驻"讝 拽砖讛 诇讛驻讜住拽讬诐 讛谞"诇 讚讝讻讬讛 讗讬谞讜 诪讟注诐 砖诇讬讞讜转 专拽 诪讟注诐 讬讚 讻谞"诇 讛讗 拽讬"诇 讘讻诇 讚讘专 砖讛讜讗 讝讻讜转 讗诐 讛诪拽讘诇 讗讬谞讜 专讜爪讛 诇讗 诪讛谞讬 讚拽讬"诇 讛讙讚讬诇讜 讬讻讜诇讬谉 诇诪讞讜转 注"砖. 讜讗"讻 讘诪转谞讬转讬谉 讛讻讗 讚讗讬谞讜 讬讻讜诇 诇讞讝讜专 讘注讘讚 诪砖讜诐 砖讝讻讜转 讛讜讗 诇讜 讜诪砖讜讞专专 诪讬讚 讘拽讘诇转 讛砖诇讬讞 砖讝讻讬谉 诇讗讚诐 讻讜' 讜讻谉 讘讗砖讛 讗诐 讛讬' 讝讻讜转 讛讬转讛 诪讙讜专砖转 诪讬讚 讜诇讛谞"诇 讗"讻 讻讬讜谉 砖讗诐 讗讬谞讛 专讜爪讬转 诇讗 诪讛谞讬 讚讻讬讜谉 讚讝讻讬讛 诪讟注诐 讬讚 讗讬转专讘讗讬 讘注讬谞谉 讚讜诪讬讗 讚讬讚讛 讚讬讛讬' 讘讬谉 诪讚注转讛 讘讬谉 讘注"讻 讜讻讬讜谉 砖讗诐 诇讗 转专爪讛 诇讗 讛讜讬 讝讻讜转 讻诇诇 讜诇讗 讬讛讬' 讬讚讛 讻诇诇 讜诪诪讬诇讗 讙诐 注讻砖讬讜 砖专讜爪讬转 讜讛讜讗 讬讚讛 讙"讻 诇讗 诪讛谞讬 砖讗讬谞讜 讘注"讻 讜讗讬谞讜 讚讜诪讬讗 讚讬讚 讚讙诐 砖诐 讘讞爪专 讗诐 诇讗 转专爪讛 诇讗 讬讛讬' 讻诇诇 讞爪讬专讛 讜诇讗 讬讛讬' 讬讚讛 讻诇诇 讙诐 注讻砖讬讜 砖专讜爪讬转 讜讛讜讬 讬讚讛 讙"讻 诇讗 诪讛谞讬 讜讙诐 讛讻讗 讗诐 诇讗 转专爪' 诇讗 讬讛讬' 讝讻讜转 讜诇讗 讬讛讬' 讬讚讛 讙诐 注讻砖讬讜 诇讗 诪讛谞讬 讻谞"诇 讚诇讗 讛讜讬 讚讜诪讬讗 讚讬讚讛 讜讻讬讜谉 讚讗讬转专讘讗讬 诪讟注诐 讬讚 诇讗 诪讜砖诇讞 讘注讬谞谉 讚讜诪讬讗 讚讬讚讛 讻谞"诇 讜讙诐 诇专讘讗 讚驻诇讬讙 讛转诐 讛讜讗 诪砖讜诐 讚讞爪讬专讛 讗砖讻讞谉 驻注诪讬' 讘注"讻 讘讞爪专 砖诇讛 讻谞"诇 讗讘诇 讛讻讗 讘讝讻讬讛 讚诇讗 讗砖讻讞谉 诇注讜诇诐 讘注"讻 讚讗诐 讛讜讗 讘注"讻 讗讬谞讜 讝讻讬讛 讻诇诇 讗"讻 诇专讘讗 诇讗 诪讛谞讬 讻诇诇 讻谞"诇 讜讙诐 讘注讘讚 拽砖讛 讚讙"讻 讬诇驻讬谞谉 讘驻住讜诇讬 讚讗讜专讬讬转讗 诇讛 诇讛 诪讗砖讛 讻诪"砖 专砖"讬 讝"诇 讜讘注讬谞谉 讙"讻 讜谞转谉 讘讬讚讜 讚讜诪讬讗 讚讬讚讜 砖讬讛讬' 讘讬谉 诪讚注转讜 讜讘讬谉 讘注"讻 讜讻讬讜谉 讚讝讻讬' 讘注"讻 诇讬转讗 诇讗 诪讛谞讬 讙诐 诪讚注转讜 讻谞"诇. 讜讗诪讗讬 讗讬谞讜 讬讻讜诇 诇讞讝讜专 讘诪转谞讬转讬谉 讛讗 讗祝 讗讬 讝讻讜转 讛讜讗 讙"讻 诇讗 谞砖转讞专专 讻讬讜谉 砖讛讜讗 诪讟注诐 讬讚 讻谞"诇:


讗讱 谞专讗讛 诇讬砖讘 讚讛谞讛 讟注诐 讛驻讜住拽讬诐 讚讝讻讬讛 诪讟注诐 讬讚 讜诇讗 诪讛谞讬 诪讟注诐 砖诇讬讞讜转 讻诪"砖 专砖"讬 讝"诇 讚讗谞谉 住讛讚讬 讗诇讜 讛讬' 讬讚注 讛讬' 注讜砖' 讗讜转讜 砖诇讬讞 注"砖 讛讜讗 诪砖讜诐 讻讬讜谉 讚拽讬"诇 讬讗讜砖 砖诇讗 诪讚注转 诇讗 讛讜讬 讬讗讜砖 讜讗诪专 讛转诐 讙讘讬 讻诇讱 讗爪诇 讬驻讜转 讗祝 讚讜讚讗讬 讗诇讜 讛讜讬 讬讚注 讛讬' 注讜砖讛 讗讜转讜 砖诇讬讞 诪"诪 注讻砖讬讜 砖诇讗 讬讚注 讛讜讬 讬讗讜砖 砖诇讗 诪讚注转 讜诇讗 诪讛谞讬 讛砖诇讬讞讜转 讚讘注讬讚谞讗 讚转专诐 诇讗 讛讜讬 讬讚注 注"砖 讜讗"讻 诪诪讬诇讗 讙诐 讘讝讻讬讛 诇讗 诪讛谞讬 诪讟注诐 砖诇讬讞讜转 讚讗祝 讚讗诇讜 讛讜讬 讬讚注 讛讬' 注讜砖讛 讗讜转讜 砖诇讬讞 诪"诪 注讻砖讬讜 讚诇讗 讬讚注 诇讗 讛讜讬 砖诇讬讞 讚讛讜讬 讬讗讜砖 砖诇讗 诪讚注转 讻谞"诇 讗祝 讚讜讚讗讬 谞讬讞讗 诇讬讛 讜诇讻讱 诇砖讬讟转诐 讛谞"诇 诇讗 诪讛谞讬 讝讻讬讛 诪讟注诐 砖诇讬讞讜转 专拽 诪讟注诐 讬讚 讚讛讜讬 讻讬讚讜 讘讚讘专 砖讛讜讗 讝讻讜转. 讜讗讞专 讻讱 诪爪讗转讬 讘住' 拽爪讜转 讛讞讜砖谉 砖讻转讘 讙"讻 讘讞"诪 住讬' 拽"讛 住"拽 讗' 砖讻谉 讟注诐 讛驻讜住' 讝讻讬讛 诪讟注诐 讬讚 诪砖讜诐 讚诇讗 诪讞诪转 砖诇讬讞讜转 讚讛讜讬 讬讗讜砖 砖诇讗 诪讚注转 注"砖:


讜讛谞讛 谞专讗讛 诇讛驻讜住拽讬诐 讛谞"诇 讚讝讻讬讛 诪讟注诐 讬讚 讜诪讛谞讬 讘讻诇 讚讘专 砖讛讜讗 讝讻讜转 讜注讜砖讛 讛讗讞专 讘砖讘讬诇讜 讛讜讬 讻讬讚讜 讜讻注讜砖讛 讘注爪诪讜 讜讬讻讜诇 讛讗讞专 诇注砖讜转 讘砖讘讬诇讜 讻诇 诪注砖' 砖讛讜讗 讝讻讜转 讻讛讜讗 注爪诪讜 讻谞"诇. 讜讗"讻 讻讬讜谉 讚拽讬"诇 砖诇讬讞 注讜砖讛 砖诇讬讞 讜讗祝 讘砖诇讬讞 诇拽讘诇讛 驻住拽讜 讚砖诇讬讞 注讜砖讛 砖诇讬讞 注"砖. 讜讗"讻 谞专讗讛 讚讘讚讘专 砖讛讜讗 讝讻讜转 讻讙讜谉 诇拽谞讜转 诪转谞讛 讬讻讜诇 讗讚诐 讗讞专 诇注砖讜转 讙"讻 诇讗讚诐 讗讞专 砖诇讬讞 诇讝讻讜转 讘砖讘讬诇 讛讝讜讻讛 讛讬讬谞讜 讛诪拽讘诇 诪转谞讛 讜谞注砖讛 讛讗讬砖 讛讝讜讻讛 砖诇讬讞 砖诇 讛诪拽讘诇 诪转谞讛 诪诪砖 讜讝讻讬讛 讝讜 砖驻讬专 诪讛谞讬 诪讟注诐 砖诇讬讞讜转 讗祝 诇讛驻' 讛谞"诇 讚诇讗 诪讛谞讬 诪砖讜诐 讚讻讬讜谉 讚诇讗 注砖讗讜 砖诇讬讞 诇讗 诪讛谞讬 讻谞"诇 诪"诪 讻诪讜 讚讝讻讬讬转 讛讞驻抓 注爪诪讜 讛讜讗 讝讻讜转 讻诪讜 讻谉 讙"讻 诪讛 砖注讜砖讛 讗讜转讜 砖诇讬讞 讙诐 讝讛 注爪诪讜 讛讜讗 讝讻讜转 讚讝讛 讛讜讗 讝讻讜转 诇注砖讜转 砖诇讬讞 诇讝讻讜转 讘砖讘讬诇讜 讜讗"讻 讝讛 讛讗讞专 讛讜讗 讘讚讘专 讝讛 讻讬讚讜 讻讬讜谉 讚讝讻讬讛 诪讟注诐 讬讚 讜注砖讬讬转 讛砖诇讬讞 砖讛讜讗 讝讻讜转 讬讻讜诇 讝讛 讛讗讞专 诇注砖讜转 诇讗讞专 砖诇讬讞 诪讟注诐 讬讚 砖讛讜讗 讻讗诇讜 讛诪拽讘诇 注爪诪讜 注砖讗讜 砖诇讬讞 讻讬讜谉 砖讝讛 讛注讜砖讛 砖诇讬讞 讛讜讗 讻讬讚讜 讘诪注砖讛 讝讛 讛讬讬谞讜 注砖讬讬转 讛砖诇讬讞 砖讛讜讗 讝讻讜转 讙"讻 讜讛讜讗 诪讟注诐 讬讚 讜诪诪讬诇讗 谞注砖讛 讝讛 砖诇讬讞 诪诪砖 砖诇 讛诪拽讘诇 讜诪讛 砖讝讜讻讛 讗讞"讻 讝讛 讛讗讞专 讝讛 诪讛谞讬 砖驻讬专 诪讟注诐 砖诇讬讞讜转 讙"讻 讗祝 诇讛驻讜住拽讬诐 讛谞"诇. 讜讗"讻 讻诪讜 砖讗讞专 讬讻讜诇 诇注砖讜转 诇讗讞专 砖诇讬讞 诪讟注诐 讬讚 讻诪讜 讻谉 讙"讻 讝讛 讛讝讜讻讛 注爪诪讜 讬讻讜诇 诇注砖讜转 诇注爪诪讜 砖诇讬讞 诇讝讻讜转 讚讝讛 诪讛谞讬 诪讟注诐 讬讚 讚诇注谞讬谉 讝讛 诇注砖讜转 诇注爪诪讜 砖诇讬讞 讛讜讗 讻讬讚讜 砖诇 讛诪拽讘诇 讻讬讜谉 砖讛讜讗 讝讻讜转 讜讝讻讜转 诪讟注诐 讬讚 讜讛讜讬 讻讗诇讜 讛诪拽讘诇 注爪诪讜 注讜砖讛 讗讜转讜 砖诇讬讞 诇讝讻讜转 讘驻讬专讜砖 讜砖驻讬专 讬讻讜诇 诇讝讻讜转 讗讞"讻 诪讟注诐 砖诇讬讞讜转 讻讬讜谉 砖注砖讛 讗转 注爪诪讜 砖诇讬讞 诪讟注诐 讬讚 讜讻诪"砖 讛专"谉 讝"诇 讻讗谉 讚诇注谞讬谉 讝讛 讗讬谉 讞讬诇讜拽 讘讬谉 讗讞专 注砖讗讜 砖诇讬讞 讗讜 讛讜讗 注爪诪讜 注"砖 讗"讻 讙诐 讘讻讛"讙 诪讛谞讬 讜讬讻讜诇 砖驻讬专 诇注砖讜转 诇注爪诪讜 砖诇讬讞 诪讟注诐 讬讚 讜诪讛谞讬 讗讞"讻 拽讘诇转讜 诪讟注诐 砖诇讬讞 砖驻讬专 讻谞"诇. 讜讗"讻 诇讻讗讜专讛 讗诪讗讬 住讜讘专讬诐 讛驻讜住' 讛谞"诇 讚讛讜讗 诪讟注诐 讬讚 讛讗 诪讛谞讬 讙"讻 诪讟注诐 砖诇讬讞讜转 讻谞"诇. 讗讱 讝"讗 讚讗讬 诇讗 讛讜讬 讗诪专讬谞谉 讚诪讛谞讬 讝讻讬讛 诪讟注诐 讬讚 诪诪讬诇讗 诇讗 讛讬' 诪讛谞讬. 讻诇诇 诪讟注诐 砖诇讬讞讜转 讻谞"诇 讚讛讜讬 讬讗讜砖 砖诇讗 诪讚注转 讻谞"诇 讚讙诐 诇注谞讬谉 讝讛 诇注砖讜转 诇注爪诪讜 砖诇讬讞 讙"讻 讗讬谞讜 砖诇讬讞 讚讛讜讬 讙"讻 讬讗讜砖 砖"诪 讻谞"诇 讻讬讜谉 讚谞讬诪讗 讚诇讗 诪讛谞讬 诪讟注诐 讬讚 讜诇讻讱 住讘专讬 讚注"讻 讚诪讛谞讬 讝讻讬讛 诪讟注诐 讬讚 讗讘诇 讘讗诪转 注讻砖讬讜 讚诪讛谞讬 砖驻讬专 诪讟注诐 讬讚 诪诪讬诇讗 诪讛谞讬 砖驻讬专 讙诐 诪讟注诐 砖诇讬讞讜 讻谞"诇 讻讬讜谉 讚注讜砖讛 注爪诪讜 砖诇讬讞 诪讟注诐 讬讚 讛讜讬 讗讞"讻 砖诇讬讞 讻谞"诇:


讜诇驻"讝 诪讬讜砖讘 砖驻讬专 拽讜砖讬讗 讛谞"诇 讚诪讛谞讬 讛讻讗 讘讗砖讛 讜注讘讚 讝讻讬讛 诪讟注诐 讬讚 讜讗"诇 讻谞"诇 讚诇讗 讛讜讬 讚讜诪讬' 讚讬讚讛 讻讬讜谉 讚诇讗 诪讛谞讬. 讘注"讻 讝"讗 讻讬讜谉 讚砖诇讬讞讜转 诇拽讘诇讛 讚讗讬转专讘讗讬 诪讜砖诇讞 诇讗 讘注讬谞谉 砖讬讛讬' 讘讬谉 讘注"讻 讘讬谉 诪讚注转讛 专拽 诪讚注转讛 诇讞讜讚 讙"讻 诪讛谞讬 讜讘讻诇 诪拽讜诐 诪讛谞讬 讝讻讬' 诪讟注诐 讬讚 讗祝 砖讗讬谞讜 讘注"讻 专拽 谞转讬谞讛 讝讜 讘讗砖讛 讜注讘讚 爪专讬讱 诇讛讬讜转 砖讬讛讬' 讘讬谉 讘注"讻 讻讜' 讻谞"诇 讜讗"讻 讻讬讜谉 讚讛讜讗 讝讻讜转 讜诪讛谞讬诪讟注诐 讬讚 讗"讻 砖驻讬专 讬讻讜诇 诇注砖讜转 诇注爪诪讜 砖诇讬讞 诇讝讻讜转 诪讟注诐 讬讚 讻讬讜谉 砖讘讗诪转 讛讜讗 讝讻讜转 讜诇注谞讬谉 讝讛 砖驻讬专 诪讛谞讬 诪讟注诐 讬讚 讚讝讛 讗讬谞讜 注讚讬讬谉 讛谞转讬谞讛 讜讗讬谞讜 爪专讬讱 诇讛讬讜转 讘讬谉 讘注"讻 讻讜' 讗"讻 讻讬讜谉 砖注讜砖讛 讗讜转讜 砖诇讬讞 诇注爪诪讜 诪讛谞讬 讗讞专 讻讱 拽讘诇转讜 诪讟注诐 砖诇讬讞 讜讙"讻 讗讬谞讜 爪专讬讱 诇讛讬讜转 讘讬谉 讘注"讻 讚讗讬转专讘讗讬 诪讜砖诇讞 讻诪讜 砖诇讬讞讜转 诇拽讘诇讛 讻谞"诇 讚讗讬谞讜 爪专讬讱 诇讛讬讜转 讚讜诪讬讗 讚讬讚讛 讜诇讻讱 诪讛谞讬 砖驻讬专 讘诪转谞讬转讬谉 诪讟注诐 讝讻讬讛 讘讗砖讛 讜注讘讚 讻谞"诇. 讜诇驻"讝 诪拽砖讜 转讜住' 砖驻讬专 讛讗 讗诪专 讘驻讬专讜砖 转谉 讜诪讗讬 诪讛谞讬 讗祝 讗讬 转讜驻住 诇讘注"讞 拽谞讛 讜讗"诇 讻转讬专讜抓 讛专"谉 讝"诇 讚讗讞"讻 讝讜讻讛 诪注爪诪讜 讻谞"诇 讝"讗 讻谞"诇 讚诇讗 讞讝专讛 砖诇讬讞讜转 讜讙诐 讗讬谉 讛讗砖讛 注讜砖讛 砖诇讬讞 诇拽讘诇 诪讬讚 砖诇讬讞 讘注诇讛 讻讜' 讚讗"诇 讻谞"诇 讻讬讜谉 讚诪讟注诐 讬讚 讗转专讘讗讬 诪讛谞讬 讻谞"诇 讝"讗 诇诪"砖 讚讘讗诪转 诪讟注诐 讬讚 诇讗 诪讛谞讬 讻谞"诇 讻讬讜谉 讚诇讗 讛讜讬 讚讜诪讬讗 讚讬讚讛 砖讗讬谞讜 讘讬谉 讘注"讻 讘讬谉 诪讚注转讛 讻谞"诇 专拽 讻诪"砖 讚讻讬讜谉 讚诪讛谞讬 诪讟注诐 讬讚 诪讛谞讬 拽讘诇讛 讝讜 诪讟注诐 砖诇讬讞讜转 讻谞"诇 讗"讻 讻讬讜谉 讚注"讻 拽讘诇讛 讝讜 诇讗 诪讛谞讬 专拽 诪讟注诐 砖诇讬讞 讗祝 讗讬 讝讻讬讛 诪讟注诐 讬讚 讻谞"诇 讗"讻 诪诪讬诇讗 诇讗 诪讛谞讬 诇讝讻讜转 讗讞"讻 诪注爪诪讜 砖讛讜讗 砖诇讬讞 诇讛讜诇讻讛 讚讗讬谉 讛讗砖讛 讜注讘讚 注讜砖讛 砖诇讬讞 诇拽讘诇 讙讟 诪讬讚 砖诇讬讞 讻讬讜谉 讚讗祝 讗讬 诪砖讜诐 讬讚 诇讗 诪讛谞讬 拽讘诇讛 讝讜 专拽 诪讟注诐 砖诇讬讞讜转 讜诪诪讬诇讗 诇讗 诪讛谞讬 诇讝讻讜转 讗讞"讻 专拽 诪讬讚 讜讻讬讜谉 砖讗诪专 转谉 诇讗 诪讛谞讬 讻谞"诇 讜诪拽砖讜 转讜住' 砖驻讬专 讻谞"诇 讚讘砖注转 谞转讬谞讛 讗诪专 转谉 讜讛拽驻讬讚 讻谞"诇:


讗诪谞诐 讬"诇 讚讛谞讛 拽讬"诇 注讬讚讬讜 讘讞转讜诪讬讜 讝讻讬谉 诇讜 讘讻诇 诪讬诇讬 砖讛讜讗 讝讻讜转 讜讘注讘讚 讚讝讻讜转 讛讜讗 诇讜 讛砖讞专讜专 讻讜' 诪砖讜讞专专 讙"讻 诪砖注转 讛讞转讬诪讛 专拽 讚爪专讬讱 诇讛讬讜转 诪讟讬 诇讬讚讬讛 讗讞专 讻讱 讜讻砖诪讟讬 诇讬讚讬讛 诪砖讜讞专专 诇诪驻专注 诪砖注转 讛讞转讬诪讛 注"砖 讘"诪 驻"拽 讚讛讗 讚爪专讬讱 诪讟讬 诇讬讚讬讛 讛讜讬 讻诪讜 拽讬讜诐 讛转谞讗讬 讻诪讜 砖谞讜转谞讜 诇讜 诪讬讚 专拽 注诇 转谞讗讬 砖讬讛讬' 诪讟讬 诇讬讚讬讛 讜诇讻讱 诪讛谞讬 诇诪驻专注 注"砖 讜讘诪驻'. 讜讛谞讛 诇驻"讝 诇讻讗讜专讛 讘诇"讝 诇讗 拽砖讛 拽讜砖讬讗 讛谞"诇 讗讬讱 诪讛谞讬 讛讻讗 讝讻讬讛 诪讟注诐 讬讚 讛讗 诇讗 讛讜讬 讚讜诪讬讗 讚讬讚讜 讚诇讬讻讗 讘注"讻 讻谞"诇. 讚讛谞讛 讘讗诪转 讻讬讜谉 讚讝讻讬谉 诇讗讚诐 砖诇讗 讘驻谞讬讜 讜诪讛谞讬 讝讻讬讛 诪讟注诐 讬讚 讚讛讜讬 讻讬讚讜 专拽 讗祝 讚讛讜讬 讻讬讚讜 诇讗 诪讛谞讬 诇注谞讬谉 讙讬专讜砖讬谉 谞转讬谞讛 讻讝讜 诪砖讜诐 讚讻转讬讘 讜谞转谉 讘讬讚讛 讘注讬谞谉 砖讬讛讬' 谞转讬谞讛 讚讜诪讬讗 讚讬讚讛 讗讘诇 诇注谞讬谉 讻诇 讛讚讘专讬诐 讛讜讬 砖驻讬专 谞转讬谞讛 讻讬讜谉 讚讘讗诪转 讛讜讗 诪讚注转讛 讜讝讻讬谉 诇讗讚诐 砖诇讗 讘驻谞讬讜 讚讛讜讬 讻讬讚讜 讘讗诪转 讜讛讜讬 砖驻讬专 谞转讬谞讛 讗讜 砖诐 讙讘讬 讞爪讬专讛 讜讻转讘 诇讛 砖讟专 诪转谞讛 讻讜' 讚讛讜讬 讙"讻 讻讬讚讛 讻讬讜谉 砖专讜爪讛 讘讗诪转 讜讛讜讬 砖驻讬专 谞转讬谞讛 专拽 诇注谞讬谉 讙讬专讜砖讬谉 讗讬谞讛 讬讻讜诇讛 诇讛转讙专砖 讘谞转讬谞讛 讻讝讜 讻谞"诇. 讜讗"讻 讻讬讜谉 讚讘讗诪转 注讬讚讬讜 讘讞转讜诪讬讜 讝讻讬谉 诇讜 讻讜' 专拽 讚爪专讬讱 诪讟讬 诇讬讚讬讛 讜讗"讻 讛讻讗 讘砖讬讞专讜专 讻讬讜谉 讚讝讻讛 诇讜 注讻砖讬讜 讜诇注谞讬谉 诪讟讬 诇讬讚讬讛 讛讜讬 砖驻讬专 诪讟讬 诇讬讚讬讛 诪讛 砖讝讜讻讛 讚讝讻讬讛 讻讬讚 讻讬讜谉 砖专讜爪讛 讘讗诪转 讛砖讬讞专讜专 专拽 砖讗讬谞讜 诪砖讜讞专专 讘谞转讬谞讛 讝讜 讜讗"讻 讻讬讜谉 讚讛讜讬 谞转讬谞讛 诇注谞讬谉 诪讟讬 诇讬讚讬讛 讗讬谞讜 爪专讬讱 讻诇诇 诇讛砖转讞专专 讘谞转讬谞讛 讝讜 讚诪砖讜讞专专 诇诪驻专注 诪砖讜诐 注讬讚讬讜 讘讞转讜诪讬讜 讝讻讬谉 诇讜 讻讬讜谉 讚讛讜讬 诪讟讬 诇讬讚讬讛 注讻砖讬讜 讚诇注谞讬谉 诪讟讬 诇讬讚讬讛 讛讜讬 砖驻讬专 谞转讬谞讛 讻讬讜谉 砖专讜爪讛 讛注讘讚 讜讛讜讗 讻讬讚讜 讜讛讜讬 诪讟讬 诇讬讚讬讛 讜诪砖讜讞专专 砖驻讬专 诪讟注诐 注讬讚讬讜 讻讜' 讜诇讻讱 诪讛谞讬 讝讻讬' 诪讟注诐 讬讚:


讗讱 讘讗诪转 讝讛 讟注讜转 讚注讬讚讬讜 讘讞转讜诪讬讜 讛讜讗 讙"讻 砖讛注讚讬' 讝讜讻讬谉 讘砖讘讬诇讜 讜诪砖讜讞专专 讘讝讛 讜讗讬 讝讻讬讛 诪讟注诐 讬讚 讛讜讗 讙"讻 砖讝讜讻讬谉 讘砖讘讬诇讜 诪讟注诐 讬讚 讜讗"讻 诇讗 诪讛谞讬 讻诇诇 注讬讚讬讜 讘讞转讜诪讬讜 讝讻讬谉 诇讜 讙"讻 砖讬砖转讞专专 讘讝讛 讻讬讜谉 讚诇讗 讛讜讬 讚讜诪讬讗 讚讬讚讛 讚讙诐 讝讛 诇讬转讗 讘注"讻 砖讗讬谉 讝讻讬讛 讘注"讻 讻谞' 讜诪诪讬诇讗 讗讬谞讜 诪砖讜讞专专 讘讝讛 讙"讻 讗祝 讚注讬讚讬讜 讘讞转讜诪讬讜 讝讻讬谉 诇讜 砖讙诐 讝讻讬讛 砖诇讛诐 诇讗 诪讛谞讬 诪讟注诐 讬讚 诇讛砖转讞专专 讘讝讛 讚诇讬转' 讘注"讻 讗"讻 讙诐 注讻砖讬讜 诪诪讬诇' 诇讗 诪讛谞讬 讛讝讻讬' 诇讛砖转讞专专 诪讟注诐 讬讚 砖讝讜讻讛 讘砖讘讬诇讜 讚讙"讻 诇讗 讛讜讬 讚讜诪讬讗 讚讬讚讛 讚诇讬转讗 讘注"讻 讜讗讬谞讜 诪砖讜讞专专 讻诇诇 讜拽砖讛 砖驻讬专 拽讜砖讬讗 讛谞"诇:


讗诪谞诐 诇诪"砖 讚讘讗诪转 讻讬讜谉 砖讬讻讜诇讬谉 诇讝讻讜转 诪讟注诐 讬讚 砖驻讬专 讬讻讜诇讬谉 诇讝讻讜转 诪诪讬诇讗 诪讟注诐 砖诇讬讞讜转 砖注讜砖讛 注爪诪讜 砖诇讬讞 讻谞"诇 专拽 诪砖讜诐 讚讻讬讜谉 砖讛讜讗 诪讟注诐 砖诇讬讞讜转 讗讬谉 讛讗砖讛 注讜砖讛 砖诇讬讞 诇拽讘诇 诪讬讚 砖诇讬讞 讘注诇讛 讻讜' 讜讗"讻 注讻砖讬讜 讬"诇 砖驻讬专 讚讝讜讻讛 注讻砖讬讜 诪讟注诐 讬讚 讜讗"诇 讚诇讬转讗 讘注"讻 讻谞"诇 讚讝"讗 讻讬讜谉 讚讛讜讗 诪讚注转讛 注讻砖讬讜 讜讛讜讬 谞转讬谞讛 讜诪讟讬 诇讬讚讛 砖驻讬专 诪砖讜讞专专 诇诪驻专注 诪讟注诐 注讬讚讬讜 讝讻讬谉 诇讜 讜讗讬"诇 讚讗讬谞诐 讬讻讜诇讬谉 诇讝讻讜转 诪讟注诐 讬讚 讻谞"诇 讚讝"讗 讚注讻砖讬讜 讬"诇 砖驻讬专 讚讛注讬讚讬 讞转讬诪' 讬讻讜诇讬谉 诇讝讻讜转 砖驻讬专 诪讟注诐 砖诇讬讞讜转 讚讻讬讜谉 讚讝讻讬' 诪讟注诐 讬讚 注讜砖讬诐 诇注爪诪诐 砖诇讜讞讬诐 诪讟注诐 讬讚 讚注砖讬讬转 讛砖诇讬讞 砖驻讬专 讬讻讜诇 诇讛讬讜转 诪讟注诐 讬讚 讜诪诪讬诇讗 讬讻讜诇讬谉 诇讝讻讜转 诪讟注诐 砖诇讬讞讜转 讜砖驻讬专 讬讻讜诇 诇讛砖转讞专专 诪讞诪转 注讬讚讬讜 讘讞转讜诪讬讜 讝讻讬谉 诇讜 讚讘砖注转 讛讞转讬诪讛 砖诇讗 讗诪专 转谉 讜诇讗 讛讬' 砖讬讬讱 讗讬谉 讛讗砖讛 注讜砖讛 砖诇讬讞 诇拽讘诇 诪讬讚 砖诇讬讞 讻讜' 讻讬讜谉 砖谞注砖讬诐 诪讬讚 砖诇讜讞讬诐 砖注讜砖讬诐 诇注爪诪诐 讻谞"诇 讜讻讬讜谉 讚诪讛谞讬 诪讟注诐 讬讚 讛讬' 诪讛谞讬 诪诪讬诇讗 诪讟注诐 砖诇讬讞讜转 讜诪诪讬诇讗 注讻砖讬讜 诪讛谞讬 砖驻讬专 诪讟注诐 讬讚 讻讬讜谉 讚讛讜讬 谞转讬谞讛 讜诪讟讬 诇讬讚讬讛 讗讬谞讜 爪专讬讱 诇讛砖转讞专专 讘谞转讬谞讛 讝讜 专拽 诇诪驻专注 诪讟注诐 注讘讝"诇 讚讗讝 讛讬' 诪讛谞讬 砖驻讬专 诪讟注诐 砖诇讬讞讜' 讻谞"诇 讜诪诪讬诇讗 讻讬讜谉 讚诪讛谞讬 注讻砖讬讜 诪讟注诐 讬讚 诇讗 砖讬讬讱 讙"讻 讗讬谉 讛讗砖讛 讜注讘讚 注讜砖讛 砖诇讬讞 诇拽讘诇 讻讜' 讻讬讜谉 讚诪讛谞讬 砖驻讬专 诪讟注诐 讬讚 诇诪驻专注 诪讟注诐 注讬讚讬讜 讘讞转讜诪讬讜 讝讻讬谉 诇讜 讻谞"诇 讜砖讬讬讱 砖驻讬专 转讬专讜抓 讛专"谉 讝"诇 讚讗祝 讗讬 转谉 诇讗讜 讻讝讻讬 诪"诪 讗讞"讻 诪讛谞讬 讛讝讻讬讛 诪讟注诐 讬讚 讻谞"诇 诇讝讻讜转 诪讬讚讜 注爪诪讜 讛讬讬谞讜 诪讬讚 砖诇讬讞 讻谞"诇 讜诇讗 拽砖讛 拽讜砖讬转 转讜住' 诇讻讗讜专讛 讻谞"诇:


讗诪谞诐 讬"诇 讚讛谞讛 诇讻讗讜专讛 拽砖讛 诇诪"砖 转讜住' 讘"诪 讚祝 讻' 讚讛讗 讚注讬讚讬讜 讘讞转讜诪讬讜 讝讻讬谉 诇讜 讛讜讗 专拽 诪讚专讘谞谉 讚讛讜讗 专拽 转拽谞转 讞讻诪讬诐 讜诇讗 诪讛谞讬 专拽 诇注谞讬谉 讛砖讬注讘讜讚 讜诇讞讜诪专讗 讗讘诇 诇讗 诇注谞讬谉 诇讛转讬专讜 讘讘转 讞讜专讬谉 讗讬 讗讬谉 讻讞 讘讬讚 讞讻诪讬诐 诇注拽讜专 讚讘专 诪谉 讛转讜专讛. 讜讛谞讛 诇拽诪谉 讗诪专讬谞谉 讛讟注诐 讚讝讻讜转 讛讜讗 诇注讘讚 讻讜' 讛讜讗 诪砖讜诐 砖讗祝 砖谞讗住专 讘砖驻讞讛 诪"诪 讗讚专讘讛 讛专讬 讛讜讗 诪转讬专讜 讘讘转 讞讜专讬谉 注"砖. 讜讗"讻 拽砖讛 讗诪讗讬 讗诪专讬谞谉 讘注讘讚 讚讗讬 讝讻讜转 讛讜讗 诇讜 讻讜' 注讬讚讬讜 讘讞转讜诪讬讜 讝讻讬谉 诇讜 讛讗 讻诇 讛讝讻讜转 讛讜讗 砖诪讜转专 讘讘转 讞讜专讬谉 讜讻讬讜谉 讚诇注谞讬谉 讝讛 诇讗 诪讛谞讬 注讘讝"诇 砖讛讜讗 讚专讘谞谉 讜讘砖驻讞讛 讗住讜专 砖驻讬专 诪讚专讘谞谉 讜讗"讻 诪诪讬诇讗 诇讗 讛讜讬 讝讻讜转 讻诇诇 讝讻讬讛 讝讜 砖讛注讚讬诐 讝讜讻讬谉 讘砖讘讬诇讜 讻讬讜谉 砖讗住讜专 注讚讬讬谉 讘讘转 讞讜专讬谉 讜讘砖驻讞讛 讻谞"诇 讜讗讬讱 讗诪专讬谞谉 注讬讚讬讜 讘讞转讜诪讬讜 讝讻讬谉 诇讜 讻谞"诇:


讗讱 讬"诇 讚讛转诐 讗诪专讬谞谉 砖驻讬专 诇注谞讬谉 诪讜拽讚诐 讚讻讬讜谉 讚讗讬 诇讗 谞诪住专 讘讬讜诐 讛讻转讬讘讛 讗"讻 讗讬 诇讗 谞讬诪讗 注讘讝"诇 驻住讜诇 诇讙诪专讬 诪讟注诐 诪讜拽讚诐 讜讗祝 讗讞"讻 砖讘讗 诇讬讚讜 讙"讻 讗讬谞讜 诪砖讜讞专专 讻诇诇 讜讗讬 讗诪专讬谞谉 注讘讝"诇 砖驻讬专 讗讞"讻 讻砖讘讗 诇讬讚讜 讻砖专 诇讙诪专讬 诪讚讗讜专讬讬转讗 讚讗讞"讻 讛讜讬 砖驻讬专 砖讬讞专讜专 诪讚讗讜专讬讬转讗 讻砖谞讜转谉 诇讜 讜诪讜转专 讘讘"讞 讗"讻 诪诪讬诇讗 讛讜讬 砖驻讬专 讝讻讜转 注讻砖讬讜 诪讛 砖讛注讚讬诐 讝讜讻讬谉 讘砖讘讬诇讜 砖讬讛' 讗讞"讻 讻砖专 诪讚讗讜专讬讬转讗 讜讬讛讬' 诪讜转专 讘讘"讞 讻砖讬讘讗 诇讬讚讜 讻谞"诇 讜讛讜讬 砖驻讬专 讝讻讜转 讜诇讻讱 注讬讚讬讜 讘讞转讜诪讬讜 讝讻讬谉 诇讜. 讜讗"讻 诇驻"讝 讛讻讗 讚讙诐 注讻砖讬讜 讚诪讟讬 诇讬讚讜 讛讬讬谞讜 诇讬讚 讛讝讜讻讛 讙"讻 诇讗 诪讛谞讬 诇注谞讬谉 讛砖讬讞专讜专 讻讬讜谉 讚诇讬转讗 讘注"讻 讜讗讬谞讜 讬讻讜诇 诇讛砖转讞专专 讘谞转讬谞讛 讝讜 专拽 讚讛讜讬 诪讟讬 诇讬讚讜 讜诪砖讜讞专专 诪诪讬诇讗 诪讟注诐 注讘讝"诇 讻谞"诇. 讜诇诪"砖 讝"讗 讚讻讬讜谉 讚讙诐 讗讞专 砖讘讗 诇讬讚讜 诇讗 讛讜讬 谞转讬谞讛 诇讛砖转讞专专 讜讗讬谞讜 诪砖讜讞专专 诪讚讗讜专讬讬转讗 讜讙诐 注讻砖讬讜 讛讜讗 诪砖讜讞专专 专拽 诪讚专讘谞谉 诪讟注诐 注讘讝"诇 讜诪诪讬诇讗 诇讗 砖讬讬讱 讻诇诇 注讚讬讜 讘讝"诇 讚诇讗 讛讜讬 讝讻讜转 讻诇诇 讻谞"诇 讚讗住讜专 讘讘"讞 讻讬讜谉 砖讛讜讗 专拽 讚专讘谞谉 讻讬讜谉 砖讙诐 讗讞专 砖讘讗 诇讬讚讜 讛讜讗 专拽 讚专讘谞谉 诪砖讜诐 注讘讝"诇 讻谞"诇 讜讗祝 砖讘讗 诇讬讚讜 诪诪砖 讻讘专 讞讝专 讘讜 讜讙诐 讻讘专 谞注拽专 砖诇讬讞讜转 诇讛讜诇讻讛 讻讬讜谉 砖讝讜讻讛 诪注爪诪讜讜讗讬谞讜 诪砖讜讞专专 讻诇诇 专拽 诪讚专讘谞谉 讜讗"讻 讙诐 诪讚专讘谞谉 讗讬谞讜 诪砖讜讞专专 砖讗讬谞讜 讝讻讜转 讻诇诇 讻谞"诇 讜诇讗 砖讬讬讱 注讘讝"诇 讻谞"诇 讜诪拽砖讜 转讜住' 砖驻讬专 讻讬讜谉 讚转谉 诇讗讜 讻讝讻讬 讻讜' 讚诇讗 砖讬讬讱 转讬专讜抓 讛专"谉 讝"诇 讻讬讜谉 砖诇讗 诪讛谞讬 诪讟注诐 讬讚 讻谞"诇 讜诇讻讱 讛讜爪专讻讜 诇转专抓 诪砖讜诐 注讘讬讚 诇讬讛 谞讬讬讞 谞驻砖讬讛:


讜诇驻"讝 诪讬讜砖讘 诪诪讬诇讗 拽讜砖讬讗 讛谞"诇 诇转专抓 讛转讜住' 诇诪讛 诇讬' 讘讗砖讛 讛讟注诐 诪砖讜诐 讚讛讜讗 讞讜讘 讛讗 讗祝 讗讬 讛讜讬 讝讻讜转 诪"诪 讛讗 诇讗 砖讬讬讱 注讘讬讚 诇讬' 谞讬讬讞 讻讜'. 讜诇诪"砖 诪讬讜砖讘 讚讻诇 讛讟注诐 讚住"讚 讚讛讜讬 讝讻讜转 讘讗砖讛 讛讜讗 诪砖讜诐 讛诪注砖讛 讬讚讬' 砖讗诐 讬专爪讛 砖诇讗 诇讝讜谞讛 讻讜' 讜讗"讻 讘讗砖讛 讗讬 讛讜讬 讝讻讜转 讛讬' 砖驻讬专 诪讛谞讬 讘诇讗 谞讬讬讞 讻讜' 讻转讬专讜抓 讛专"谉 讝"诇 砖讛砖诇讬讞 讝讜讻讛 讗讞"讻 讜砖驻讬专 诪砖讜诐 讬讚 讻谞"诇 讜诪讟注诐 注讘讝"诇 讚讻讬讜谉 讚讻诇 讛讝讻讜转 讛讜讗 诇注谞讬谉 诪诪讜谉 讜诇注谞讬谉 诪诪讜谉 诪讛谞讬 砖驻讬专 注讘讝"诇 讗祝 砖讛讜讗 诪讚专讘谞谉 讻诪"砖 转讜住' 砖诐 讜讛讜讬 砖驻讬专 讝讻讜转 讜砖讬讬讱 注讘讝"诇 讜诪诪讬诇讗 诪讛谞讬 诪讟注诐 讬讚 讚讛讜讬 诪讟讬 诇讬讚讬' 讜注讘讝"诇 讻谞"诇 诪砖讗"讻 讘注讘讚 讚讛讝讻讜转 讛讜讗 诪砖讜诐 讘"讞 讛讜爪专讻讜 砖驻讬专 诪砖讜诐 注讘讬讚 诇讬' 谞讬讬讞 讻讜' 讜讗"砖. 讜诪讬讜砖讘 讙诐 拽讜砖讬讗 讛砖谞讬' 讗诪讗讬 诇讗 讛讜讻讬讞 讙诐 诪专"诪 讚讗诪专 讚讜拽讗 诪砖讜诐 讞讜讘 讗讘诇 讗讬 讛讜讬 讝讻讜转 讛讬' 诪讛谞讬 讜诪讜讻讞 讙"讻 转讜驻住 诇讘注"讞 讻讜'. 讜诇诪"砖 讗"砖 讚讛谞讛 讘驻砖讬讟讜转 讬"诇 讚诇讗 转讬专爪讜 转讜住' 讻转讬专讜抓 讛专"谉 讝"诇 讛讜讗 诪砖讜诐 讚诇讚讘专讬讜 拽砖讛 讚诇讗 诪讜讻讞 注讚讬讬谉 讚转讜驻住 诇讘注"讞 讘诪拽讜诐 砖讞讘 诇讗讞专讬诐 拽谞讛 讚讻诇 讛讟注诐 讚讞讘 诇讗讞专讬诐 讛讜讗 诪砖讜诐 砖讞讜讝专 讘讜 讻讜' 讻诪"砖 驻讬专砖"讬 讝"诇 讜讗"讻 诇讚讘专讬 讛专"谉 讝"诇 讻讘专 讝讻讛 讘讜 讗讞专 砖讗诪专 转谉 拽讜讚诐 砖讞讝专 讘讜 讜讗讝 诇讗 讛讬' 讞讘 诇讗讞专讬诐 讻诇诇 讜诇讗 诪讜讻讞 讻谞"诇. 讗讱 拽砖讛 讘讗诪转 讗讬讱 诪讜讻讞 讛讗 讬"诇 讻住讘专转 讛专"谉 讝"诇 讜注"讻 讻谞"诇 讚讗讬谉 讛注讘讚 注讜砖讛 砖诇讬讞 诇拽讘诇 诪讬讚 砖诇讬讞 讻谞"诇 讜诪讟注诐 讬讚 诇讗 诪讛谞讬 讻谞"诇 讜讗祝 讚注讘讝"诇 诪"诪 诇讗 讛讜讬 讝讻讜转 讻诇诇 讻讬讜谉 砖讛讜讗 讚专讘谞谉 讻谞"诇 讜讛谞讛 讛诪讛专砖"讗 讝"诇 讻转讘 讘讘"诪 砖诐 讚诇专"诪 讚注讬讚讬 讞转讬诪讛 讻专转讬 讗诪专讬谞谉 诪讚讗讜专讬讬转讗 注讬讚讬讜 讘讞转讜诪讬讜 讝讻讬谉 诇讜 注"砖. 讜讗"讻 诪专"诪 诇讗 诪讜讻讞 讻诇诇 讚诪讛谞讬 讘诪拽讜诐 砖讞讘 诇讗讞专讬诐 讚讬"诇 砖驻讬专 讻转讬专讜抓 讛专"谉 讝"诇 讜诇讗 讛讜讬 讻诇诇 讞讘 诇讗讞专讬诐 讚砖驻讬专 讬讻讜诇 诇讝讻讜转 诪讟注诐 讬讚 讜讛讜讬 注讘讝"诇 讜讛讜讬 砖驻讬专 讝讻讜转 讻讬讜谉 讚讛讜讗 诪讚讗讜专讬讬转讗 讜诪讜转专 讘讘"讞 讜砖讬讬讱 砖驻讬专 讙诐 讛讻讗 注讘讝"诇 讜诪讛谞讬 注讻砖讬讜 诪讟注诐 讬讚 讗祝 讚诇讬转讗 讘注"讻 讻谞"诇 讜讗讬谞讜 讞讘 诇讗讞专讬诐 讻谞"诇 讜诇讻讱 讛讜讻讬讞 诪专讘谞谉 讚拽讬"诇 注讬讚讬 诪住讬专讛 讻专转讬 讜注讘讝"诇 专拽 诪讚专讘谞谉 讻谞"诇 讜诪讜讻讞 砖驻讬专 讜讗"砖:


讜讘诪"砖 诪讬讜砖讘 讚讘专讬 讛专讬"祝 讝"诇 砖驻住拽 讘诪讞讬诇讛 讚诇讗 讘注讬谞谉 诪讟讬 诇讬讚讬' 讜讛拽砖讛 讛砖"讱 讝"诇 住讬' 诇"讟 诪砖讬讞专讜专讬 注讘讚讬诐 讗诪讗讬 讘注讬谞谉 诪讟讬 诇讬讚讬' 注"砖. 讜诇诪"砖 诪讬讜砖讘 讚讘讗诪转 诇讗 讛讜讬 讝讻讜转 讻诇诇 讘注讘讚 讻讬讜谉 砖讛讜讗 专拽 讚专讘谞谉 讜讗住讜专 讘讘"讞 专拽 爪"诇 讻诪"砖 讚讛讜讬 讝讻讜转 讚讗讞"讻 讻砖讘讗 诇讬讚讜 诪讛谞讬 诪讚讗讜专讬讬转讗 讻谞"诇 讜讗"讻 讗"砖 讚讘诇讗 诪讟讬 诇讬讚讬' 砖讬讛讬讛 诪砖讜讞专专 专拽 诪讟注诐 注讘讝"诇 讜注讚讬讬谉 讗住讜专 讘讘"讞 诪诪讬诇讗 诇讗 讛讜讬 讻诇诇 讝讻讜转 讜诇讗 砖讬讬讱 讻诇诇 注讘讝"诇 讜诇讻讱 讘注讬谞谉 诪讟讬 诇讬讚讬' 诪砖讗"讻 讘砖讗专 诪讞讬诇讛 讘诪诪讜谉 诪讛谞讬 砖驻讬专 讗祝 讘诇讗 诪讟讬 诇讬讚讬' 讻谞"诇 讜讗"砖:


讜讘驻砖讬讟讜转 讬"诇 诇诪"砖 讚讘讗诪转 注讬拽专 讛讟注诐 讚讗讬谉 讛讗砖讛 注讜砖讛 砖诇讬讞 诇拽讘诇 诪讬讚 砖诇讬讞 讻讜' 讛讜讗 诪砖讜诐 讚诇讗 讛讜讬 谞转讬谞讛 诇注谞讬谉 讙讟 讙讝讬专讛 诪砖讜诐 讞爪讬专讛 讛讘讗 诇讗讞专 诪讻谉 讜讻谉 讛讗 讚诇讗 讞讝专讛 砖诇讬讞讜转 讻讜' 讛讜讗 诪砖讜诐 讚讛讜讬 讻讟诇讬 讙讬讟讱 诪注"讙 拽专拽注 讚诇讗 讛讜讬 谞转讬谞讛 诇注谞讬谉 讙讟 讜讻谉 诇注谞讬谉 讙讟 砖讬讞专讜专 讚讬诇驻讬谞谉 诇讛 诇讛 讻讜' 讗讘诇 讘诪诪讜谉 砖驻讬专 讛讜讬 谞转讬谞讛 讜讗"讻 诇注谞讬谉 诪讟讬 诇讬讚讬' 讛讜讬 砖驻讬专 谞转讬谞讛 讜诪诪讬诇讗 注讘讝"诇 诇诪驻专注 专拽 讚诇讗 诪讛谞讬 讻谞"诇 讜诪诪讬诇讗 讗"砖 讻诪"砖. 注讜讚 讬"诇 讛谞"诇 讚诇讗 驻专讬讱 诪专"诪 专拽 诪讚专讘谞谉 诇诪"砖 讛驻"讬 讚讬"诇 讚讛讜讬 住驻拽 讗讬 讛讬' 讻讜谞转讜 转谉 讻讝讻讬 讗讜 诇讗 讜讻讘专 讻转讘谞讜 讚讬"诇 讚诪诪讬诇讗 讛讜讬 讜讚讗讬 讻讬讜谉 砖讬讜讚注 砖讬讛讬' 诪砖讜讞专专 诪住驻拽 讜讗诐 讛讬' 专讜爪讛 砖诇讗 讬砖转讞专专 诪讬讚 讛讬' 讗讜诪专 诇砖讜谉 讘专讜专 砖诇讗 讬讛讬' 住驻拽 讻诪"砖 讛驻"讬 诇拽诪谉 讙讘讬 诪讛讬讜诐 讗诐 诪转讬 注"砖 讜讻诪"砖 讛专砖讘"讗 讝"诇 诇注讬诇 讙讘讬 讗讜诪讚谞讗 砖讬爪讗 注诇讬讜 砖诐 讘"讞 讻讜' 注"砖 讜诇讻讱 讛讜讬 讜讚讗讬 讻讝讻讬 讗讱 诇诪"砖 讛诪专讚讻讬 讚讛讬讻讗 讚讛讜讬 住驻拽 讗讬 讘讗 诇讬讚讛 讻诇诇 讛讜讬 诪讙专砖 讘诇讗 注讚讬诐 讻讜' 讜诪诪讬诇讗 讻讬讜谉 砖讛讜讗 住驻拽 讗讬 讻讝讻讬 诇讗 讛讜讬 住驻拽 讻诇诇 讚讛讜讬 讘诇讗 注讚讬诐 讻谞"诇 讜讻诪"砖 诇注讬诇 讜诇讻讱 住"讚 讚诇讗 诪讛谞讬 讻诇诇 讜诪讜讻讞 讚转讜驻住 诇讘注"讞 拽谞讛 讻讜'. 讜讛驻讜住拽讬诐 砖诐 讚诇讗 讻专"转 讻转讘讜 讚诇专"诪 讚注讬讚讬 讞转讬诪讛 讻专转讬 诇讗 讘注讬谞谉 讻诇诇 注讬讚讬 诪住讬专讛 讜诇讗 拽讗讬 讻诇诇 注诇讬讜 讚专砖讛 讚讚讘专 讚讘专 注"砖 讗"讻 诪诪讬诇讗 诇专"诪 讜讚讗讬 讛讜讬 转谉 讻讝讻讬 讗祝 诇住"讚 讻讬讜谉 讚诪讛谞讬 砖驻讬专 诇讛讬讜转 住驻拽 讚诇讗 讛讜讬 诪砖讞专专 讘诇讗 注讚讬诐 讻谞"诇 诇专"诪 讗"讻 诪诪讬诇讗 讛讜讬 讜讚讗讬 讻谞"诇 讜诇讗 诪讜讻讞 讻诇诇 讚转讜驻住 诇讘"讞 拽谞讛 讻讬讜谉 讚转谉 讻讝讻讬 讜诇讻讱 诇讗 讛讜讻讬讞 专拽 诪专讘谞谉 讻谞"诇 讜讗"砖. 讜讘诪"砖 诪讬讜砖讘 讙"讻 拽讜砖讬转 转讜住' 砖讛拽砖讜 讚讛讻讗 诪住讬拽 讚转谉 讻讝讻讬 讘讜讚讗讬 讜讘讘"诪 讗诪专 专"讬 讚讗讜诪专 转谞讜 诇讗讜 讻讝讻讬 注"砖 讜诇诪"砖 讗"砖 讚诇讛驻讜住拽讬诐 讚诇讗 讻讛诪专讚讻讬 讛谞"诇 讬"诇 讚诇诪住拽谞讗 讙"讻 讛讟注诐 讻谞"诇 讚诇讻讱 讛讜讬 讜讚讗讬 讻讝讻讬 诪砖讜诐 讚讛讜讗 住' 讜讗诐 讛讬' 专讜爪讛 砖讬讛讬讛 砖诇讜 注讚讬讬谉 诇讗 讛讬' 诇讜 诇讜诪专 砖讬讛讬讛 住驻拽 讻谞"诇 讜诇讻讱 讛讜讗 讻讝讻讬 讗讘诇 讛转诐 讘讛讬驻讜讱 砖讛讜讗 专讜爪讛 诇讝讻讜转 讜讗诪专讬谞谉 讘讛讬驻讱 砖讗诐 讛讬' 专讜爪讛 砖讬讛讬' 砖诇讜 诪讬讚 诇讗 讛讬讛 诇讜 诇讜诪专 转谉 讜讗"砖. 注讜讚 讬"诇 讚讛谞讛 讛驻"讬 讻转讘 诇注讬诇 讚讬"诇 讛讟注诐 讚转谉 诇讗讜 讻讝讻讬 讛讜讗 诪砖讜诐 砖专讜爪讛 讘讜讚讗讬 砖讬讛讬' 诪讟讬 诇讬讚讬' 讚注讘讚 讜讗讬 讬讛讬' 讝讻讬 诪诪砖 诇讗 讬爪讟专讱 诇讘讗 诇讬讚讬' 注"砖 讜讛谞讛 讛专砖讘"讗 讝"诇 讻' 诇拽诪谉 驻' 讛转拽讘诇 讚讗祝 讗讬 转谉 讻讝讻讬 诪"诪 讻讬讜谉 讚讗驻拽讬' 讘诇' 转谉 讻讜谞转讜 讝讻讬 专拽 注诇 转谞讗讬 砖讬讘讗 诇讬讚讜 讚拽 讚诪"诪 讗讬谞讜 讬讻讜诇 诇讞讝讜专 讘讜 讻诪讜 讘讻诇 转谞讗讬 讚注诇 诪谞转 砖讛讜讗 诇诪驻专注 讗讘诇 爪专讬讱 砖讬讘讗 诇讬讚 讛注讘讚 注"砖 砖诪住讜驻拽 讘讝讛 讗"讻 诇驻"讝 诇讻讗讜专讛 讜讚讗讬 转谉 讻讝讻讬 讚诇讗 砖讬讬讱 住讘专转 讛驻"讬 讛谞"诇 砖专讜爪讛 砖讬讘讗 诇讬讚讜 讻讜' 讚讝"讗 讚讗祝 讗诐 讛讜讗 讝讻讬 讙"讻 爪专讬讱 砖讬讘讗 诇讬讚讜 诇拽讬讜诐 讛转谞讗讬 讻谞"诇 讜讗"讻 讛讬' 讻讜讜谞转讜 讝讻讬 专拽 注诇 转谞讗讬 讻谞"诇 讗讘诇 讛讜讗 诪砖讜讞专专 诇诪驻专注:


讗诪谞诐 讘砖讜"转 谞讜讚注 讘讬讛讜讚讗 讛拽砖讛 讛讙讗讜谉 诪讛专"讬 讗讬讱 诪讛谞讬 讝讻讬 讘砖讬讞专讜专 讛讗 拽讬"诇 诪砖讞专专 注讘讚讜 注讜讘专 讘注砖讛 讗"讻 讗讬谉 砖诇讬讞 诇讚讘专 注讘讬专讛 讜讘讟诇 讛砖诇讬讞讜转 讜讝讻讬讛 诪讟注诐 砖诇讬讞讜转 讜转讬专抓 砖诐 讚讛讜讗 讟注讜转 讚讛讗 讘讝讻讬 讛讜讗 砖诇讬讞 砖诇 讛注讘讚 讜诇讗 砖诇 讛诪砖讞专专 讜讛注讘讚 讗讬谞讜 注讜砖讛 注讘讬专讛 注"砖. 讜讛谞讛 拽讬"诇 讘诪砖驻讟讬 讛转谞讗讬诐 讚讻诇 诪讬诇转讗 讚诇讗 诪爪讬 诇诪讬注讘讚 注"讬 砖诇讬讞 讗讬谞讜 讬讻讜诇 诇讛转谞讜转 讘讜 转谞讗讬 讻讬讜谉 砖讗讬谞讜 讬讻讜诇 诇注砖讜转 讛诪注砖讛 注"讬 砖诇讬讞 注"砖 讜讗"讻 诇驻"讝 诇讗 砖讬讬讱 诇讻讗讜专讛 住讘专转 讛专砖讘"讗 讛谞"诇 讚转谉 讻讝讻讬 讛讬讬谞讜 讗祝 讚讝讻讬 专拽 注诇 转谞讗讬 砖讬讘讗 诇讬讚讜 讻讜' 讚讝"讗 讚讗讬谞讜 讬讻讜诇 诇讛转谞讜转 讻诇诇 讛转谞讗讬 讘讛砖讬讞专讜专 讻讬讜谉 砖讗讬谞讜 讬讻讜诇 诇砖讞专专讜 注"讬 砖诇讬讞 讚诇讙讘讬 讛诪砖讞专专 砖讬讬讱 砖驻讬专 讗讬谉 砖诇讬讞 诇讚讘专 注讘讬专讛 讻谞"诇 讚讛诪砖讞专专 注讜讘专 讘注砖讛 讻谞"诇 讜讘讟诇 讛砖诇讬讞讜转 讗诐 讬注砖讛 讛讜讗 砖诇讬讞 讜讻讬讜谉 砖讗讬谞讜 讬讻讜诇 诇砖讞专专讜 注"讬 砖诇讬讞 讗讬谞讜 讬讻讜诇 诇讛转谞讜转 讘讜 转谞讗讬 讻讜' 讜诪诪讬诇讗 讗讬谞讜 爪专讬讱 砖讬讘讗 诇讬讚讜 讻讬讜谉 讚讛转谞讗讬 讘讟诇 讜讗"讻 砖讬讬讱 砖驻讬专 住讘专转 讛驻"讬 讛谞"诇 讚讜讚讗讬 转谉 诇讗讜 讻讝讻讬 砖诪住转诪讗 专讜爪讛 砖讬讘讗 诇讬讚讜 讜讗诐 讬讛讬' 讝讻讬 诇讗 讬爪讟专讱 诇讘讗 诇讬讚讜 讻谞"诇 讻讬讜谉 讚讛转谞讗讬 讘讟诇 讻讜' 讜诇讻讱 诇住"讚 砖驻讬专 讚转谉 诇讗讜 讻讝讻讬 讻住讘专转 讛驻"讬 讛谞"诇 专拽 转讬专爪讜 转讜住' 诪砖讜诐 谞讬讬讞 讻讜':


讜诇驻"讝 诪讬讜砖讘 诪诪讬诇讗 讚讘讗砖讛 讗讬 讛讜讬 讝讻讜转 讛讬' 砖驻讬专 诪讛谞讬 讚讜讚讗讬 转谉 讻讝讻讬 讚诇讗 砖讬讬讱 住讘专转 讛驻"讬 讛谞"诇 讻诪"砖 讚讗祝 讗讬 讛讜讬 讻讝讻讬 诪"诪 爪专讬讱 诇讘讗 诇讬讚讛 诪砖讜诐 转谞讗讬 讻讚讘专讬 讛专砖讘"讗 讝"诇 讚讘讗砖讛 讗讬谉 注讜砖讛 注讘讬专讛 讜诪讛谞讬 砖驻讬专 讛转谞讗讬 讚讬讻讜诇 诇注砖讜转 注"讬 砖诇讬讞 讻谞"诇 讜诪诪讬诇讗 讛讜讬 砖驻讬专 转谉 讻讝讻讬 讗讬 讛讜讬 讝讻讜转 讜讛讜爪专讱 诇讟注诪讗 诪砖讜诐 讚讛讜讬讞讜讘 讬讻讜诇 诇讞讝讜专 诪砖讗"讻 讘注讘讚 讻谞"诇 讜讗"砖. 注讜讚 讬"诇 讚讛谞讛 诇讻讗讜专讛 诇诪"砖 讛驻"讬 讚讛讜讬 住' 讗讬 转谉 讻讝讻讬 讻讜' 讗"讻 诇讗 讛讜讬 讻诇诇 讝讻讜转 讻讬讜谉 砖讗住讜专 讘讘转 讞讜专讬谉 诪住驻拽. 讗讱 讝"讗 讚诪"诪 讗讞"讻 讻砖讘讗 诇讬讚讜 诪讜转专 讘讘"讞 讜诇讻讱 砖驻讬专 讛讜讬 讝讻讜转 讻谞"诇. 讗诪谞诐 诇讞讚 诪"讚 诇拽诪谉 驻' 讛砖讜诇讞 讚讛诪驻拽讬专 注讘讚讜 讗讬谉 诇讜 转拽谞讛 讗祝 讘砖讟专 砖讬讞专讜专 诪砖讜诐 讚讻讘专 谞驻拽注 讛拽谞讬谉 诪诪讜谉 砖讗讬谞讜 讬讻讜诇 诇讛砖转注讘讚 讘讜 注讜讚 讜诇讗 谞砖讗专 专拽 拽谞讬谉 讗讬住讜专 诇讞讜讚 讜讗讬谞讜 讘讬讚讜 诇讛转讬专讜 讻讬讜谉 砖讗讬谉 诇讜 讘讜 拽谞讬谉 诪诪讜谉 注"砖. 讜讗"讻 诇讻讗讜专讛 讻讬讜谉 讚讛讜讬 住驻拽 讗讬 转谉 讻讝讻讬 讗"讻 诪讬讚 砖讘讗 诇讬讚 讛砖诇讬讞 讗讬谞讜 讬讻讜诇 诇讛砖转注讘讚 讘讜 诪住驻拽 砖诪讗 讛讜讗 讻讝讻讬 讜讗讬谉 诇讜 讘讜 砖讜讘 拽谞讬谉 诪诪讜谉 讗"讻 诪诪讬诇讗 讗讞"讻 讗祝 砖谞转谞讜 诇讜 讛砖诇讬讞 讜讘讗 诇讬讚讜 诪诪砖 讙"讻 诇讗 诪讛谞讬 讻诪讜 讘诪驻拽讬专 注讘讚讜 讚讗讬谞讜 讘专砖讜转讜 砖讜讘 诇讛转讬专讜 讘讘"讞. 讗讱 讝讛 讟注讜转 讚讗讞"讻 诪讛谞讬 诪诪"谞 讗讬 转谉 讻讝讻讬 讗"讻 讻讘专 谞砖转讞专专 拽讜讚诐 砖讘讗 诇讬讚讜 讜讗讬 诇讗讜 讻讝讻讬 讗"讻 讛讬' 诇讜 讘讜 讙诐 讛拽谞讬谉 诪诪讜谉 讜诪讛谞讬 讛砖讬讞专讜专 注讻砖讬讜 讻谞"诇:


讗诪谞诐 诇诪"砖 讛讻讛"讙 讜讘转讜诪讬诐 住' 讻"讛 讚讘讻诇 住驻拽 讚讛讚讬谉 讛讜讗 讛诪讜爪讬讗 诪讞讘讬专讜 注"讛 讜讛拽砖讜 讚讛讗 讛讜讬 住驻拽 讙讝诇 讜转讬专爪讜 讚讛讬讻讗 讚讗讬谞诐 讬讻讜诇讬谉 诇讛讜爪讬讗 诪谉 讛讚讬谉 谞转谞讛 讛转讜专讛 讘诪转谞讛 诇讛诪讜讞讝拽 讗祝 砖讛讜讗 砖拽专 讜讛讜讗 讞讬讬讘 讘讗诪转 诪"诪 讛转讜专讛 讝讻转讛 诇讜 讜驻讟专讛 讗讜转讜 讗祝 砖讛讜讗 讞讬讬讘 注"砖 讜讗"讻 诇驻"讝 讛讻讗 诪讬讚 砖诇拽讞讜 讛砖诇讬讞 讜讛讜讗 住驻拽 讗讬 转谉 讻讝讻讬 讻讜' 讗"讻 讗讬谞讜 讬讻讜诇 诇讛砖转注讘讚 讘讜 诪住驻拽 砖诪讗 讻讝讻讬 讜讛诪讜爪讬讗 讻讜' 讜讗"讻 讗祝 讗讬 讘讗诪转 讛讬' 讻讜谞转讜 转谉 讜诇讗 讝讻讬 讗注驻"讻 讗讬谉 诇讜 讘讜 拽谞讬谉 诪诪讜谉 砖讛转讜专讛 讝讻转讛 诇讜 诇讛注讘讚 讻讜' 讻讬讜谉 砖讛讜讗 住驻拽 砖诪讗 讝讻讬 讻谞"诇 讜讗"讻 诪诪讬诇讗 注讻砖讬讜 讗祝 砖讘讗 诇讬讚讜 讜讛砖诇讬讞 谞转谞讜 诇讜 讙"讻 诇讗 诪讛谞讬 诇讛转讬专讜 讘讘"讞 讚讛讜讗 住驻拽 讘讛讬驻讱 砖诪讗 讘讗诪转 讛讬' 讻讜谞转讜 转谉 讜诇讗 讝讻讬 讜诇讗 谞砖转讞专专 注讚讬讬谉 讜讗注驻"讻 诇讗 讛讬' 诇讜 讘讜 拽谞讬谉 诪诪讜谉 诪砖讜诐 住驻拽 砖诪讗 讝讻讬 讜讝讻转讛 诇讜 讛转讜专讛 讗祝 讗讬 转谉 讻谞"诇 讜诪诪讬诇讗 讗讬谞讜 讘讬讚讜 诇讛转讬专讜 讘讘"讞 注讻砖讬讜 讻砖谞转谞讜 诇讜 讛砖诇讬讞 讻诪讜 诪驻拽讬专 注讘讚讜 讻讜' 讚讗讬谉 诇讜 转拽谞讛 讻讜' 讜讗"讻 讗住讜专 讙诐 讗讞"讻 讘讘"讞 讗讬 讛讜讬 住驻拽 讻谞"诇. 讜讗"讻 诪诪讬诇讗 诇讗 讛讜讬 讝讻讜转 讻诇诇 注讻砖讬讜 讻讬讜谉 砖讗住讜专 讘讘"讞 讜诇讻讱 诇住"讚 转谉 诇讗讜 讻讝讻讬 讻谞"诇. 讜诪讬讜砖讘 砖驻讬专 讚讘讗砖讛 讗讬 讛讜讬 讝讻讜转 砖驻讬专 讛讜讬 住驻拽 讗讬 转谉 讻讝讻讬 讚诇讗 砖讬讬讱 讛谞"诇 讜讗"砖:


砖诐 转讜住' 讚"讛 讛转讜驻住 诇讘注"讞 讻讜' 讗驻讬' 注砖讗讜 砖诇讬讞 讻讜' 讜讚诇讗 讻驻讬专砖"讬 讝"诇 讘驻"拽 讚讘"诪 讚讘注砖讗讜 砖诇讬讞 诇讻"注 拽谞讬 讚讗讬谉 讞讬诇讜拽 讚讝讻讬讛 诪讟注诐 砖诇讬讞讜转 讜讛拽砖讜 诪讛讗 讚讬讬诪专 讻谞"诇 讞砖讬 讻讜' 注"砖 讜注讜讚 讛拽砖讜 讛诪驻' 讚讗诪专 讛转诐 讘讘"诪 诇住"讚 讚转谉 讻讝讻讬 讜讛讗 注砖讗讜 砖诇讬讞 讘驻讬专讜砖 讻讬讜谉 讚讗诪专 转谞讛 诇讬 讚讛讜讬 讻讝讻讬 讜讗注驻"讻 诇讗 拽谞讛 讗讬 诪讙讘讬' 诪爪讬讗讛 诇讞讘讬专讜 诇讗 拽谞讛 讻讜' 讘诪转谞讬转讬谉 砖诐 讜诪讜讻讞 讚讗驻讬诇讜 注砖讗讜 砖诇讬讞 讘驻讬专讜砖 诇讗 诪讛谞讬 注"砖. 讙诐 诪讗讬 讞讬诇讜拽 讬砖 讘讗诪转 讘讬谉 注砖讗讜 砖诇讬讞 诇诇讗 注砖讗讜 讻讬讜谉 讚讝讻讬讛 诪讟注诐 砖诇讬讞讜转 讻讜'. 讜谞专讗讛 诇讬砖讘 讚讛谞讛 讘讞"诪 住' 拽"讛 住"讜 拽讬"诇 讚讗诐 讛谞驻拽讚 诪住专 讛驻拽讚讜谉 诇讘注"讞 砖诇 讛诪驻拽讬讚 驻讟讜专 讚讗祝 讗诐 讛讬' 诪讞讝讬专讜 讛讬' 讞讬讬讘 讻讜' 讜讛拽砖讛 讛讘"讬 讛讗 拽讬"诇 讚讛驻讜专注 讞讜讘讜 砖诇 讞讘讬专讜 驻讟讜专 诪砖讜诐 讚诪驻讬讬住 讛讜讜讬谞讗 诇讬讛 讜诪讞诇 诇讬' 讗"讻 讛讻讗 讬讛讗 讞讬讬讘 讛谞驻拽讚 讚讗诐 讛讬' 诪讞讝讬专讜 诇讜 讛讬' 诪驻讬讬住 讻讜' 讜转讬专抓 讛砖"讱 讝"诇 住"拽 讟' 讚讛讻讗 讛谞驻拽讚 诪砖讜注讘讚 诇讛讘注"讞 诪讚专"谞 讜讛讬' 诪讞讜讬讘 诇讛讞讝讬专 诇讜 讜讛讜讬 讘注"讚 讚讬讚讬' 讜诇讻讱 驻讟讜专 注"砖 讚讗讬谉 讛讟注诐 诪讞诪转 砖讛讜讗 诪讜讞讝拽 讻诪"砖 讛住诪"注 讚讘讗讬住讜专讬 讛谞讗讛 拽讬"诇 讚诇讗 讛讜讬 讛谞讗讛 讻诇诇 诪砖讜' 砖讛讜讗 驻讟讜专 讜诪诪讬诇讗 讞讬讬讘 讻讗谉 注"砖:


讜讛谞讛 诇讻讗讜专讛 诇驻"讝 讘转讜驻住 诇讘注"讞 讘诪拽讜诐 砖讗讬谞讜 讞讘 诇讗讞专讬诐 讚拽讬"诇 讚拽谞讛 诪砖讜诐 讚讝讻讬谉 诇讗讚诐 讻讜' 讜拽谞讛 讛讘注"讞 讻讗诇讜 转驻住 讘注爪诪讜 讻讜' 讗"讻 诇讻讗讜专讛 讞讬讬讘 讛转讜驻住 诇砖诇诐 诇讛诇讜讛 砖驻讬专 讻谞"诇 讻讬讜谉 讚驻讜专注 讞讜讘讜 驻讟讜专 讗"讻 讙专诐 诇讜 讛讬讝拽 讘转驻讬住转讜 讚讘诇讗"讛 讛讬' 诪驻讬讬住 诇讬' 讜诪讞讬诇 诇讬' 讻谞"诇 讻诪讜 讘谞驻拽讚 讛谞"诇 讜讛讻讗 诇讗 砖讬讬讱 转讬专讜抓 讛砖"讱 讝"诇 讚讞讬讬讘 诪讚专"谞 讜讛讜讬 诇讬' 讘注"讚 讻讜' 讚讝"讗 讚讛讻讗 拽讜讚诐 砖转驻住 诇讗 讛讬' 讞讬讬讘 讻诇诇 诪讚专"谞 专拽 注讻砖讬讜 讗讞专 砖转驻住 讗"讻 讞讬讬讘 砖驻讬专 注诇 转驻讬住转讜 讚讛讜讬 讻诪住专讜 诇讬讚 讛讘注"讞 讻讬讜谉 讚转讜驻住 诇讘注"讞 拽谞讛 讜讘砖注转 讛转驻讬住讛 诇讗 讛讬' 诪讞讜讬讘 诇转驻讜住 讻诇诇 讚讗讝 诇讗 讛讬' 砖讬讬讱 讚专"谞 讚讘砖诇诪讗 讘诪拽讜诐 砖讞讘 诇讗讞专讬诐 讗讬 诇讗 拽谞讛 讗讬谞讜 讞讬讬讘 讗祝 砖讙专诐 诇讜 讘转驻讬住转讜 砖讞讬讬讘 注讻砖讬讜 讗讞专 讛转驻讬住讛 诇讬转谉 诇讛讘注"讞 诪讚专"谞 讜讗讬 诇讗 转驻住 诇讗 讛讬' 讞讬讬讘 讚讙"讻 诇讗 讛讬' 诪讞讜讬讘 诇转驻讜住 诪"诪 讝"讗 讚诪讛 注砖讛 诇讜 讘转驻讬住转讜 讚讻诪讜 讚讗讬 诇讗 转驻住 讛讬' 诪驻讬讬住 诇讬' 讜诪讞诇 诇讬' 讻诪讜 讻谉 讬驻讬讬住讜 讙诐 注讻砖讬讜 讜讬诪讞诇 诇讜 讚讚讜拽讗 讛转诐 讘驻讜专注 讞讜讘讜 讚讗讬 诇讗 讛讬' 驻讜专注 诇讜 讛讬' 诪驻讬讬住 诇讜 诪砖讗"讻 讻砖讻讘专 拽讬讘诇 砖讬驻讬讬住讜 砖讬讞讝讜专 讝讛 诇讗 讬注砖讛 讻讬讜谉 砖讻讘专 拽谞讛 讜诪拽讜讚诐 诇讗 讛讬' 诇讜 讗诇讗 砖讬注讘讜讚 注"砖 讗讘诇 讛讻讗 讚讙诐 注讻砖讬讜 讗讬谉 诇讜 讗诇讗 砖讬注讘讜讚 诪讚专"谞 讗"讻 诇讗 注砖讛 诇讜 讛讬讝拽 讻诇诇 讻谞"诇 讚讙诐 注转讛 讬驻讬讬住讜 讻讜'. 专拽 讛讻讗 讘讗讬谞讜 讞讘 诇讗讞专讬诐 讚砖驻讬专 拽谞讛 诇讙诪专讬 讛讘注"讞 砖讛讜讗 砖诇讜 讗"讻 诪诪讬诇讗 讞讬讬讘 讛转讜驻住 讻谞"诇 讚讘诇讗 讛转驻讬住讛 讛讬' 诪驻讬讬住 讜诪讞诇 诇讬' 诪砖讗"讻 注讻砖讬讜 讚拽谞讛 诇讙诪专讬 讜讛讜讬 讻诪讜 讘驻讜专注 讞讜讘讜 讻讜' 专拽 讛讻讗 讬"诇 讻讬讜谉 讚讘讚讘专 砖讛讜讗 讝讻讜转 拽讬"诇 讛讙讚讬诇讜 讬讻讜诇讬谉 诇诪讞讜转 讻讜' 讚讗诐 讗讬谞讜 专讜爪讛 讛讝讻讜转 诇讗 讝讻讛 讻讜' 讗"讻 讙"讻 讘讚讬讘讜专 诇讘讚 谞拽谞讛 诇讜 讜砖讬讬讱 讙"讻 讻谞"诇 讚讙诐 注转讛 砖转驻住 讬讻讜诇 诇驻讬讬住讜 讜讗讬谉 爪专讬讱 诇讞讝讜专 讜诇讛拽谞讜转 诇讜 专拽 砖讬讗诪专 讗讬 讗驻砖讬 讻讜' 讜诪讞诇 诇讜 讚诪讛谞讬 讙"讻 砖讗讬谞讜 专讜爪讛 讛讝讻讜转 讜诇讗 注砖讛 诇讜 讛讬讝拽 讻谞"诇 讘转驻讬住转讜:


讗诪谞诐 诇驻讬专砖"讬 讝"诇 讘转讜驻住 诇讘注"讞 讘诪拽讜诐 砖讞讘 诇讗讞专讬诐 讜注砖讗讜 砖诇讬讞 讚拽谞讛 讙"讻 讜讘砖诇讬讞 拽讬"诇 讚拽谞讛 诪讬讚 讘转驻讬住转 讛砖诇讬讞 讚砖诇讜讞讜 讻诪讜转讜 讜诇讗 诪讛谞讬 讗讬 讗驻砖讬 讗讞"讻 讻讬讜谉 砖讻讘专 讝讻讛 讘讜 专拽 砖爪专讬讱 诇讛拽谞讜转 讜诇讬转谉 诇讜 诪讞讚砖 讜讛讜讬 砖驻讬专 讻诪讜 讘驻讜专注 讞讜讘讜 讻讜' 讗"讻 诪诪讬诇讗 砖驻讬专 讛砖诇讬讞 讞讬讬讘 诇砖诇诐 诇讛诇讜讛 讚讗祝 砖讛讜讗 砖诇讬讞 诪"诪 讻讬讜谉 砖诇讗 讛讜讬 砖诇讬讞 诇注谞讬谉 讛讞讜讘 讚诇讗 讻转讘 讚讬谉 讝讻讬 讻讜' 专拽 诇转驻讜住 讗"讻 讞讬讬讘 讘转驻讬住转讜 诇砖诇诐 诇讜 讚讛驻住讬讚讜 讚讗讬 诇讗 讛讬' 转讜驻住 讛讬' 诪驻讬讬住 诇讬' 讜诪讜讞诇 诇讜 讻讜' 讚拽讬"诇 讘驻讜专注 讞讜讘讜 讗祝 砖讛诪诇讜讛 讚讜讞拽 讜转讜讘注 诇砖诇诐 驻讟讜专 讙"讻 讚讗注驻"讻 讛讬' 诪驻讬讬住 讻讜' 注"砖 讗"讻 讙诐 讛讻讗 讞讬讬讘 讛砖诇讬讞 讻讜' 讻谞"诇:


讜讛谞讛 拽讬"诇 讞"诪 住讬' 拽讻"讘 讚讻诇 讛讛讜爪讗讜转 砖讛讜爪讬讗 讛诪讜专砖讛 诇讛讜爪讬讗 讛讞讜讘 讞讬讬讘 讛诪诇讜讛 诇砖诇诐 注讚 讻讚讬 讛讞讜讘 注"砖 讜讻转讘讜 砖诐 讛驻讜住' 讚讗祝 讘砖讗专 砖诇讬讞 砖诇讗 讻转讘 诇讜 讻诇 讚诪转注谞讬 诪谉 讚讬谞讗 讻讜' 诪"诪 讗诐 讬讚注 砖讗讬 讗驻砖专 诇砖诇讬讞 诇讛讜爪讬讗 讛讞讜讘 讘诇讗 讛讜爪讗讜转 讗诇讜 讗讜 讛讛讬讝拽 讙"讻 诪住转诪讗 讻讬讜谉 砖注砖讛 讗讜转讜 砖诇讬讞 诇讛讜爪讬讗 讛讞讜讘 讜讬讚注 砖讬爪讟专讱 诇讛讜爪讬讗 讗讜 诇讬转谉 诪注讜转 讜讚讗讬 谞转讞讬讬讘 诇砖诇诐 诇讜 讻讬讜谉 砖诇讗 讛讬' 讬讻讜诇 诇讛讜爪讬讗 讘诇讗 讛讬讝拽 讝讛 注"砖. 讜讗"讻 诇驻"讝 讛讻讗 讘砖讜讜讬' 砖诇讬讞 砖讛砖诇讬讞 谞转讞讬讬讘 诇砖诇诐 诇讛诇讜讛 讘转驻讬住转讜 砖注"讬 讛转驻讬住讛 谞转讞讬讬讘 讜讘诇讗 讝讛 诇讗 讛讬' 讬讻讜诇 诇讛讜爪讬讗 砖讗诐 诇讗 讛讬' 转讜驻住 诇讗 讛讬' 诪讜爪讬讗 讛讞讜讘 讻谞"诇 讜诇讗 讛讬' 讬讻讜诇 诇讛讜爪讬讗 讛讞讜讘 讘诇讗 讛讬讝拽 讝讛 讜诪诪讬诇讗 讻讬讜谉 砖注砖讗讜 砖诇讬讞 诇转驻讜住 讜讬讚注 讛诪砖诇讞 砖讘转驻讬住转讜 谞转讞讬讬讘 诇砖诇诐 讗"讻 讞讬讬讘 注爪诪讜 诇砖诇诐 诇讜 讜砖驻讬专 讞讬讬讘 讛诪诇讜讛 诇砖诇诐 诇讛转讜驻住 诪讟注诐 诪讜爪讬讗 讛讜爪讗讜转 讻谞"诇 讻讬讜谉 砖诇讗 讛讬' 讗驻砖专 讘诇讗 讝讛 讻谞"诇:


讜讛谞讛 拽讬"诇 讘砖谞讬诐 砖讛讜爪讬讗讜 砖讟专 讞讜讘 讝讛 注诇 讝讛 讚讝讛 讙讜讘讛 讜讝讛 讙讜讘讛 讛讬讻讗 砖讬砖 谞驻拽讗 诪讬谞讛 讘讚讘专 讚诇讗 砖讬讬讱 讛驻讜讻讬 诪讟专转讗 讻讜' 注"砖 讜讛谞讛 拽讬"诇 讘转讜驻住 诇讘注"讞 讘诪拽讜诐 砖讞讘 诇讗讞专讬诐 讗祝 讚诇讗 拽谞讛 诪"诪 讛讬讻讗 砖讞讬讬讘 讙诐 诇讛转讜驻住 砖驻讬专 拽谞讛 讜讬讻讜诇 诇转驻讜住 讘砖讘讬诇 讛讗讞专 讙"讻 讚砖讬讬讱 诪讬讙讜 讚讝讻讬 诇谞驻砖讬' 讝讻讬 谞诪讬 诇讞讘专讬讛 讻讬讜谉 讚讗讬 讘注讬 讛讬' 讬讻讜诇 诇转驻讜住 讘砖讘讬诇 注爪诪讜 注"砖 讜驻住拽 讛砖"讱 讝"诇 讚讗祝讗诐 讗讬谞讜 讞讬讬讘 诇讛转讜驻住 专拽 诪注讟 诇讗 讻诪讜 砖讞讬讬讘 诇讛讗讞专 讙"讻 讬讻讜诇 诇转驻讜住 讻诇 讛讞讜讘 讘砖讘讬诇 讛讗讞专 讻讬讜谉 讚讬讻讜诇 诇转驻讜住 拽爪转 讘砖讘讬诇 注爪诪讜 诪诪讬诇讗 讬讻讜诇 诇转驻讜住 讛讻诇 讘砖讘讬诇 讛讗讞专 讚讛讜讬 讙"讻 诪讬讙讜 砖讝讻讬 诇谞驻砖讬' 拽爪转 讬讻讜诇 诇讝讻讜转 诇讞讘讬专讜 讛讻诇 注"砖 讘砖"讱 讝"诇. 讜讛谞讛 诇驻"讝 讛讻讗 讘转讜驻住 诇讘注"讞 讘诪拽讜诐 砖讞讘 诇讗讞专讬诐 讘砖讜讬' 砖诇讬讞 谞专讗讛 讚讗诐 转讜驻住 诪讞爪讛 讛讞讜讘 讘砖讘讬诇 讛诪诇讜讛 诪诪讬诇讗 讬讻讜诇 诇转驻讜住 讛诪讞爪讛 讛讗讞专 讘砖讘讬诇 注爪诪讜 讚讻讬讜谉 砖转驻住 诪讞爪讛 讘砖讘讬诇 讛诪诇讜讛 讛讬讬谞讜 讛诪砖诇讞 讗"讻 讞讬讬讘 讛砖诇讬讞 诇砖诇诐 诇讛诇讜讛 诪讟注诐 驻讜专注 讞讜讘讜 讻谞"诇 砖讛驻住讬讚讜 讘转驻讬住转讜 讻谞"诇 讜讗"讻 讻讬讜谉 砖讞讬讬讘 讛砖诇讬讞 诇砖诇诐 讗讜转讜 讛诪讞爪讛 诇讛诇讜讛 诪诪讬诇讗 讞讬讬讘 讛诪诇讜讛 讛诪砖诇讞 诇砖诇诐 诇讛砖诇讬讞 诪讟注诐 诪讜爪讬讗 讛讜爪讗讜转 讻谞"诇 砖诇讗 讛讬' 讬讻讜诇 诇讙讘讜转 讘诇"讝 讻谞"诇 讜讗"讻 讻讬讜谉 砖讛诪诇讜讛 讞讬讬讘 诇讛砖诇讬讞 讗讜转讜 讛讞爪讬 讜讛诇讜讛 讞讬讬讘 注讚讬讬谉 诪讞爪讛 诇讛诪诇讜讛 讻讬讜谉 砖诇讗 转驻住 注讚讬讬谉 讗诇讗 讞爪讬 讜讗"讻 诪诪讬诇讗 讞讬讬讘 讛诇讜讛 诇讛砖诇讬讞 诪讞诪转 砖讬注讘讜讚讗 讚专' 谞转谉 砖讛讜讗 讞讬讬讘 诇讛诪诇讜讛 讜讛诪诇讜讛 讞讬讬讘 诇讛砖诇讬讞 讻谞"诇 讜讗祝 砖讛砖诇讬讞 讙"讻 讞讬讬讘 诇讛诇讜讛 诪讞诪转 驻讜专注 讞讜讘讜 讻谞"诇 诪"诪 讛讗 拽讬"诇 讚讝讛 讙讜讘讛 讜讝讛 讙讜讘讛 讻谞"诇 讗"讻 诪诪讬诇讗 讬讻讜诇 讛砖诇讬讞 诇转驻讜住 讞爪讬 讛讗讞专 讘砖讘讬诇 注爪诪讜 讻讬讜谉 砖讞讬讬讘 诇讜 讗讜转讜 讛讞爪讬 讞讜讘 诪讚专"谞 讻谞"诇. 讜砖驻讬专 讻讬讜谉 砖转讜驻住 诪讞爪讛 讘砖讘讬诇 讛诪诇讜讛 讬讻讜诇 讗讞专 讻讱 诇转驻讜住 讞爪讬 讘砖讘讬诇讜 讻讬讜谉 砖讞讬讬讘 诇讜 诪讞爪讛 讛专讗砖讜谉 诪讚专"谞 讻谞"诇 讜讗"讻 诪诪讬诇讗 诇驻"讝 砖驻讬专 讻砖转讜驻住 讙诐 讛讻诇 讘砖讘讬诇 讛诪诇讜讛 讙"讻 诪讛谞讬 讚砖讬讬讱 诪讙讜 讚讗讬 讘注讬 讝讻讬 诇谞驻砖讬' 讝讻讬 谞诪讬 诇讞讘专讬讛 讻讬讜谉 讚讗讬 讘注讬 讬讻讜诇 诇转驻讜住 诪讞爪讛 讘砖讘讬诇 注爪诪讜 诪诪讬诇讗 讬讻讜诇 注讻砖讬讜 诇转驻讜住 讛讻诇 讘砖讘讬诇 讛诪诇讜讛 讻诪"砖 讛砖"讱 讝"诇. 讜诇讻讱 讬"诇 讟注诐 专砖"讬 讝"诇 讚讘砖讜讜讬' 砖诇讬讞 转讜驻住 诇讘注"讞 拽谞讛 讚讻讬讜谉 讚砖讜讜讬' 砖诇讬讞 讞讬讬讘 讛诪砖诇讞 诇砖诇诐 诇讜 讻谞"诇 讜砖讬讬讱 诪讬讙讜 讚讝讻讬 诇谞驻砖讬' 讜诇讻讱 拽谞讛 讘诪拽讜诐 砖讞讘 诇讗讞专讬诐 讻谞"诇 诪砖讗"讻 讘诇讗 注砖讗讜 砖诇讬讞 讚讗讬谞讜 讞讬讬讘 诇砖诇诐 诇讜 讻诇诇 讛诪砖诇讞 讜讗讬谞讜 讬讻讜诇 诇转驻讜住 诇注爪诪讜 诇讻讱 诇讗 拽谞讛 讚诇讗 砖讬讬讱 诪讬讙讜 讻讜':


讗讱 诇讻讗讜专讛 讝讛 讟注讜转 讚讗讬讱 谞讬诪讗 讛讟注诐 讚讘砖讘讬诇 讝讛 拽谞讛 诪砖讜诐 砖讬讻讜诇 诇转驻讜住 诇注爪诪讜 讻谞"诇 讛讗 讻讬讜谉 讚讘诇"讝 诇讗 拽谞讛 讗"讻 讗讬谞讜 讬讻讜诇 诇转驻讜住 讻诇诇 诇注爪诪讜 砖讗讬谞讜 讞讬讬讘 诇砖诇诐 诇讛诇讜讛 讚诇讗 注砖讛 诇讜 讛讬讝拽 讻诇诇 讘转驻讬住转讜 讻讬讜谉 砖诇讗 拽谞讛 讻谞"诇 讜讗讬讱 讘砖讘讬诇 讝讛 谞讬诪讗 讚拽谞讛. 讗诪谞诐 诇诪"砖 讛驻' 讚讗祝 讚转讜驻住 讘诪拽讜诐 砖讞讘 诇讗讞专讬诐 诇讗 拽谞讛 诪"诪 诇驻讬 讛讞诇拽 讛诪讙讬注 诇讜 诇讘"讞 讝讛 诇驻讬 注专讱 砖讗专 讘"讞 砖驻讬专 拽谞讛 讚谞讙讚 讝讛 诇讗 讛讜讬 讞讘 诇讗讞专讬诐 讚讝讛 诪讙讬注 诇讜 诇驻讬 住讚专 讛讘"讞 注"砖. 讗"讻 诪诪讬诇讗 讗祝 讗讬 诇讗 拽谞讛 爪专讬讱 讛砖诇讬讞 诇砖诇诐 诇讛诇讜讛 讝讛 讛讞诇拽 诪讟注诐 驻讜专注 讞讜讘讜 讜诪诪讬诇讗 讞讬讬讘 诇讜 讛诇讜讛 诪讚专"谞 注诇 讝讛 讛讞诇拽 讻谞"诇 讜讬讻讜诇 讛砖诇讬讞 诪诪讬诇讗 诇转驻讜住 诇注爪诪讜 讻谞"诇 讜诪诪讬诇讗 讬讻讜诇 诇转驻讜住 讛讻诇 讘砖讘讬诇 讞讘讬专讜 诪砖讜诐 诪讬讙讜 讚讗讬 讘注讬 讻讜' 讜砖驻讬专 驻讬专砖"讬 讝"诇 讘转讜驻住 诇讘"讞 讻讜' 讚讘注砖讗讜 砖诇讬讞 砖驻讬专 拽谞讛 讛讻诇 诪砖讜诐 诪讬讙讜 讚讗讬 讘注讬 讝讻讬 讻讜' 讻谞"诇:


讜诇驻"讝 诪讬讜砖讘 砖驻讬专 拽讜砖讬讗 讛谞"诇 注诇 讚讘专讬 专砖"讬 讝"诇 讚驻专讬讱 砖诐 讗诪转谞讬转讬谉 讚转谞讛 诇讬 诇诪"讚 讛诪讙讘讬讛 诪爪讬讗讛 诇讗 拽谞讛 讻讜' 讜讛拽砖讜 讚讛讗 注砖讗讜 砖诇讬讞 讻讜'. 讜诇诪"砖 讗"砖 讚诇诪"讚 讛诪讙讘讬讛 诪爪讬讗讛 诇讗 拽谞讬 讜诪诪讬诇讗 住讘专 讚诇讗 讗诪专讬谞谉 诪讬讙讜 讚讝讻讬 诇谞驻砖讬讛 讻讜' 驻专讬讱 砖驻讬专 诪诪转谞讬转讬谉 讚讻讬讜谉 讚诇讗 讗诪专讬谞谉 诪讬讙讜 讚讗讬 讘注讬 讝讻讬 讻讜' 诪诪讬诇讗 讗讬谉 讞讬诇讜拽 讘讬谉 注砖讗讜 砖诇讬讞 诇诇讗 注砖讗讜 讻讜' 诪砖讗"讻 诇诪"讚 讛诪讙讘讬讛 诪爪讬讗讛 诇讞讘讬专讜 拽谞讛 讻讜' 讜讗诪专讬谞谉 诪讬讙讜 讚讗讬 讘注讬 讝讻讬 讻讜' 专拽 讘转讜驻住 诇讘注"讞 诇讗 拽谞讛 诪砖讜诐 讚诇讗 砖讬讬讱 诪讬讙讜 讚讗讬 讘注讬 讻讜' 驻讬专砖"讬 讝"诇 砖驻讬专 讚注砖讗讜 砖诇讬讞 拽谞讬 讻讜' 讚砖讬讬讱 诪讬讙讜 讗讘诇 诇诪"讚 诇讗 拽谞讬 诪诪讬诇讗 讗讬谉 讞讬诇讜拽 讻诇诇 讜驻专讬讱 砖驻讬专 讻谞"诇 诪诪转谞讬转讬谉 讜讗"砖. 讜讗祝 讚专砖"讬 讝"诇 驻讬专砖 砖诐 讗诪讬诇转讗 讚专"谞 讜专"讞 讚住讘专讬 讛诪讙讘讬讛 诪爪讬讗讛 诇讗 拽谞讬 诪"讟 讛讜讬 转讜驻住 诇讘注"讞 讻讜' 讜讻诇 讛转讜驻住 诇讘注"讞 讘诪拽讜诐 砖讞讘 诇讗讞专讬诐 诇讗 拽谞讛 讜驻讬专砖"讬 讝"诇 诪讗讞专 砖诇讗 注砖讗讜 砖诇讬讞 讜讗"讻 拽讗讬 讙"讻 诇诪讗谉 讚诇讗 住讘专 诪讬讙讜 讚讝讻讬 诇谞驻砖讬讛 讚住讘专 诪讙讘讬讛 诪爪讬讗讛 诇讗 拽谞讛 讻讜' 讗讱 诪"诪 诇诪讗讬 砖讛拽砖讜 讛诪驻' 砖诐 诪讗讬 讗诪专讜 专"谞 讜专"讞 讛讟注诐 讚诪讙讘讬讛 诪爪讬讗讛 诇讗 拽谞讛 诪砖讜诐 讚讛讜讬 诇讬讛 转讜驻住 诇讘"讞 讻讜' 诪讗讬 驻砖讜讟 诇讛讜 讬讜转专 讘转讜驻住 诇讘注"讞 诪诪讙讘讬讛 诪爪讬讗讛 讛讗 诪讗谉 讚驻诇讬讙 住讘专 讙诐 讘转讜驻住 诇讘注"讞 讚拽谞讬 注"砖 讜讗讬讱 谞转谉 讟注诐 讘讚讘专 讛讚讜诪讛 诪诪砖. 讜转讬专爪讜 讚讛"驻 讚讗祝 讚诪讗谉 讚住讘专 诪讙讘讬讛 诪爪讬讗讛 拽谞讬 诪砖讜诐 诪讬讙讜 讚讗讬 讘注讬 讝讻讬 讻讜' 讗注驻"讻 讘转讜驻住 诇讘注"讞 讚诇讗 拽谞讬 讚诇讗 砖讬讬讱 诪讬讙讜 讚讗讬 讘注讬 讻讜' 讜专"谞 讜专"讞 诇讗 住讘专讬 诪讬讙讜 讚讗讬 讘注讬 讻讜' 讜诇讻讱 诇讗 拽谞讬 讙诐 诪讙讘讬讛 诪爪讬讗讛 讻讜' 讜诇讻讱 讗诪专讜 讛讟注诐 讛讜讬 诇讬讛 讻转讜驻住 诇讘注"讞 讻讜' 讚诇讻"注 诇讗 拽谞讬 讚诇讗 砖讬讬讱 诪讬讙讜 讚讗讬 讘注讬 讻讜' 讻诪讜 讻谉 讙讘讬 诪爪讬讗讛 诇讗 拽谞讬 讗祝 砖砖讬讬讱 诪讬讙讜 讚讗讬 讘注讬 讻讜' 讻谞"诇 注"砖. 讗"讻 诪讬讜砖讘 讚驻讬专砖"讬 讝"诇 砖驻讬专 讚诇讗 注砖讗讜 砖诇讬讞 讚讘注砖讗讜 砖诇讬讞 讗"讻 砖讬讬讱 砖驻讬专 讙诐 讘转讜驻住 诇讘注"讞 诪讬讙讜 讚讗讬 讘注讬 讻讜' 讜诇讗 注讚讬祝 讚讛讜讬 讻诪讙讘讬讛 诪爪讬讗讛 诪诪砖 讜讗讬谞讜 驻砖讜讟 讬讜转专 讻谞"诇 讜诪讗谉 讚住讜讘专 诪讙讘讬讛 诪爪讬讗讛 拽谞讬 住讜讘专 讙"讻 讘转讜驻住 诇讘注"讞 讘注砖讗讜 砖诇讬讞 讚拽谞讬 讻谞"诇 讜诇讻讱 驻讬专砖 讚讛讜讬 讻转讜驻住 诇讘注"讞 讛讬讻讗 砖诇讗 注砖讗讜 砖诇讬讞 讚诇讻"注 诇讗 拽谞讬 讚诇讗 砖讬讬讱 诪讬讙讜 讚讗讬 讘注讬 讻讜' 讜住讘专讬 讚讻诪讜 讻谉 讙诐 诪讙讘讬' 诪爪讬讗讛 讻讜' 讜诪诪讬诇讗 讙诐 讘注砖讗讜 砖诇讬讞 诇讗 拽谞讛 讻谞"诇 讜讗"砖:


讜诪讬讜砖讘 讙"讻 拽讜砖讬转 转讜住' 诪讛讗 讚讬讬诪专 讘专 讞砖讜 讻讜' 讚讛诐 住讘专讬 讙"讻 讚讙诐 诪讙讘讬讛 诪爪讬讗讛 诇讗 拽谞讬 讻讜' 讜诪诪讬诇讗 诇讗 拽谞讬 讗祝 讘转讜驻住 诇讘注"讞 砖注砖讗讜 砖诇讬讞 讻谞"诇 讻讬讜谉 讚诇讗 住"诇 诪讬讙讜 讚讗讬 讘注讬 讻讜' 讻谞"诇. 讜注讜讚 讚诪"砖 诇讗 砖讬讬讱 专拽 讘转驻住 诪注讜转 讚拽谞讬 讛诪砖诇讞 诪讬讚 讘转驻讬住转 讛砖诇讬讞 诇讙诪专讬 诇驻专注讜谉 讜讛讜讬 讻谞驻专注 诇讙诪专讬 讜诇讗 砖讬讬讱 砖讙诐 注转讛 讬驻讬讬住讜 讜讬诪讞讜诇 诇讜 讻讬讜谉 讚讛讜讬 讻讻讘专 谞驻专注 讻谞"诇 讗讘诇 讛讬讻讗 砖转驻住 讛砖诇讬讞 讞驻抓 砖爪专讬讱 砖讜诪讗 注讚讬讬谉 讜诇讗 讛讜讬 讻驻专注讜谉 专拽 砖讬砖 诇讜 砖讬注讘讜讚 注诇讬讜 讗"讻 诪诪讬诇讗 砖讬讬讱 砖讙诐 注转讛 讬驻讬讬住讜 讜讬诪讞诇 诇讜 讜讗讬谉 讛砖诇讬讞 爪专讬讱 诇砖诇诐 讜诪诪讬诇讗 诇讗 砖讬讬讱 诪讬讙讜 讚讗讬 讘注讬 讝讻讬 讻讜' 讜诇讻讱 讛转诐 讘注讜讘讚讗 讚讬讬诪专 讘"讞 讻讜' 砖转驻住 讗专讘讗 诪诪讬诇讗 诇讗 砖讬讬讱 诪讬讙讜 讚讗讬 讘注讬 讝讻讬 讗祝 砖注砖讗讜 砖诇讬讞 讻讜' 讜诇讻讱 诇讗 拽谞讬 讻谞"诇 讗讘诇 专砖"讬 讝"诇 驻讬专砖 砖驻讬专 讛转诐 讚讗诪专 讛讟注诐 讚讛讜讬 诇讬讛 讻转讜驻住 诇讘注"讞 讻讜' 讜讛讬讬谞讜 讘诪拽讜诐 讚诇讗 砖讬讬讱 诪讬讙讜 讚讗讬 讘注讬 讻讜' 讻谞"诇 讜驻讬专砖 砖驻讬专 讘诇讗 注砖讗讜 砖诇讬讞 讛讬讬谞讜 讻诪讜 讘诪讙讘讬讛 诪爪讬讗讛 砖拽谞讛 讛诪砖诇讞 诪讬讚 讘转驻讬住转 讛砖诇讬讞 讻诪讜 讻谉 讙诐 讘诪注讜转 讗诇讜 注砖讗讜 砖诇讬讞 讛讬' 讻诪讜 讘诪讙讘讬讛 诪爪讬讗讛 讜诇讻讱 驻' 讘诇讗 注砖讗讜 砖诇讬讞 讜讗"砖. 讜讘诪"砖 讬砖 诇讬讬砖讘 讚讘专讬 诪讛专砖"讗 驻' 讛讻讜转讘 砖诐 砖讻转讘 讚诇讗 谞讬讞讗 诇讛讜 诇讬讬砖讘 驻讬专砖"讬 讘注砖讗讜 砖诇讬讞 诪砖讜诐 诪讬讙讜 讻讜' 讜讚讘专讬讜 转诪讜讛讬诐 讚讛讗 诇专"谞 讜专"讞 诇讗 讗诪专讬谞谉 诪讬讙讜. 讜诇诪"砖 讗"砖 讚讛讜讬 讻转讜驻住 讛讬讻讗 讚诇讗 砖讬讬讱 诪讬讙讜 讻谞"诇 讜讗"砖:


讜诪讬讜砖讘 讙"讻 诪讗讬 讚拽砖讛 注诇 讚讘专讬 专砖"讬 讝"诇 讚砖诐 讗讜转讘讬' 专讘讗 诇专"谞 诪爪讬讗讜转 驻讜注诇 诇注爪诪讜 讘讚"讗 讻讜' 讗讘诇 注砖讛 注诪讬 诪诇讗讻讛 讻讜' 诪爪讬讗转讜 诇讘注讛"讘 讻讜' 讜讛谞讛 砖诐 诇拽诪谉 讬"讘 诪讜拽讬 诇讛 专"驻 讘砖讻专讜 诇诇拽讟 诪爪讬讗讜转 讗"讻 讻讬讜谉 砖爪讬讜讛 讗讜转讜 诇讬拽讞 讛诪爪讬讗讛 讛讜讬 注砖讗讜 砖诇讬讞 讜诇讻讱 拽谞讛 讜诪讗讬 驻专讬讱 讜讗祝 讚专讘讗 注爪诪讜 诪讜拽讬 讘诪讙讘讬讛 注诐 诪诇讗讻转讜 讻讜' 诪"诪 诪讗讬 驻专讬讱 讗专"谞 讜专"讞 讚诇诪讗 讗讬讬专讬 讘注砖讗讜 砖诇讬讞 讻谞"诇. 讜诇诪"砖 诪讬讜砖讘 讚驻专讬讱 砖驻讬专 诇专"谞 讜专"讞 讚住讘专讬 讙诐 诪讙讘讬讛 诪爪讬讗讛 诇讗 拽谞讬 讜诇讗 住讘专讬 诪讬讙讜 讚讗讬 讘注讬 讝讻讬 讻讜' 讜诪诪讬诇讗 诇讚讬讚讛讜 讙诐 讘注砖讗讜 砖诇讬讞 诇讗 拽谞讬 讻讬讜谉 讚诇讗 住讘专讬 诪讬讙讜 讻讜' 讚砖诐 驻讬专砖 专拽 注诇 讛讟注诐 讚讛讜讬 诇讬讛 转讜驻住 讻讜' 讗讘诇 诇驻讬 讛讗诪转 诇专"谞 诇讗 诪讛谞讬 注砖讗讜 砖诇讬讞 讻谞"诇 讜讗"砖:


注讜讚 讬砖 诇讬砖讘 讛谞"诇 讚驻专讬讱 专讘讗 诪讛讗 讚诪爪讬讗讜转 驻讜注诇讜诇讗 诪讜拽讬 讘注砖讗讜 砖诇讬讞 讻讜'. 讚讛谞讛 讛诪驻' 驻讬专砖讜 讚讘专讬 专砖"讬 讝"诇 讚讚讜拽讗 讘诇讗 注砖讗讜 砖诇讬讞 专拽 诪讟注诐 讝讻讬讛 诇讞讜讚 讗诪专讬谞谉 讚诇讗 讗诪专讛 转讜专讛 讚讝讻讬讛 讛讜讗 讻砖诇讬讞讜转 专拽 讘讚讘专 砖讗讬谞讜 讞讜讘 诇砖讜诐 讗讞讚 讗讘诇 讘讚讘专 砖讗讬谞讜 讝讻讜转 讙诪讜专 砖讛讜讗 讞讜讘 讘讝讛 诇讗讞专 诇讗 讗诪专讛 转讜专讛 砖讬讛讬' 讻砖诇讬讞 讻讜' 讗讘诇 讘砖诇讬讞 讙诪讜专 砖注砖讗讜 砖诇讬讞 砖驻讬专 诪讛谞讬 讻讬讜谉 讚砖诇讜讞讜 砖诇 讗讚诐 讻诪讜转讜 诇讻诇 讛讚讘专讬诐 诪讛谞讬 讗祝 讘讞讘 诇讗讞专讬诐 注"砖. 讜讛谞讛 讛诪驻' 讻转讘讜 讚讗祝 讚诇讗 诪讛谞讬 讝讻讬讛 讘诪拽讜诐 砖讞讘 诇讗讞专讬诐 讘讝讻讬讛 讝讜 讛讬讬谞讜 讚讜拽讗 讛讬讻讗 砖讘讝讻讬讛 讝讜 讛讜讗 诪讬讚 讞讘 诇讗讞专讬诐 讗讝 诇讗 诪讛谞讬 讗讘诇 讛讬讻讗 砖讘砖注转 讝讻讬讛 诇讗 讛讬' 注讚讬讬谉 讞讜讘 诇讗讞专讬诐 讗祝 砖讗讞"讻 诪讙讬注 爪讚 讞讜讘 诪讝讻讬讛 讝讜 讗注驻"讻 诪讛谞讬 讻讬讜谉 砖讘砖注转 讝讻讬讛 诇讗 讛讬' 讞讜讘 讻讜' 注"砖:


讜诇讻讗讜专讛 诇驻"讝 诇驻讬专砖"讬 讝"诇 讚注砖讗讜 砖诇讬讞 诪讛谞讬 讗"讻 讙诐 讘诇讗 注砖讗讜 砖诇讬讞 诇讻讗讜专讛 讙"讻 诪讛谞讬 诇诪"砖 诇注讬诇 讚讘讗诪转 注砖讬讬转 讛砖诇讬讞 注爪诪讜 讛讜讗 讙"讻 讝讻讜转 讜讬讻讜诇 讗讚诐 讗讞讚 诇注砖讜转 砖诇讬讞 诇讗讚诐 讗讞专 讘砖讘讬诇 讛讝讜讻讛 诇讝讻讜转 讚讝讛 讛讜讗 讝讻讜转 诇注砖讜转 砖诇讬讞 诇讝讻讜转 讜讻讬讜谉 讚拽讬"诇 砖诇讬讞 注讜砖讛 砖诇讬讞 注"砖 讜讗"讻 讻讬讜谉 讚讝讻讬讛 讛讜讗 诪讟注诐 砖诇讬讞讜转 讜讘讻诇 讚讘专 砖讛讜讗 讝讻讜转 讛讜讗 讻砖诇讜讞讜 讗"讻 讬讻讜诇 讛讝讜讻讛 砖驻讬专 诇注砖讜转 诇注爪诪讜 砖诇讬讞 诇讝讻讜转 讚注"讝 砖讛讜讗 讝讻讜转 诇注砖讜转 讗讜转讜 砖诇讬讞 注"讝 砖驻讬专 诪讛谞讬 诪讟注诐 讝讻讬谉 诇讗讚诐 讻讜' 讚讝讻讬' 诪讟注诐 砖诇讬讞 讜讛讜讬 讻讗诇讜 讛讜讗 注爪诪讜 注砖讗讜 砖诇讬讞 诇注砖讜转 砖诇讬讞 讚诇注谞讬谉 讝讛 诪讛谞讬 砖驻讬专 讛讝讻讜转 讗祝 砖讞讘 诇讗讞专讬诐 诪"诪 讝讻讜转 讝讛 讗讬谞讜 注讚讬讬谉 讞讜讘 诇讗讞专讬' 讻讬讜谉 砖诇讗 转驻住 注讚讬讬谉 讜诇讗 讛讙讘讬' 注讚讬讬谉 讛诪爪讬讗讛 专拽 砖注讜砖讛 砖诇讬讞 诇转驻讜住 讜注砖讬讬转 讛砖诇讬讞 注讚讬讬谉 讗讬谞讜 讞讘 诇讗讞专讬诐 讜讗祝 砖讗讞"讻 诪住转注祝 诪诪谞讜 讞讜讘 诪"诪 讘砖注转 讛讝讻讬讛 讗讬谞讜 讞讜讘 讜诪讛谞讬 讻谞"诇 讜诪讛谞讬 砖驻讬专 诪讛 砖注讜砖讛 砖诇讬讞 诇转驻讜住 诪讟注诐 讝讻讬讛 砖讝讛 注爪诪讜 讛讜讗 讝讻讜转 砖注讚讬讬谉 讗讬谞讜 讞讘 诇讗讞专讬诐 讘讝讻讬讛 讝讜 讜讗"讻 诪诪讬诇讗 诪讛谞讬 讗讞"讻 讻砖转讜驻住 讚讝讛讜 讛讜讬 注砖讗讜 砖诇讬讞 讘驻讬专讜砖 讚诪讛谞讬 讗祝 砖讞讘 诇讗讞专讬诐 诪诪砖 讜讗"讻 讻砖转讜驻住 讗讞"讻 诪讛谞讬 砖驻讬专 讚讛转驻讬住讛 讗讬谞讜 诪讟注诐 讝讻讬讛 砖讛讜讗 讻砖诇讬讞讜转 讚谞讬诪讗 讚讝讻讬讛 诇讗 讛讜讬 讻砖诇讬讞讜转 讛讬讻讗 砖讛讜讗 讞讜讘 诇讗讞讚 专拽 讚讛讜讗 讻讘专 砖诇讬讞 诪诪砖 砖注砖讛 讗讜转讜 砖诇讬讞 砖诇 讛讝讜讻讛 讚讝讛 讛讬' 诪讛谞讬 讗讝 诪讟注诐 讝讻讬' 砖讗讝 诇讗 讛讬' 注讚讬讬谉 讞讘 诇讗讞专讬诐 讜讛讬' 诪讛谞讬 砖驻讬专 诪讟注诐 讝讻讬讛 诇注砖讜转 砖诇讬讞 讜诪诪讬诇讗 讬讻讜诇 讛转讜驻住 注爪诪讜 诇注砖讜转 注爪诪讜 砖诇讬讞 诇转驻讜住 诪讟注诐 讝讻讬讛 讜诪讛谞讬 讗讞"讻 转驻讬住转讜 讚讛讜讬 注砖讗讜 砖诇讬讞 讚诪讛谞讬 讻谞"诇 讗祝 砖讛讜讗 讞讘 诇讗讞专讬诐 讜拽砖讛 讻谞"诇 讗诪讗讬 讛诪讙讘讬讛 诪爪讬讗讛 诇讞讘讬专讜 讗讜 转讜驻住 诇讘注"讞 诇讗 拽谞讛 讘诇讗 注砖讗讜 砖诇讬讞 诇砖讟转 专砖"讬 讝"诇 讻谞"诇:


讗讱 讬"诇 讚讛谞讛 讗诪专讬谞谉 诇拽诪谉 讚砖诇讬讞 砖诇讗 谞讬转谉 诇讙讬专讜砖讬谉 讗讬谞讜 讬讻讜诇 诇注砖讜转 砖诇讬讞 讗讞专 讚讻讬讜谉 讚讛讜讗 诇讗 谞注砖讛 砖诇讬讞 诇讙专砖 讜讗讬谉 讛砖诇讬讞 讬讻讜诇 诇讙专砖 讘注爪诪讜 诪诪讬诇讗 讗讬谞讜 讬讻讜诇 诇注砖讜' 砖诇讬讞 诇讙专砖 讙"讻 讜讛讜讬 讻诪讜 讻诇 诪诇转讗 讚讗讬讛讜 诇讗 诪爪讬 诇诪讬注讘讚 诇讗 诪爪讬 诇诪砖讜讬 砖诇讬讞 讜讻讬讜谉 砖讛砖诇讬讞 讗讬谞讜 讬讻讜诇 诇注砖讜转 诪注砖讛 讝讜 讘注爪诪讜 讗讬谞讜 讬讻讜诇 诇诪砖讜讬 砖诇讬讞 讙"讻. 讜讗"讻 诇讻讗讜专讛 讗"砖 讛谞"诇 讚讻讬讜谉 讚讝讻讬讛 诪讟注诐 砖诇讬讞讜转 讗"讻 讛讜讗 讘注爪诪讜 讗诐 讗讬谞讜 注讜砖讛 砖诇讬讞 诇转驻讜住 讗讬谞讜 讬讻讜诇 诇转驻讜住 讘注爪诪讜 诪讟注诐 讝讻讬讛 讚诇注谞讬谉 讝讛 诇讗 诪讛谞讬 讚讛讜讗 讞讘 诇讗讞专讬' 讻谞"诇 讜讗讬谞讜 砖诇讬讞 讻诇诇 诇注谞讬谉 讝讛 诇转驻讜住 讘注爪诪讜 讜诪诪讬诇讗 讗讬谞讜 讬讻讜诇 诇注砖讜转 砖诇讬讞 诇转驻讜住 讙"讻 讚讻诇 诪诇转讗 讻讜' 讜讛讜讬 讻砖诇讬讞 砖诇讗 谞讬转谉 诇讗讜转讜 讚讘专 讜诪诪讬诇讗 讙诐 诇注爪诪讜 讗讬谞讜 讬讻讜诇 诇注砖讜转 砖诇讬讞 诪讞诪转 砖讛讜讗 砖诇讬讞 讻讬讜谉 砖讗讬谞讜 砖诇讬讞 诇转驻讜住 讻诇诇 讻谞"诇 讜诇讗 诪讛谞讬 讙诐 讗讞"讻 讻谞"诇. 讗讱 讝讛 讟注讜转 讚讻讬讜谉 讚讝讛 注爪诪讜 讛讜讗 讝讻讜转 诇注砖讜转 砖诇讬讞 讜讝讻讬讛 诪讟注诐 砖诇讬讞讜转 讜讛讜讬 讻讗诇讜 注砖讗讜 讘驻讬专讜砖 砖诇讬讞 诇注砖讜转 砖诇讬讞 讜讝讛 砖驻讬专 诪讛谞讬 讚讗讜诪专 讗诪专讜 诪讛谞讬 讘诪诪讜谉 讜注砖讛 讗讜转讜 注诇 讝讛 砖诇讬讞 诇诪砖讜讬 砖诇讬讞 讜讛讜讗 讻讗诇讜 讛讜讗 注爪诪讜 注讜砖讛 砖诇讬讞 讜讻诪"砖 转讜住' 诇拽诪谉 讚祝 讻"讚 讚讝讛 诪讛谞讬 砖驻讬专 注"砖:


讗诪谞诐 诇诪讗讬 砖讛拽砖讜 讗讬讱 诪讛谞讬 讝讻讬讛 诪讟注诐 砖诇讬讞讜转 讛讗 讛讜讬 讬讗讜砖 砖诇讗 诪讚注转 讚讗祝 砖讗诐 讛讬' 讬讜讚注 讛讬' 注讜砖讛 讗讜转讜 砖诇讬讞 诪"诪 注讻砖讬讜 砖诇讗 讬讚注 诇讗 诪讛谞讬 讻诪讜 讘讬砖诇"诪 讚拽讬"诇 诇讗 讛讜讬 讬讗讜砖 讻讜'. 讗讱 讬"诇 讚诇讗 拽砖讛 诇诪"砖 讛砖"讱 住讬' 砖谞"讞 住"拽 讗' 讚讗讚诐 谞讜转谉 诇讞讘讬专讜 讚讘专 砖讗讬谉 讘注讛"讘 诪拽驻讬讚 注诇讬讜 诪讜转专 诇讜 诇讗讻讜诇 讚讗祝 讚讬讗讜砖 砖诇讗 诪讚注转 诇讗 讛讜讬 讬讗讜砖 诪"诪 讛讬讬谞讜 讚讜拽讗 讘讗讘讬讚讛 讚谞讬诪讗 讗诇讜 讛讬' 讬讜讚注 砖谞讗讘讚 讛讬' 诪讬讬讗砖 讝讛 诇讗 讗诪专讬谞谉 讻讬讜谉 砖讻讘专 诪爪讗 讝讛 讛讗讘讬讚讛 讗"讻 讗诇讜 讛讬' 讬讜讚注 讙"讻 砖讛讜讗 讗爪诇 讝讛 诇讗 讛讬' 诪转讬讬讗砖 讜讗讬讱 谞讬诪讗 讗诇讜 讛讬' 讬讜讚注 诇讞爪讗讬谉 砖讛讬' 讬讜讚注 砖谞讗讘讚 讜诇讗 讛讬' 讬讜讚注 砖诪爪讗讜 讝讛 讚诪诪"谞 讗诐 谞讞砖讘讜 讻讬讜讚注 讗讬谞讜 诪转讬讬讗砖 诪砖讗"讻 讘讚讘专 砖讗讬谞讜 诪拽驻讬讚 讜讗祝 讗诐 讛讬' 讬讜讚注 讻诇 讛讗诪转 讛讬' 诪转专爪讛 砖驻讬专 诪讛谞讬 注"砖. 讜讗"讻 诪诪讬诇讗 讗"砖 讚讘讚讘专 砖讛讜讗 讝讻讜转 诪讛谞讬 砖驻讬专 诪讟注诐 砖诇讬讞讜转 讻讬讜谉 砖讗诐 讛讬' 讬讜讚注 讛讻诇 讙"讻 讛讬' 注讜砖讛 讗讜转讜 砖诇讬讞 砖驻讬专 诪讛谞讬 讗祝 砖讗讬谞讜 讬讜讚注 讜讛讜讬 砖诇讬讞 讻谞"诇 讗祝 讚讬讗讜砖 砖诇讗 诪讚注转 诇讗 讛讜讬 讬讗讜砖 讻谞"诇:


讜讗"讻 诇驻"讝 讗"砖 拽讜砖讬讗 讛谞"诇 讚讘讗诪转 讛讜讗 注爪诪讜 讗诐 注讜砖讛 砖诇讬讞 诇转驻讜住 砖驻讬专 诪讛谞讬 讚讘注砖讗讜 砖诇讬讞 诪讛谞讬 讗祝 砖讞讘 诇讗讞专讬诐 讻谞"诇 专拽 注讻砖讬讜 砖讗讬谞讜 讬讜讚注 谞讬诪讗 讚讬讜讻诇 诇注砖讜转 诇注爪诪讜 砖诇讬讞 诪讟注诐 讝讻讬' 讻谞"诇. 讜诇诪"砖 讝"讗 讚诇注谞讬谉 讝讛 讛讜讬 砖驻讬专 讬讗讜砖 砖诇讗 诪讚注转 讻讬讜谉 砖注讻砖讬讜 讗讬谞讜 讬讜讚注 讜讗讬谞讜 注讜砖讛 讗讜转讜 砖诇讬讞 讜讗讬"诇 讻谞"诇 讚讗诐 讛讬' 讬讜讚注 讛讬' 注讜砖讛 诪讛谞讬 讙诐 注讻砖讬讜 讻谞"诇. 讚讝"讗 讚诇注谞讬谉 注砖讬讬转 讛砖诇讬讞 诇注砖讜转 讛砖诇讬讞 诇注谞讬谉 讝讛 讗诐 讛讬' 讬讜讚注 讛讻诇 诇讗 讛讬' 注讜砖讛 讻诇诇 砖诇讬讞 诇注砖讜转 砖诇讬讞 讚讛讜讗 注爪诪讜 讛' 注讜砖讛 砖驻讬专 砖诇讬讞 诇转驻讜住 讚注砖讗讜 砖诇讬讞 诪讛谞讬 讻谞"诇 讜诪讛 诇讜 诇注砖讜转 讗讜转讜 砖诇讬讞 诇注砖讜转 砖诇讬讞 讗"讻 讗讬讱 谞讬诪讗 讚讛讜讬 讻讬讜讚注 诇讙诪专讬 讚讛讗 讗诐 讛讬' 讬讜讚注 诇讙诪专讬 讙"讻 诇讗 讛讬' 注讜砖讛讜 砖诇讬讞 注"讝 专拽 讚谞讬诪讗 讚讗诇讜 讛讬' 讚讘专 讝讛 砖讛讜讗 讝讻讜转 注讻砖讬讜 砖讗讬谞讜 讬讜讚注 诇注砖讜转 注"讝 砖诇讬讞 诇注砖讬讬转 讛砖诇讬讞 讛讬' 注讜砖讛 讘讗讜驻谉 讝讛 讛诪讜注讬诇 讗"讻 讛讜讬 砖驻讬专 讬讗讜砖 砖诇讗 诪讚注转 诇注谞讬谉 砖诇讬讞讜转 讝讛 讜诇讗 诪讛谞讬 专拽 讚谞讬诪讗 诪诪讬诇讗 讻讬讜谉 砖注砖讛 讗讜转讜 砖诇讬讞 诇转驻讜住 讚诇注谞讬谉 讝讛 诇讗 讛讜讬 讬讗讜砖 砖诇讗 诪讚注转 讚讝讛 讛讬' 专讜爪讛 讘讗诪转 讗"讻 讛讜讗 注讻砖讬讜 砖诇讬讞 诇转驻讜住 讜诪诪讬诇讗 讬讻讜诇 诇注砖讜转 砖诇讬讞 讗讞专 讚砖诇讬讞 注讜砖' 砖诇讬讞 住转诐 讗祝 砖诇讗 注砖讛 讗讜转讜 砖诇讬讞 注"讝 讜讗"讻 诇注谞讬谉 讝讛 砖驻讬专 讛讜讬 砖诇讬讞 砖诇讗 谞讬转谉 诇讙讬专讜砖讬谉 讻谞"诇 讻讬讜谉 砖讗讬谉 讛砖诇讬讞 讬讻讜诇 诇转驻讜住 讘注爪诪讜 诪诪讬诇讗 讗讬谞讜 讬讻讜诇 诇注砖讜转 砖诇讬讞 讙"讻 讻讬讜谉 砖注诇 注砖讬讬转 讛砖诇讬讞 讗讬谞讜 砖诇讬讞 专拽 注诇 讛诪注砖讛 注爪诪讜 讜讻讬讜谉 砖讗讬谞讜 讬讻讜诇 诇讗 诪讛谞讬 讻谞"诇 讜诇讻讱 诇驻讬专砖"讬 讝"诇 讘诇讗 注砖讗讜 砖诇讬讞 讘驻讬专讜砖 诇讗 诪讛谞讬 讻谞"诇 专拽 讘注砖讗讜 砖诇讬讞 讜诇驻"讝 诪讬讜砖讘 讛讗 讚专讘讗 驻专讬讱 诪诪爪讬讗讜转 驻讜注诇 讻讜' 讜诇讗 诪讜拽讬 讘注砖讗讜 砖诇讬讞 讻讜' 讚讛谞讛 专讘讗 住讘专 讚讬讗讜砖 砖诇讗 诪讚注转 讛讜讬 讬讗讜砖 注"砖 讘"诪 讗"讻 讗诇讬讘讬讛 讗讬谉 讞讬诇讜拽 诪诪讬诇讗 讘讬谉 注砖讗讜 砖诇讬讞 诇诇讗 注砖讗讜 讚讙诐 讘诇讗 注砖讗讜 讬讻讜诇 诇注爪诪讜 砖诇讬讞 讻谞"诇 讻讬讜谉 讚讛讜讬 讬讗讜砖 讻讜' 讜讻讬讜谉 讚住讘专 讘诇讗 注砖讗讜 砖诇讬讞 讚诪讙讘讬讛 诪爪讬讗讛 诇讗 拽谞讬 诪诪讬诇讗 讙诐 讘注砖讗讜 砖诇讬讞 注"讻 讚诇讗 拽谞讬 讜驻专讬讱 砖驻讬专 诪砖讗"讻 诇讚讬讚谉 讚拽讬"诇 讘讬注"诇 拽讙"诐 讻讜' 讚讬讗讜砖 砖诇讗 诪讚注转 诇讗 讛讜讬 讬讗讜砖 驻讬专砖"讬 讝"诇 砖驻讬专 讚讘注砖讗讜 砖诇讬讞 拽谞讬 讻谞"诇 讜讗"砖 讜讬"诇 讙"讻 讘讛讗 讚讬讬诪专 讘"讞 讚讛转诐 专"驻 讻讜' 诪砖谞讬 讗诇讬讘讗 讚专讘讗 讚讬讗讜砖 砖诇讗 诪讚注转 讻讜' 讜诇讻讱 讗诪专 讛转诐 讚讙诐 讘注砖讗讜 砖诇讬讞 诇讗 拽谞讛 讚注"讻 讗讬谉 讞讬诇讜拽 诪砖讗"讻 诇讚讬讚谉 讜讗"砖:


注讜讚 讬"诇 讘驻砖讬讟讜转 讚讘专讬 专砖"讬 讛谞"诇 讚讘讗诪转 诪讗讬 讞讬诇讜拽 讻讬讜谉 讚讝讻讬讛 诪讟注诐 砖诇讬讞讜转 讻讜' 专拽 讬"诇 诇诪"砖 转讜住' 诇拽诪谉 讚"讛 讗诇讗 讚讬"诇 讚专' 讞住讚讗 讬诇讬祝 诪讛讗 讚诇讗 转诇拽讟 诇注谞讬 讜诇讙专 讻讜' 讚讘讻诇 诪拽讜诐 诪讙讘讬讛 诪爪讬讗讛 诇讗 拽谞讬 注"砖讜讗"讻 讻讬讜谉 讚诪住讘专讗 讘讻诇 诪拽讜诐 拽谞讬 专拽 讚讬诇讬祝 诪砖诐 讗"讻 诇讗 诪讜讻讞 诪讛转诐 专拽 讘讝讻讬讛 诇讘讚 讘诇讗 注砖讗讜 砖诇讬讞 讚诇讗 讛讜讬 讻砖诇讬讞 诇注谞讬谉 讝讛 讘讞讘 诇讗讞专讬诐 讗讘诇 讘注砖讗讜 砖诇讬讞 诇讗 诪讜讻讞 讜诪住讘专讗 讚拽谞讬 讻谞"诇 讜诇讻讱 驻讬专砖"讬 砖诐 讘"诪 讗诇讬讘讗 讚专"谞 讜专' 讞住讚讗 讚讘注砖讗讜 砖诇讬讞 拽谞讬 讻谞"诇. 讗讘诇 专讘讗 讚住讘专 讻诇 诪诇转讗 讚讗诪专 专讞诪谞讗 诇讗 转注讘讬讚 讗讬 注讘讬讚 诇讗 诪讛谞讬 注"砖 讘转诪讜专讛 讜讗"讻 诪诪讬诇讗 讗讬谞讜 诪讜讻讞 诪讛讗 讚诇注谞讬 讜诇讙专 转注讝讜讘 讻讜' 讚讛转诐 讛讜讗 诪砖讜诐 讚注讘专 讗诇讗 转诇拽讟 讻讜' 讜诇讗 诪讛谞讬 讗"讻 注"讻 讛讜讗 诪住讘专讗 讚诇讗 诪讛谞讬 砖诇讬讞讜转 讘讞讘 诇讗讞专讬诐 讜诪诪讬诇讗 讗讬谉 讞讬诇讜拽 讘讬谉 注砖讗讜 砖诇讬讞 讻讜' 讜驻专讬讱 讛转诐 砖驻讬专 诪爪讬讗讜转 驻讜注诇 讜讻谉 讘讛讗 讚讬讬诪专 讘专 讞砖讜 讻讜' 讙"讻 讻讬讜谉 讚专"驻 讚讞讬 讛讻讗 讚诇讗 诪讜讻讞 诪讛讗 讚诇讗 转诇拽讟 讜讗注驻"讻 住讜讘专 讚诇讗 拽谞讬 讜诇讻讱 讙"讻 讗讬谞讜 诪讞诇拽 讛转诐 讘讬谉 注砖讗讜 砖诇讬讞 讻谞"诇. 讗讘诇 讗诇讬讘讗 讚专"讞 驻讬专砖"讬 砖驻讬专 讚注砖讗讜 砖诇讬讞 拽谞讬 讜讗"砖:


注讜讚 讬"诇 讚讘专讬 专砖"讬 讛谞"诇 讚讛谞讛 专讬砖 谞讝讬专 讬"讘 讗诪专讬谞谉 讚讻诇 诪诇转讗 讚讗讬讛讜 诇讗 诪爪讬 诇诪讬注讘讚 讛砖转讗 诇讗 诪爪讬 诇诪砖讜讬 砖诇讬讞 讗祝 注诇 讗讞专 讻讱 讜讻谉 讘讻诇 讚讘专 砖诇讗 讘讗 诇注讜诇诐 讗"讬 诇注砖讜转 砖诇讬讞 讗祝 诇讻砖讬讘讗 诇注讜诇诐 注"砖 讘转讜住' 讚讻诪讜 砖讗讬谉 讬讻讜诇讬谉 诇讛拽谞讜转 讚讘专 砖诇讘"诇 讻诪讜 讻谉 讗讬谞讜 注讜砖讛 砖诇讬讞 注"砖 讜讻谉 讘讛讗 讚诇讗 讻转讘讬' 讗讜专讻转讗 讗诪讟诇讟诇讬谉 讚讻驻专讬' 讻转讘讜 讛讟注诐 讚诇讗 诪讛谞讬 诪砖讜诐 砖诇讬讞讜转 讻讬讜谉 砖注讻砖讬讜 讗讬谞讜 讬讻讜诇 诇讙讘讜转 注讚讬讬谉 讜讛讜讬 讚讘专 砖讗讬谞讜 讘专砖讜转讜 讜讗讬谞讜 讬讻讜诇 诇注砖讜转 砖诇讬讞 讙"讻 注"砖. 讜讗"讻 诇驻"讝 诇讻讗讜专讛 讘转讜驻住 诇讘注"讞 讗祝 砖讗讬谞讜 讞讘 诇讗讞专讬诐 讗讬讱 诪讛谞讬 讻讬讜谉 讚讝讻讬讛 诪讟注诐 砖诇讬讞讜转 讛讗 讗讬谞讜 讬讻讜诇 诇注砖讜转 砖诇讬讞 砖讬讝讻讛 诇讻砖讬转驻讜住 讚讛讗 注讻砖讬讜 讗讬谞讜 砖诇讜 注讚讬讬谉 讜讗讬谞讜 讘专砖讜转讜 讜讛讜讬 讚讘专 砖诇讘"诇 讻谞"诇. 讗讱 讝"讗 讻讬讜谉 讚谞注砖' 砖诇讬讞 讘砖注转 讛讝讻讬' 讘砖注讛 砖转讜驻住 讜讗讝 砖驻讬专 讬讻讜诇 诇注砖讜转 砖诇讬讞 诪讛谞讬 讻谞"诇.  讜诇驻"讝 诪讬讜砖讘 讚驻专砖"讬 讝"诇 砖驻讬专 讚转讜驻住 诇讘"讞 诇讗 拽谞讬 讘诇讗 注砖讗讜 砖诇讬讞 讚诇讗 诪讛谞讬 讛讝讻讬讛 讘讞讘 诇讗讞专讬诐 诪讟注诐 砖诇讬讞讜转 讜讗"讻 讻讬讜谉 讚讛讝讻讬' 诇讗 诪讛谞讬 诪诪讬诇讗 诇讗 诪讛谞讬 讗祝 砖注砖讗讜 砖诇讬讞 诪拽讜讚诐 讻谞"诇 砖讗"讬 诇注砖讜转讜 砖诇讬讞 诪拽讜讚诐 讻谞"诇 专拽 讘砖注转 讛讝讻讬讛 讜讘砖注转 讛讝讻讬讛 诇讗 诪讛谞讬 讻讬讜谉 砖讗讬谞讜 砖诇讬讞 诪拽讜讚诐 讜讗"砖 讚讙诐 诇驻讬专砖"讬 讝"诇 诇讗 诪讛谞讬 注砖讗讜 砖诇讬讞 专拽 讛讟注诐 讛讜讗 诪砖讜诐 讚诇讗 诪讛谞讬 讘诇讗 注砖讗讜 讜诪诪讬诇讗 诇讗 诪讛谞讬 讙诐 讘注砖讗讜 砖诇讬讞 讻谞"诇 讜讗"砖:






image1.png
e 9T WNSE




